
U PATSHA BAD U SYIARBNENG. 


Mynhyndai kulo^ la don uwei u patsha uba 
khraw uba don uwei u khun shynrang na ka 
mahadei jong u. la une u khun jong u, u la 
buh hapoh ka jingkhmih bad jingsumar jong 
kawei ka riewtymmen, kaba ju long ka aia 
jong u hi bad kaba la ju ri bad ju sumar ia u hi 
(Pdtsha) ha ka por ba u dang rit. la uta u khun 
jong u ruh kata ka tymmcn ka ieit bad ka sumar 
bl a kumjuJi hi kumba ka la ju sumar ia u pat- 
sha u kpa jong u. Uta u patsha, wow ka jingieit 
jong u ia kata ka aia ruh kaba la palat la kumba 
icit ia la ka Jong ka ktnie hi. L' la pynshong 
pyusah ia ka ruh ha kawei ka ling kaba kyr- 
pang kaba ha syndah harud ka ling syiem fing 
patsha la jong. 

Te ha kawei ka por uta u patsha u la 
thmu ban leit peit hima sima noh bad ban 
pyndep de ia ki kam ki jam hima-sima kiba 
sahkut lut shapoh ri dkhar bad u da mut ruh 
ban sah kham slem shata. Kumta ha kawei ka 
sngi ynda u la dep ka khreh ka khrum, u la 
aiti ia ki kam hima-sima baroh ha la u myntri 
rangbah jong u, u ban peit bad pyniaid ia ka 
bad ban lum ban lang ia ka spah ka hajar ka 
hima bad ban da buh ruh ka jitxgkheinr jingdiah 
ia ki jinglttt jingmih baroh. Ynda kmnta u la 
mib de bak rysgl&at bad la ki nongbud tt4>nglam. 

ki bakhraw batri bad la ki shipai ki swar. Shuwa 
ba ua mih u la aiti ia la u khun ha kata ka aia 
tymmen bad u da bthah da pyni bha biang biang 
ia ka ba kan da peit kan da sumar bha ia u 
khun baieit thep mynsiem eh jong u. 

Ynda kumta uta u patsha bakhraw u la 
mih bak na la shnong la iing. Hadien ba u 
la iaid kalto katne por, u la poi ha kawei ka 
jaka kaba pyngngad bad itynnad katta katta. 
Hangta, u la phah sher dara harud kawei ka 
khlaw kaba itynnad. Hadien kata u patsha u 
la iaid kai noh marwei hapoh kata ka lawbah 
bad u la shongkai pyngngad ruh ha trai kawei 
ka diengbah. Ha kata ka por kyndit kyndit la 
shu wan hap kynsan uwei u syiar na bneng 
ha kata ka jaka ba u shongkai ma u. U pat- 
sha u la kyndit thret haba u la *ohi ia kata 
ka jingwanhap uta u syiar. Ka rong jong u ka 
long kaba saw itynnad bha bad u long ruh uba 
heh. Mar kumta u patsha u la shim ia u bad 
u la leit rah sha kata ka jaka ba u la phah 
sher dara. Ynda kumta u la pyni ha la ki myn- 
tri bad kita ki nongbud bad u la ong, “la peit 
une u syiar uba hap na bneng myntan”. K«ta 
baroh kat kiba ia don hangta ki la ia lyng- 
ngoh ban iohi ia uba kum uta u syiar, bad ki 
la ia ong, “Ngim pat ju iohi syiar uba heh kat 
une bad uba ka rong jong u ruh kaba la saw 
itynnad sat”. Ynda i&aba kumta u patsha u 
la sngew kwah ban leit phai noh shwa sha la 
shnong la Ting bad kumta u la ai ka hukum 
ha kin pynkhreh ia u kulai jong u. Te kum- 

ta u la leit phai noh sha iing ryngkat bad 
uta u syiar. Ynda u la poi ha ling, u la 
khot ia ka mahadei bad ia kata ka aia tymmea 
bad u la ai ia uta u syiar ha ki bad 
u la ong artad, “Phi dei ban da ia peit bad 
ia ri ia sumar bha baroh arngut ia une u 
syiar haduh ba ngan da wan phai pat na sha 
Ri Okhar ba nga leit jingleit, namar ba nga 
mut ban pynksan rngiew da une u sviar ia 
la u jong u khun”. U la ong ruh ia ka aia ba 
kan sumar bha ia u khun jong u bad ia uta u syiar 
de. Ka aia ruh ka la kohnguh ia kata ka 
hukum jong u patsha. 

Kumta u patsha u la mih noh ban leit sha la 
ka jingleit sha n dkhar. Ynda u la poi sha ri dkhar 
u la bun kam bha bad u la dei ban sah kham 
slem, ba un ioh pynbed ia ki kam hima-sima 
baroh. Ki khun ki hajar ki la sngewbha ba u 
la wan u patsha sha kata ka thain, ki la ia wan 
na kylleng ki shnong namar ba ki tip ba u la 
wan peit hima u patsha. Ki da ia wan nguh 
wan dem ia u bad ki da wallam rvngkat bad 
ki jingai burom kiba da ka ksiar ka rupa bad 
bun rukom ki mar kiba kordor. 

Ka mahadei u patsha pat ka la ialeh ru- 
nar bad u myntri rangbah. la kane ka 
kam sniew ym don ba tip mano mano ruh, 
namar ba ki leh sian haduh katta lait tang ka 
aia kaba tip ia kata baroh. 

U myntri rangbah u la bishar u la khad^ 
ia ki khun ki hajar baroh. Kumba u la shimti na 

u patsha, u la lum ia ka jingmih na ka khrong 
ka pynshok, na ki lew ki hat bad u la buh jing- 
khein thik tiuk ia ki jingmih bad ki jinglut baioh 
kiba dei ia Id tyngka ki pisa. Ka jingmih te ka la 
long I^ba jur, hynrei ka jinglut ka loi^ kaba 
khyndiat, hynrei kita ki tyngl^ ki pisa kiba tarn 
ki shu jah rngai khyndiat pa l^yndiat man la ka 
sngi.U myntri u la lyngngoh bad u la sngewsih ha 
lade hi marwei marwei na ka bynta kita ki pisa 
kiba shu jah rngai. Hangta u myntii bad ka 
mahadei ki la ia pyrkhat ba kin ialeh noh da kumuo 
kein na ka bynta kata ka spah ka hajar ba kam 
biang shuh ha ki jingkhcin jingdiah, narnar 
ba ki la sheptieng eh la u patsha ba ioh u lharai 
sniew ia ki baroh arngul. Hangta ki la ia pyr- 
khat bad wad lad kumno ban leli. Kumla ki 
la ia kut jingmut ban phah khot noh da uwei 
u pandit (riewstad) ba un batai ia ki jingjia kiba 
la jia namai ba kin tip ba dci na ka daw aiu. 
Hangta u myntri u la phah khot ia u riewstad 
pandit bad u la wan sha iing syiem da kaba shu 
wan jar-jar ban nym don ba iohi mano inano 
ruh, hynrei dei tang ka aia kaba la iohi ia u. 
Haba ka la iohi ia u pandit (riewstad) ka la i pher 
kumno-re kumno bad ka la leit sngap siar na kyn- 
dong namai ba ka kwah ban tip ei ei shaphang ka 
mahadei bad u myntri. Hangta ki la ia ong 
ia uta u pandit, “To batai na ka daw aiu kein 
ba ka spah ka hajar buroh ki shu ring kjit lut ? 
Ka jingmih ka long kaba bun, ka jinglut. ka 
long kaba khyndiat.. Kiba sah pat de kim don 
shuh”. Hangta u pandit u la batai ia ki, u 
ong, **KaDe ka jinglgit ia ka spah ka hajar baroh 
ka long Mmar ba don uei re uei u kynja jingri 

uba phi ia buh ha ling. Bad dei uta uba la ring 
lut ia ka bok ka nusip jong phi baroh shi katta.” 
Ka mahadei ka la iathuh ha uta u riewstad 
pandit, ka ong, “Don tang u syiar bneng uba la 
buh u patsha ban knia na ka bynta u khun”. U 
pandit u la ong, “Dei uta keiii”. Ka mahadei 
ka la pyni ia uta u syiar ha u pandit riewstad bad 
u la peit bniah ia u bad u la ong, “Dei une kein! 
Phi dei ban pyniap noh ia u bad dei ban bam 
nynjgkong I myntri ia kata ka doh kumta ka 
nusip jong phi kan sa bha pat. Ynda phi la lah 
bam ia u syiar kat kaba phi Irei bad kat kaba phi 
leh baroh kin sa bha bad ka spah ka hajar ruh 
kan nang roi arshah laishah”. Ynda u la lah 
batai u pandit riewstad, ka mahadei ka la ai 
tyngka ia u, bad ka la ong ia u, “Phim bit 
ban iathuh briew hano hano ruh ia kane ka 
jin^ia kaba phi la batai na ka bynta jong 

ngi”. U pandit ruh u la kohnguh bad u la 

leit noh. Ka aia ka la iohsngew lut baroh 

ia ki jingiakren bad ki jingbatai u pandit ia 
ka mahadei bad u myntri. U myntri u la ong 
ia ka mahadei, “Phi pyrkhat kumno ia uta 
u syiar, namar ba u dei uba la ring lut ia 
ka bok ka nusip baroh, phi dei ban pyrkhat 
na ka bynta jong nga kein ieit.’’ Ka mahadei 
ka la ong, “Ngam khein iano iano ruh tang 
ban bha maphi. Ia u syiar ruh ngan pyniap 
lashai ha ka por ba u dang leit skul u khun, 
namar ba u ieit eh ia u syiar.” Kumta ka 

mahadei ka la leit shim ia uta u syiar na 
ling ka aia, katba u dang don u khun sha 
skul bad ka la pyniap bad ka la shet. Ynda 
la ih ka la buh l^op halor almari kaba jrong. 

Uta u khun patsha ynda u la wan skul, 
u tang shu poi u la leit khmih shuwa ia u 
syiar, hynrei u shem ba um don shuh ha 
kata ka jaka ba ju set ia u. Kumta u la 
leit kylli na ka aia, u la ong, “U don shaei 
uto u syiar jong nga ?” Ka aia ka la ialhuh ba 
ka la wan shim ka mahadei haba u dang 
leit skul. U khun patsha namar ba u la ju 
ialehkai tang bad u syiar man la ka sngi, ba 
u shah ba un leh katba u mon, ynda u la tip 
ba la wan shim noh ka kmie Jong u, u la 
sngewsili bad u la iam, namar ba u ieit eh ia 
u. Ka aia haba ka la iohi ba u la iam sngewsih 
eh ka la khroh la kjor ia u. Ba un nym sngewsih 
shuh, ka la ong bad ka la hikai ia u. ‘‘Ha 
khmih kein khun, ngan iathuh haphi ba phin 
tip namar ba nga la ioh sngew hi da la ki 
Jong ki shkor ba u la batai uriewstad u ong, 
ba uno uno uba ioh ban bam nyngkong ia ka 
doh jong u syiar un long u briew uba bha 
nusip bad uba donbok. Kumba u la buh u 
patsha na ka bynta jong phi, kumta nga ruh 
nga kwah ba phin bam nyngkong hi ma phi 
kein. Nga iohi ba ka mahadei kam pat bam 
ja, ka dang trei kam, ka dang sait dang 
khlieng, kam pal kloi ban ai ja ia phi. To 
khie leit noh mynta kumne-kumne. Phi tang 
shu poi, pan ja noh sa ong ba phi la thngan 
eh. Hynrei lada ka ong, ‘To ap shuwa ngin 
da ia bam lang', phi pat de phin ong, ‘Ko 
mei ngam sngewlah ap shuh te’. U khun patsha 
u la kohnguh bad u la leit sha Ting ka kmie. 
U tang shu poi u la ong, “Ko mei ai ja noh 

ba nga la thngan ja eh*’. Hynrei ka kfflie 
ong, ”To ap shuwa seh khun, namar ba ngam 
pat kloi ngin sa iabam lang ho,” Hynrei uta 
u khun patsha um sngap ynda ka ong ka- 
kmie kumno kumno ruh. Haduh ba ka la 
sngewsalia ba ula thlia eh ka la ong, “Haba 
mem sngewlah ap shuh ba ngan da pynkhat 
manga ruh, to khat hi. Kato ka ja ka jyng- 
tah kiba nga la buh lypa ha tbian. Wat leit 
khura ei ei ruh shalor almari ho ” U khun u 
patsha u la kohnguh, u la shim ka pliang u 
a khat ka ja ka jyngtah u la wad ia ka doh 
syiar, bad u la peit sian haei ka buh. U la 
kiew shalor ka almari ha ka kyrdan kaba 
shalor eh u la shim ia uta u khiew shet doh 
syiar, u la plied mian mian ia ka jingtap bad 
u la shim tang shi dkhot kata ka doh syiar 
bad u la bam. U leh kumba u la bamja, 
u la pynriew ia ki khiew ki siang khrong 
khriang. Ka kmie ka la mai ia u, “Balei ba 
me da pynriew eh katta - katta ia ki khiew ki 
siang?” Ynda la dep u la iehnoh lyngkrang ia ka 
pliang ha madan bad u la phet noh sha iing ka 
aia. 


U tang shu poi u la iathuh ha ka aia ba u 
la ioh bam ia ka doh syiar bneng shi dkhot. 
Ka aia ka la ong, “Ko khun wat ju iathuh 
briew hano hano da kohnguh bad da ngeit ia 
ki jingsneng Jong nga.” U ruh u la kohnguh. 
Ka mabadei kam shym tip ei ei ruh ba u la ioh 
bam shuwa uta u khun ia ka doh syiar. Kumta 

ynda u la wan u myntri ka la ai ja bad ka la 
khat nyngkong ia u kata ka doh syiar. Kumta 
hadien katto katne bnai ei ei naduh ba u la bam 
ia ka doh syiar ka la nang khamring bad kham 
jah rngai shuh shuh ka spah ka hajar shaba 
palat. Baroh arngut ki la ia pyrkhat ban 
phah khot biang ia u pandit riewstad bad u 
la wan da kaba rich. Ka aia kumba phah 
hi da U Blei, ka leit iohi liak ia uta u riewstad. 
Kumta ka la leit ban sngap siar biang. U 
pandit riewstad u la kylli ia u myntri, “Kumno 
phi la bam ia uto u syiar,?” U myntri u la 
jubab, “Hooid, nga la bam nyngkong ma 
nga.” Hangta u riewstad u la peit ia ka kti 
u myntri bad u la batai. “Ha ka jingpeit 
jingkhmih jong nga mynta, ka paw shai kdar, 
ba phim shym la bam nyngkong ma phi. 
hynrei la bam nynkong da kiwei.” Ka mahadei, 
ka la ong, “Hynrei ym shym la don ba la 
bam nyngkong mano mano ruh, haba nga 
shet hi bad ba nga da ap hi dngong haduh 
ban (h ih, nga la buh hi khop halor ka 
almari te! Bad ym shym la don ba wan 
mano mano ruh. Hynrei tang u khun uba 
wan bamja, bad u bam da ki wei ki jingtah.” 
Hangta u riewstad pandit u la ong, “U dei 
uto kein uba la bam nyngkong ia ka doh- 
syiar U myntri u la ong, ‘‘Ngin ialeh noh 
da kumno kein pandit tang ba kan neh kan 
lang noh ka spah ka hajar ?” U pandit u la 
batai u ong, “Kat kum ka jingkhmih jong 
nga, ia ki kti jong phi, ka paw ba ia uno 

uno ub» la bam nyngkong ia ka doh syiar, 
phi dei ban bam doh noh ia uta kem, namar 
ba u la ioh lut ia ka nusip jong u syiar ha u. 
Kumta ka dei tang kane ka lad ba phin leh, 
hynrei ym don lad shuh ban leh da kumweipat.” 
Kumta ynda u la dep batai baroh u myntri u 
la ai tyngka ia u bun spah. U pandit u la 
khublei bad u la leit noh. 

Hangta u myntri u la kylh ia ka maha- 
dei, “Ngin ialeh noh da kumno kein haba 
u pandit u la batai knumto? Nga te ngam 
don lad shuh ban shaniah bad nga aiti ha 
ka mon jong phi kein, ba ieit eh jong nga! 
Phi pyrkhat kumno phi sngewbit ba ngan 
lap noh ma nga, ne lah ka ban pyniap noh 
ia u khun?” U la kren khroh laen ieit da 
ki sur ktien kiba sngewthian^ ki ktien jali 
jaum, kiba la pynum hin pynshoh bieit ia 
ka mahadei. Shipor kam narig kren shuh, ka 
la king baiong ka khlieh, ka mynsiem jong 
ka la kum ba kan bthei, ka shadem jong ka 
ka la khih kyndeh dik dik bad ka jingsngew 
khynniuh ka met ir-ir. Ki jingmut jingpyr- 
khat jong ka ki la khih kulmar, ban iap u 
khun ruh ka sngew bynnud, ban iap u myn- 
tri ruh ka sngevvbynnud. Ha kaba khadduh, 
ka la rai da ka mynsiem kaba runar ha lade. Ka 
la ong ia u myntri, “la ka ban iap hi ma phi te 
ka khambha ban pyniap ia u khun 

jong nga kein! Ngin ia leit shibh 

mynmiet ha ka ling ka aia ha ka por kynih syiar 

phin pom ma phi ia u khun jong nga, 
pat de ngan pom ia ka aia”. Hangta ka aia 
ka la nang ioh sngew lut ia kita baroh, ia ka 
dohnud bad ka mynsiem dakaid runar jong ka 
mahadei. Ka la nang sngewtriem bad ka la 
par suhjer hi rem baroh shi rynieng ka met. 
Ka la kyiuh marwei marwei bad ka la sngew 
sangsot ia u bapli u khun patsha ba u dang rit. 
Ka aia ka la sngewsih bad sngewkhuslai bad 
ka dap da ka Jingsngewtriem bad sngew-shyrkhei 
a da ka kmie nongkha kan nud haduh katta. 

Ka aia ka la sngewsih eh bad ka la sngew 
long pop, ba ka ia kum pynshoi ban phah leit 
bam ia ka doh syiar. Kumta ka la leit phai 
noh sha la iing bad ka la nang pynkhreh lypa 
ban lum ban lang ki tyngka ki pisa bad ki muhor 
ksiar de katba ka don ei ka la song bha khop. 
Ka la shet ka la tiew ki jingbam jingsa ban bam 
sha lynti. Ynda u la wan skul u khun patsha, 
ka la doh bad ieh ieit ia u, bad ka la ai ja ia u 
ka la ong artad, “Bam kdang ho khun!” 
U ong “To”. U la kylli, “Balei mei ba 
phi phah bam ia nga ha ban da kdang.?” 
Ka ong, “Em ba nga shu ong hi khun.” 
Haba u peit ia ka aia, u la kylli, “Balei 
mei phi leh sngewsih bad phi jaw ki ummat ? 
I pa jong nga i la jan wan ne em? Nga 
sngew kynmaw bad nga sngew kynjah eh 
tang ia I Pa, ^a sngewtmang eh te ia i 
Pa baieit ba i la jah kham slem!” Kam sngew 

Bang krea shuh ban jubab ba u kren bad 
ba u kylli u khun patsha, ka la sngew pait 
dohnud eh bad ka la tuid lunmat ha Id 
ngab ba ran sti jong ka, hynrei ka ialeh 
katba lah ban nym pyni ha u. Kumta ka la 
bam ja sa ialade hynrei kam lah nguid satia 
bad ka la ialeh katba lah ban nguid tang 
shi kyntien ar kyntien. Ka la thum noh ia 
u khun patsha bad ka la ong, “Ko khun 
baieit, phim bit ban sheptieng phim bit ban 
lam, ba ngan iathuh ei ei ia phi/’ U la 
ong, “Ngam sheptieng, to iathuh.” Ka aia, 
ka la ong, “Ko khun baieit kynrad ksiar 
jong nga! ha khmih kein ba ka kmie Jong 
phi bad u myntri ki ong ban wan ia p>niap 
noh la phi la shai dangstep ha ka por kynih 
u syiar na ka bynta ba phi la ioh bam nyngkong 
ma phi ia kato ka doh syiar bneng. Nga la 
ioh sngew hi da la ki jong ki shkor ia ki jingkren 
ka kmie jong phi bad u myntri”. U khun patsha 
ynda u la ioh sngew ia kane u la sngewsheptieng, 
bad u la jaw ummat breb-breb. Hangta ka 
aia ruh ka la iam lang ba ka la sngewsynei sngew- 
sangsot eh ia u bapli u khunlung bad u la ong, 
“Ko mei, ngin leh noh da kumno kein tang 
ban lait im ?” Kunta ka aia ka la ong, 
“Wat sngew sheptieng ei ei ruh ho khun! 
dei ban shaniah tang ha U Blei, ba un iada ia 
ngi ba ngin lait im.” 

Kumta ynda sdang dum ka aia ka la hukum 
ia ki sei kulai ba kin teh jin artylli ki kulai 

kiba shait bad kiba stet tarn na ling syiem, bad 
ka la phah ba kin wan teh ha baianda khmat 
ling ba shong ma ka, bad ka la sei lypa artylli 
ki wait talwar jong u patsha. Ka aia ha ka 
por miet, shen ka la pynioh thiah shuwa ia u 
khun patsha, hynrei urn man iohthiah satia na- 
mar ba u la sheptieng eh ia ka kmie bad ia uta 
u kpanah myntri. U shu khih kyiuh thot shi thot 
ba ioh ki wan pyniap. Ka aia ka la khroh bad 
kren pynshngain tang ba un leit khmat bad ba 
un ioh thiah noh tang khyndiat. Kumta ynda 
ki la ia ioh thiah lut ki briew baroh, ka la 
kyrsiew noh ia u khun patsha, bad ka la ai 
jingbam ia u bad ka la ia bam ia Jade de khyndiat. 
Hangta ki la ia khreh ban ia mih na ling, ka Ja 
teh bha ia ki jingsong jingkit, baroh ki spah 
ki hajar ki jingbam jingdih bad ka pynkieng da 
ka wait talwar u patsha ia u, bad lea la kieng 
ialade de. Ka la kyntiew bad pynkiew ia u 
halor kulai bad ka la kiew sa ialade. 

Kumta ki la ia mih de bak na iing syiem. 
U khun patsha u bapli, ba u dang rit eh bad ba um 
pat ju mlien ban shong kulai hi, u la ong, “Ko 
Mei, ngam sngewnud te ban pynher ia u kulai! 
Nga sngew kum ban hap !” Hynrei ka aia ka la 
ong, “Ko khun to iai pyrshang ban bat skhem 
bad ban pynher katba lah, namar ioh ka wan 
beh ka kmie jong phi bad kan lap ia ngi.” 

Ha ka por kynih syiar ka mahadei bad u 
m3mtTi ki la ialeit ha ling ka aia, ki la lied ia ka 
ingkhang, hynrei ki shem ba kim ia don 

shuh. Hangta ka la bitar shla lain kumban meh 
ding ka la bitar khamtam eh ia ka aia bad ka la 
ong, “Kane te ka la dei ka jingleh jong ka ia 
kine kiei kiei baroh.” 

Hangta ki la ia khreh bad ki la ia mih bran- 
bran ban leit bud dien ia ki. Ki la ia bud 
la ki dien jat kulai, ki la ia pynher sted ia 
ki kulai haduh katta katta. Ha ka por shiteng 
sngi ei ei na jngai ki la iohi ia ka aia bad u 
khiin. Ynda ki la jan lap ka mahadei ka la 
pyrta jam da kaba sngewdom lain lain, “Ko Aia! 
b ilei tc pha phet bad u khun jong nga ?“ 
Kumta ka aia ka la ong “Ko khun to pynher 
kloi! ka kmie jong phi ka la jan lap ia ngi bad 
kun sa pyniap”. U la ong, “Ani wow ngam 
sngewnang pynher shuh le mei! Nga la sngew 
syier eh nga la sngew kum ban shu hap noh”, 
Ka aia ka la isynei eh ia u khun patsha ba u la 
sheptieng eh haduh ba u la iam bad u la jaw 
umrnat. Ka mahadei bad u myntri ki la jan 
lap ia ki, ki la ia pyrta da ki ktien byrngem ka 
la ong. “Ngan sa lap ban pyniap suki baroh 
arngut.” Hangta u khun patsha u la kyiuh eh 
baroh shi rynieng, bad ka aia ruh kumjuh, 
haduh ba kim ia nang pynher shuh ia ki kulai. 
Ka aia ka la iohi ba ki la jan lap shisha, kam 
don lad shuh ka la ong, “Ko khun to duwai 
noh ma phi ia U Blei bad ia u Syiar 
Kumba phi la ioh bam doh ia u ba un tada u 
phi”. U la Ong “Ko Mei ng^n, duwai fatnmio 
kein T Ka la hikaj ia u kunane, **1^ Bfei Ko 
Trai Kynrad, ko Syiar Bneng to iada, ktpi ia 

ngi namar ba I raei jong nga 1 ong ban pyniap 
ia ngi, to pynmih noh da u hati uba iong”. 
Mar kumta hi ka la ang ka khyndew bad ka 
la pait arliang. Hangta u la mih u hati uba 
heh bad uba iong, u ia beh krad ia ka mahadei 
bad u myntri. Ki la ia phet iap bad ki la ia 
kylla dien trai, shaduh ba kim iohi shuh ia 
ka syrngiew syrnget jong ki, ki la jngai bak 
lybak. 

Hangta ka aia bad u khun patsha ki la 
sngewim ba ki la ialaitim na ka kti Jong ki 
bad ki la shu ia pyniaid suki noh jai ia ki 
kulai. Kumta ynda ki la ia iaid jngai na kata 
ka jaka, ki la ia poi harud ka wah. Ka aia 
ka la hjar nalor u kulai bad ka la rah ia u 
khun patsha, bad ki la ia shongkai pynjah thait 
shiphang. Ka aia ka la ai jingbam ia u, hynrei 
um nang bam shuh namar ba u dang kyiuh 
bad ba u dang don hi ka jing-sheptieng ia ka 
kmie, bad um nangkren ei ei tang shi kyntien 
ruh. U shu khih kyiuh hi thot shi thot. Ka 
aia ka la thum noh ia u, ka la khroh ka la 
kjor ia u, bad ka la ong, “Ko khun, U Blei, 
hi U ba la ri pynim ia phi bad ia nga. Kumta 
phi dei ban shaniah bad ban aiti ha U Blei, 
ba Un pyntngen bad pynshngain ia ngi hangne 
hapdeng khlawbah ba kynjah.” Kumta ula ioh 
thiah ngai khlem tip ei ei shuh namar ba u la 
thait haduh katta ba u la shong kulai baroh shi 
miet bad baroh shisngi. 

Ynda' u la kyndit thiah u la khaih jein 
kata'ka jingkyiuh eh hynrei la katta ruh u li 

ong. “Ko Mel. nga te nga sngewsheptieng ioh 
i wan biang 1 mei bad u myntri”, Ka aia 
ka la ong, “Ko khun, wat sheptieng shuh 
<la lei lei ruh kin nym wan wad shuh ia ngi.” 
Ka aia ka la pynbor biang ia u ba un bam 
jiogbam, bad u la ong, “Ko Mei. ynda phi bam 
lang ma pni te ngan bam.” Kumta ki la ia 
bam lang baroh arngut. Ynda ki la ia dep 
bam ka la kylli, “Ko khun kumno, phi la 
sngew jah thait ? Namar ba ngin ia mih mynta 
ban la leit noh sha ka jaka kaba don shnong 
ba shong ki briew.” U ong, “Hooid, ^a la 
sngewjah thait.” Ka la rah bad ka la kyntiew ia 
u halor kulai, ka kiew sa ialade. 

Hangta ki la ia laid lyngba ka raieh raidam. 
ka khlawbah-khlawsan khlem don jing-sheplieng 
ei ei. Haba ka lap ka miet ki la ia thiah ha trai 
dieng. Ka aia te ka shu thum kyndong ia u 
khun patsha, ka ioh thiah da shong. Kumta ki 
la laid bun sngi hangta hapoh khlaw bad ki 
la ia leit poi ha kawei ka shnong kaba heh, kaba 
shong u patsha uba khraw. Ki la ialeit wad 
ling basa sha rudnong bad ki la leit kylli iing- 
basa na kawei ka tymmen. Ka la ong ia ki 
“Lada phi treh ban ia bam lang sahlang te ngan 
khot, namar ba nga don ruh tang marwei.” 

Ka aia ka la ong, “Tang ba phin khot ling 
ia ngi, ngin kohnguh kein ban ia bam lang sah 
lang”. Kumta ki la ia shong ia sah hangta. 
Ka aia ka la ai baibam ha kata ka tymmen, 
bad ki la ia leit trei lyngkha lang man h ka 

sngi, ka ialam lang bad u khun patsha. Ka aia 
kam ju shah ba un trei ei ei ruh, u shu shong 
bad u iaieh kai marwei marwei, bad u khot hi 1 
Mei ia kata ka tymmen ruh. Naduh ba la ia wan 
shong kita, kata ka tymmen ruh ka la sngew- 
shngain. Kine ki tymmen ki ia ieit ia u kum 
Ia u jong u khun. Kumta man la ka sngi ki 
ju ia leit lyngkha, bad ki la nang kham pynheh 
ka rep ka riang. Ki la ia shong la bun snem 
hangta. Kumta u khun patsha ruh u la nangsan 
bad u la sdang sian. U la shang kylleng ia kata 
ka jaka rep lyngkha jong ki, u siat sim bad u 
ioh shi pla man la ka sngi, bad ki la bam jyniah 
tang da ka doh sim. Ha kawci ka sngi kata 
ka lymmen irai shnong ka la ong, “Ko khun, 
wat ju leit shang thala ho slia jngai, bad phim 
bit ban leit ruh sliaphang kaiei ka jaka kaba don 
ka \\ahbah, naniar ba ka long ka jaka kaba shong 
ksuid. Ki briew baroh kirn ju kham nud ban 
leit sha kata ka jaka”. U la ong, “To Mei”. 
Haba u la tip shaphang kata ka jaka kaba long 
kumta, u la sngew kwah eh dik dik ban leit peit 
I'.i da lade kaba long kumno eh kata ka jaka. 

Ha kawei ka sngi u leit siat sim hi kumjuh 
bad haba kirn iohi shuh kita ki tymmen, u la 
laid na kawei pat ka lynti kaba urn pat ju laid, 
u la ten sha kata ka wah kaba don ka kshaid 
kaba jrong bad kaba itynnad haduh katta katta. 
Hangta u shu peit lyngoh marwei. U la ong, 
Pleng ba ki khang ia nga ba n|»ii wan shane 
iwfflar ka long kaba itynnad haduh katnc katne!” 

U la sngewlyngoh bad ka jingiphyUa, kibu dap 

da ka jingityimad. Kita ki maw kiba don 
hapoh kata ka wah ruh kiba saw itynnad haduh 
kaita katta» baroh kawei ka wah ki dap kiba 
kuir. kita ki maw. Urn pat ju iohi ki maw 
kiba itynnad kum kita kiba don ha kata ka 
wah, um tip ei ei ruh ba ki dei ki mawkordor. 
IJ la tarn ia kita ki maw shi pla bad u la siat 
sim. Ynda la dei ka por u la leit noh sha 
lyngkha. 

Kumta ynda ki la ia poi ha img, u la sei 
ki sim shibun, ka aia ka la ong, “Phi ioh sim 
shibun du khun, phi wan siat sim shaei khun ?’’ 
U la iathuh hok ia ki, ’’Kga wan siat sim 
hynne na sha kato ka jaka kaba phi ia khang 
la nga ba ngan leit". Ki la ia ong ia u, 
“Wat ju leit siat sim shuh sha kato ka jaka, 
phim bit da lei lei ruh ban leit. Phin siat tanjg 
hajan lyngkha ruh ki bun ki sim, Wat ju leit 
shuh ho, khun”, ki la ia ban biang. U la ong, 
“To”. Hynrei une u khun patsha u la kwah 
ban leit biang sha kata ka jaka. 

Kumta ha kawei ka miet katba ki dang ia 
shong kai u khun patsha u la kum twad kai 
ia ki pla sopti, u la ioh uwei u mawkordor 
uba lam naba u siat sim. Hangta u la kynting 
kai sha lor ir, uta u maw bad u la phyrnai 
khrik-khrik, kumba thang sharak. 

Hangta ka aia ka la kyndit haba ka la iohi ia 
uta u maw bad ka la kylli ia u, ‘Thi ioh naei khun 
kum une u maw uba itynnad sat hi ?”. “Oh,” u 
ong “Nga tarn na kato ka wah kein ba nga leit 

syiff,' liy^rei u Sah sa 'tang iind u wei hapoh 
Kkaiaka’lf oi^,‘“Kokliun; une tfe u dei 
u m^wkordor kdn badYi' long uba rem ka dot 
jbpg^ n'ban die”. Kata ka tymmeii trai shnong 
kd la shoh bieit ngain l?abd ka peitkai ia uta n 
niawkbrdor, kam ju tip bad kam pat ju iohi 
mawkordor. Ka ong, “Uba nynnad eh haduh 
katne katne”. Ka aia ka ia shim bad ka la 
buh bha khop. 

Kumta ynda la bun snem ba kl la sah hangta 
ka aia ka la lut ki pisa ki tyngka baroh kiba ka la 
wan rah na shnong. Kumta ki la la kyrduh khait 
wat tang ban thied khaw ruh kirn don pisa shuh. 
Kata ka tymmen trai shnong ka la ong, '‘Haba 
ngim ia don pisa shuh kumne tang ban ia thied 
bam ruh, to ngin ia die noh da uto u 
mawkordor!”. 

Ka aia haba ka la pyrkhat ka la sngew iahap 
jingmut la kata ka jingkren ka tymmen. Hynrei 
haba ka la pyrkliat pyrkhat sani bha jai, bad ka 
la pynshongnia ha lade marwei, ka la wan ka 
jingsngew sheptieng ioh ka shu wan jia ei ei 
kaba sniew ia u Idtun patsha. Hynrei kata ka 
tymmen trai shnong ka la iai pynbor ia ka aia 
man la ka sngi ba kan die noh ha u patsha ia 
uta u mawkordor. Ha kaba khadduh khadwai 
ka bapli ka aia haba ka la wan hap eh ka jing> 
kyrduh khait kam banse shuh« ka la ai uta u 
mav'kordor ha kata ka tymmen ba kan leit die 
sha lingm patsha. 

Haba ka la poi ha j^g ;{i patsha, 'ki ahakn 
ki la la kylli ia ka, '‘Phi wan donkam^aiu kein 
Mei Hep ?”. Ka ia ong “Nga wan donkam ia u 
Patsha". Kumta ki la led ialam ia ka sha u patsha. 
Ynda ka ia poi ha khmat u patsha, ka la ngnh 
ia u, bad ka la ong, “Kynrad nga wan hang- 
ne ha phi ban die ia une u maw ha phi”. 
Hangta u patsha u la shim ia uta u mawkor- 
dor bad u la ong, “Phi ioh naei uba kum 
une u maw uba itynnad ?“ Ka la iathuh, “U la 
ioh u khun jong nga na sha wah”. U la ong, 
“Ngam pat ju iohi mawkordor uba kuna une 
uba la itynnad haduh katta katta ! il la ia 
pyrshang bad ki mawkordor jong u, hynrti kim 
ia dei haei haei bad uta u jong ka lymmcn. U la 
kylli ia ka, “Katno ka dor phin die ?” Wynrei 
kata ka tymmen ka la ong, “Ah kynrad, nga te 
ngam ju tip ia ka dor jong une u maw, to ai 
katba phi sngewbit ma phi kein”, U patsha, 
u la ai tyngka ia ka tymmen shi khung khlem 
da ia niew shuh, ka tymmen ka la sngewkmen 
eh ka la wan kit ia ki tyngka sha (ing bad ka 
la ai lut ha ka aia, Hynrei kaaia pat de haba 
ka la ioh katta ki tyngka ruh kam don jing- 
kmen ei ei ruh. Ka mynsiem ka la dap ka 
jing-sngewdiaw na ka bynta u khun patsha, ioh 
ka wan jia ei ei ia u hadien. 

Uta u patsha, u la sngewkmen eh ba u la 
ioh ia uta u mawkordor. U la lap bieit u la peit 
shi peit, khlem ngiah shuh ba u la itynnad eh. 
Uta u patsha, uba don lai ngut ki mahadei, u 
dang kwah ban ioh shibun ki mawkordor namar 

ba un pynshna jingdeng mawkordor kiba itynnad 
ia ki mahadei baroh laingut. 

Hynrei haba u patsha, u don tang uta uwei, 
un ai tang iano ? U la phah khot la u myntn 
rangbah jong u. U myntri rangbah u la wan 
poi. U patsnah u la ong, “Ko myntri haba nga 
don laingut ki mahadei hynrei nga don tang 
une uwei u mawkordor, ngan leh noh ^ kumno 
kein ? Lada ngan dang ioh shuh shibun kiba 
kum une u mawkordor te ngan pyndeng lang ia 
ki mahadei baroh laingut”. U rnyntri rangbah 
u la ai jingmut ia u patsha, ‘‘Phi dei ban phah 
wad biang ha uta u khun ka 'ymrren kein, uba 
ioh ia une u maw.” 

Kumta u patsha, u la sngewiahap ba u la 
ai jingmut uta u myntri ia u. Hangta u patsha 
u la phah da ki shakri ba kin leit khot ia kata 
ka tymmen bad ia u khun jong ka de. 

Ynda ki la ia poi ha iing ka tymmen, ki 
la ong ia ka tymmen, ba u phah khot u patsha 
ia ka bad ia u khun jong ka Hangta ka 
aia ka la kyndit thret, bad ka la kylli ia ki, ‘‘Ban 
lei kein ba phi ia wan khot ia u khun jong nga . 
Ki ong, ‘‘Ngim lip te phi. Tangba phi dei ban 
wan kloi kloi”. Hangta ka aia ka la sngewsih 
haduh katta katta, bad ka la sheptieng na ka 
bynta u u khun patsha, u bapli ba u darg bieit. 

Ka aia ka la sngewbitar ehia kata ka tymmen. 
Ka la ong, ‘‘Ngam pat la ong lypa ia pha, shuwa 

ban die la uto u mawkordor ioh ka wan jia ei ei ? 
Lada ngi die ia uto u mawkordor kan sa wan 
jia kaei kaei ka jingpynshitom halor Jong a 
khun". Kumta ki la ia leit lang baroh laingut. 

tang shu poi ha khmat u patsha, ki la ianguh 
ia dem. U patshah u la kylli, “Ko khynnah me 
ioh na ei ia une u mawkordor uba itynnad ?” 
U ong, “Nga ioh narud wah ba nga dang leit siat 
sim bad u sah sa tang une uwei hapoh pla.” 
U patsha u la kylli ia u, “Ki bun kiba kum 
une u maw ha kata ka wah?” U la jubab, “Ha 
kata ka sngi ba nga leit te ki bun, ki dbn kiba 
heh bad kiba rit kyrhai.” U patsha u la ong ia 
uta u khynah, “Me dei ban leit wad biang shi- 
bun ki mawkordor kiba kum une hi thik bad men 
wdllam shi khiew ha une u khiew.” Kumta u 
la shim ia uta u khiew bad ki la ia leit phai nob 
sha la ling. 


Hangta ka aia ka la sngewsih ba ka la kum 
ngeit bieit ia kata ka tymmen. U khun patsha u la 
leit wad biang sha kata ka wah, hynrei ka la long 
leh nohei ia u, um shem shuh ia kita ki maw- 
kordor bad ki don sa tang ki maw wah suda. 
U la wad bad u la shang baroh shi lynter Jong 
kata ka wah ruh um lap shuh. Kumta u la 
leit phai noh sha ling da ka jingsngewsih, bad 
u la iathuh ha ka aia, u la ong, “^ba phylla 
te phi mei, ba ngam shem shuh te ia kito ki 
mawkordor ha kata ka Hangta u la leit 

iathuh sha u patsha, ba kim don shuh kita ki 
mawkordor ha kata ka wah. 

Hangta’ u pa'tsha' u la dom bad u la bitr.r 
ia u, u la ong, ‘IBalei ba me thok, haba me 
iathuh ba ki doii shibun,? Shi syndon me dei 
ban leit wad ^haduh ba men da shem ia ki 
mawkordor^ me dei ban rah biang ia une u 
khiew. Me dei ban wallam shi khiew ki maw- 
kordor kiba kum une hi thik. Lada mem ioh 
ngan pyniap ia me, Ngan ai por lai bnai ia 
me ba men leit wad.” 

Hangta uta u khyiinah u la sngewsih liaduh 
katta katta bad u la leit noh sha iing, bad u 
la iathuh ha ka aia, u ong, “Ko Mei, u pLtsha 
te u la ong ia nga, lada ngam lah ban pynioh 
ia kita ki mawkordor un pyniap ia nga bad u 
ai por ia nga tang lai bnai ba nga dei ban ioh.” 
Hangta ka aia ka la sngewsih kthang bad ka 
la sngew paitdohnud, bad ka la isynei bad i 
sangsot ia u bapli u kiiuii patslia uba wan foi 
pukir shaduh kata ka jaka. Haba ka peit ka peit 
ta u, ka jawummat namar ba u shem jingjynjar. 

Ka la ong, “Ko khun, sha kano te ka jaka 
ba phin leit wad ban shem pat ia klto ki 
mawkor-dor? Ka jingjynjar aiu sha, kaba la 
wan hap halor jong phi dang katne ka rta ruh ?” 
Ka la long kaei kaei ka jingwan jia kaba la 
pynpang dohnud pang mynsiem ia ki baroh 
arngut, ki la ia iam pait dohnud. Ka aia ynda 
ka la iohi ha u iam sngewsih eh u khun patsha 
ka la iathuh-khana noh ban pynklet noh ia u 
da kumne kumtai ba un tngen noh. U ruh u 
la leh sngewbha noh. 



Kumt^ M sMi ba> 

m ka 1^ pynrah jj fa kyrto 

kyrdofi^ia u, ba.V *>»<*. ’fv 

yn ,ri, 'y,n,.wni«{ te u» shag, vnJfjgU 


uleit.' ,JiCa U <>^“Ai,fc W'J<oTn§fK^f 

to jalam lynti hi ma Phi kejair Trw , Kyar^, 
ia une u khun ijatsjia, js|iakj)5lyj|;pr‘,te4 

uba la shah ban bein ha uwai pat \i patsl^ ^ 
don jingisynei la u bapli uba dang khy^nah rit. 
Hynrei sa ma Me, Ko Trai Kynrad, u bym ju 
don ka jingiashah shilia/ig lano^iano ruh to 
jingiarap to ai bor la une u khun i>a):sha -i 4 ^ 
dang rit eh bad uba dang bioit. To ialajm lynd 
hi ma Phi, Ko Trai Kynrad! ba un shem bad 
ba un ioh ia kita ki mawkordor ba u phah 
wad u patsha.” Kumta ka la doh la dait 
ia u ba ka ieit eh, ka shu peit ieit ba ka isynet 
eh ia u. 


Kumta u la mih bak na la ling bad u 
la Ieit biang sha kata ka juh hi ka jaka ba 
u la shem mynshwa ia kita ki mawkordor. 
U la shong pyrkhat hangta. Ha lade hi u la 
ong, “Katba ka jia ngan laid sha arsut jong 
kane ka wah ” U la laid hangta la bun sngi, 
khlem shong thait. Haba ka lap kaba miet 
u la shong thait noh bad u la thiah ha trai 
dieng. 

r 

Ha kawel ka sngi katba' u dan^^ laid 
kumta,, u la Ieit poi bad p la iohit la 
kshaid.keba itynitad haduh, katta kaha.yil^ 
trai jong kata ka kshald^ la don' kawei kn 

thwei kaba heh bad kaba jylliew, bad la 

ker kut baroh sawdoni da u shyiap uba 
lieh. 'Ha kata ka jaka u khun patsha u la 
shongthait bad u sngew pangad ba beh ka 
Iyer hir-hir. U la bam jingbam. Katba u 
dang shongkai hangta u la pyrkhat tang ia uta 
u mawkordor namar ba u la wr.n wad ia u la 
bun sngi urn man shem satia. 

Hamar kata ka por la wan hiar kynsan kyn- 
san ka samla kynthei kaba bhabriew na bneng 
hynrei kam iohj ia u. Hangia ka la law 

sted bran-bran ia la ki jain phong, ka la 
ryngkoh hapoh thwei bad ka la sum bad 
ka la jngi tang khala khala hi, ka la phong 
jain bad ka la kynting thiaw shalor suin bneng. 
Mar kumta hi ka la wan hiar sa kawei pat. 
Ka la sum bad phet kumjuh. Mar kumjuh 
hi ha kaba laisien, la wan hiar sa kaba khad- 
duh eh bad ka long ruh kaba kham bhabriew 
eh na kita ki lai ngut. U khun patsha ruh 
u la lehsian namar ba u la iohi ia kita 
arngut kiba mynshuwa, u la rieh bha khop. 
Kata ka briew ruh kam shym la iohi ia u, 
ka la law ia ki jain phong bad ka la buh 

pynban hajan jong u. Kumta v la shim ia 

kita ki jain jong ka baroh. Ynda ka la lah 
sum, ka la mut ban phong jain, hyn’ei kim 
don shuh hangta. Kumta ka la pjrrta bad ka 
la kylli, “Mano ba la shim ia ki jain jong 
nga ? To ai noh kein ba ngan phong noh.” 
Hynrei u shu sngap jar-jar bad ha kaba 
laisien ka la kylli biang, ka la ong, “Kat u 

bym kren ne jubab haba nga la kylli laisien 
laiwat un kylla dpei ha shen. Kumta nga 
da ai bad ka jingkular ruh kat uba shim ia 
ki jain jong nga, lada u wan ai noh ngan ai kat 
kaba u kwah.” 

Hangta u la jubab bad u la ong, “Nga la 
shim ma nga ia ki jain jong phi. To shim noh 
kine ki jain jong phi.” U la ai da dien. 
Kumta ynda ka ia dep phong jain, ka la ong, 
“To pan kaei ka jingkwah jong me kumba nga la 
kular.” U la kylli ia ka, “Phi dei i ei kein ?” 
Ka la ong, “Nga dei ka puri ka khun khadduh 
u syiem puri bneng”. U la ong, “Ngan iathuh 
ha phi ia ka daw ba nga la wan poi shaduh shane 
namar ba nga la wan wad uba kum une u maw 
ubr. nga ioh na shatei shaneng jong kane ka 
wah ha ka por ba mynshuwa da kaba jia ryngkhat 
ha ka por ba nga dang leit siat sim. Hynrei 
haba nga la leit wad biang mynta pat de ha ka 
juh hi ka jaka ngam shem shuh uba kum une 
u maw.” Kumta u la ong, “Ko Kong Ehiri, 
to sngew synei lem sa ma phi ban iarap ia nga 
ban pynioh uba kum une u maw namar ba u phah 
wad u patsha. Lada ngam lah ban pynioh uba 
kum une u maw, u ong ban pyniap ia nga. Phin 
sngewbha bad sngewsynei lem ia n^ bad ia ki 
jingkyrpad jong nga ? Sa tang ka jingiarap jong 
phi kein ba ngan ioh.” Ka la ong, “Phi la pyn- 
slem por ia nga ba phi ia shim bein ia ki jain jong 
nga, namar nga la kyrkieh ban leit noh sha 
ling,” Hangta u khun patsha u la ong, “Hynne 
ka sngi nga la iohi ba phi la ia wan sum baroh 

lai ngut hynrei mynta da ka jingieit nga.la ap ia 
phi, ba nga kwah eh ban ia shem hi irjarkhmat.” 
Hangta ka puri ka la sngewsyriei eh ia u, ka la 
on,]g. “To snoh na .kane jam jp ng p^, 
ngin ia leit kiew sha bneng sHa linfg jbhp nga, ba 
ngin ia leit wad ia u mawkordor uba kum line u 
Jong phi, narpar ba ngi don bun jaid ki mawkor- 
dor’^ 

Hangta u la bat skhem ktok, u la snoh ia ka 
tain Jong ka bad' ka la her ' thiaw shalor suin 
oneng. Ynda ki la ia poi, ka la ialam buhrieh ia 
u ha kamra thiah Jong ka namar ba ka sheptieng 
ioh ki iohi ki kmie ki kpa bad ki hymmen. 
Namar ba ki puri kim ju bit ban ia kren 
bad u shynrang, wat lada u dei u para puri ruh, 
kaba khamtam lei lei ia u ba u dei u briew 
pyrthei. Haba ka ai jingbam ia u ruh, ka leit 
ai da lade. Hangta ka la sei lut baroh ki jaid 
mawkordor jong ka bad ka la rah ban leit pyni 
sha u, bad ki la ia pyrshang bad uta u jong u 
hynrei ym iadei tang uwei ruh. Hangta ka puri, 
ka la ong ia u, “Haba ngi la ia pyrshang lut 
kat kine ki mawkordor jong ngi ruh ym iadei 
te ngan leh noh kumno kein ?“ Ka la ong, 
“Ngan iathuh khana noh ia phi shaphang une 
u mawkordor. U dei hi uba na shapoh pyr- 
thei jong phi. Une u mawkordor te dei uba 
long na ka snam briew, kata ka dei ka khun 
patsha, kaba la ri koina da ka rakot. Kata 
ka rakot kaba ri kaba sumar ia ka, mynsngi 
ka la pom pyniap ia ka bad' ia ka 'khlieh.^t 
de ka la sieh ha ka waitlam.ha phyllaw Img 

jong Ka. Ka snam ka jaw jrup jrup na kata 
ka khlieh bad ka la tuid Jut lia khyndew. Kumta 
liaba ('ei ka sngi ba hap u slap, ka la sait Jut 
ic* urn slap ia kata ka snam, ka la tuid bad 
ka la kit sha kata ka ' wah. Kufnta kat Jiaba 
Jeit dei ka snam ha kino kino ki maw, ki la long 
mr wkordor lut baroh.” 

Hangta ka puri ka la ong ia u, “Ngan iathuh 
khana tang katta shaphang une u mawkordor, 
ba phin dup lip lypa. Mynta phin sah hangne 
bad nga, namar ba ngam pat dei ka por ba ngan 
leit sha pyrthei. Mynta ka dei ka por shad 
jong ngi shisien shisnem. Ynda la dep ka shad, 
te ng<an sa leit on hi ia phi sha pyrthei.” 
Kata ka puri ruh ka la ieit ia u, bad ka 
burom haduh katta katta ia u, namar ba u 
long uba hok bad uba khuid mynsiem, bad ba 
ka tin ruh ba u <.-oi u khun patsha. Ha ka 
sngi shad ka 1 1 dei ba kan leit shad, u la ong, 
"Nga ruh nga sngewkw, h e ban ia leit bad 
phi ban leit feit kti shad, bad nga kwah eh 
ban iohi ia ka rukom shad jong phi ki puri.” 
Hangta ka la wia^ phuh samrkhie ia u, bad 
ka ong, "Ha khmih ngan iathuh ia phi, 
namar ba ym bit ke'n, ba phin leit ryngkat bad 
nga ka kynthei. Wat kwah eh seh, namar ba 
ka long kaba shitoir. U nongup jingkhang ruh 
urn nym pyllait lynfi te ia phi u riew phylla-” 
Ka la khroh ia u ba un up ling noh. U la 
kohnguh. 

Hangta ka la riam ka la belt ia lade, ka 
la deng da ki jingdeng mawkordor kiba itynnad 

baroh shi rynieng. la u shfiiuh jong ka ruh, 
la pyndait da ki mawkordor ba bun rong. 
Ka jingitynnad jong ka, ka iingbhabriew jon^ 
ka te ka ba ym nang shun ban batai. Ki 
mawkordor ki phyrnai khrik khrik kumba thaba 
leilieh. Kumta ynda kala dep ka riam ka beit, 
ka la leit kren ia u. Hangta u la peit shoh 
bieit ia ka jingbhabriew jong ka. Ka la ong 
ia u, “Nang ap ling nga la leit.” U la ong 
“To khie leit suk ho! ’’ Hynrei ka tang shu» 
lah mih ma ka, u la bud nadien jong ka, 
ka puri pat kam shym la poi pyrkhat ei ei ruh 
ba un wan bud ia ka. Ynda u la poi ha kata 
ka khyrdop ka ban rung shapoh Lympung Shad, 
uta u nongap jingkhang, um shah ia u ba un 
run^. U la kylli ia u, “Me dei uei ?“ U ong 
“Nga dei u riew pyrthei.” 

Hangta ha khmat jong kata ka khyrdop ki 
la tiew lypa u khiew dek uba heh uba ki la 
pyndap ^ ka khi shi khiew bad ki la ia tiew 
halor ka ding bad ka la khluid haduh katta katta, 
ka la Idem pum shi pum. Ki la buh khnang 
ia uta u khiew ruh, namar ioh uba dakaid uba 
runar lane u riew phylla, lada um lah ban jubab 
haba ki kylli jingkylli ia u, ki thep hapoh uta 
u khiew. la uta u khun patsha ruh kim pyllait 
ba un rung shapoh lympung. U la mut ban shu 
rung jubor. Kumta uta u nongap khyrdop u la 
mut ban shim ia u ban thep hapoh uta u dek, 
hynrei uta u khun patsha u la kyrpad ha ka nam 
u syiar bneng ba un pynkylla khongpong noh ia 

uta u khiew. Kumta uta u khiew u ia kylla 

shisha da khongpong bad ka la hoit lut kata 

ka khi. Kata ka jingjia ka la pynlyngoh ia uta 
u nongap khyrdop, bad u la ngeit ba u dei u 

briew uba hok bad u la shah ia u ba un rung 

shapoh ka lympung ba ki iashad. 

U khun patsha u la shim ka ksing u la tern, 
bad u la iom ba ki shad ki samla puri kiba ia 
bhabriew baroh. Ka jingitynnad ki kjat jong ki 
ba ki ia shad. Haba u la peit shain u la iohi ba 
kim pyndei khyndew ia ki khongdong jat jong ki 
kiba saw Itynnad hoin hoin. U shniuh khlieh 
uba itynnad haduh katta-katta, bad uba Jrong 
u poi haduh khongdong jat jong ki, u sar 
lut ia ka madan ba ki shad. Ka riam ka beit 
jong ki, kiba da ki mawkordor suda baroh shi 
rynfiieng. Hynrei ban ia kito baroh ki samla 
puri kiba iashad hangta te ka la jop ehka jing- 
bhabriew kata ka briew jong u. 

Ki puri ki ju iashad ha ka por shiteng synia. 
Ynda la jan shai ki la pynwai noh ia ka jingshad 
baroh bad ki sa ai ja aidoh ia kita ki nongshad 
bad ia kita ki nongwan peitkai baroh. Ki la ia 
pynshong ia ki kynthei sha la ka liang bad ki 
shynxang ruh sha la ka jong ka liang. 

Uta u khun patsha u la mut ban phet noh, 
hynrei kim ia pyllait khlem da bam ja. Kufnta 
u la bamja. Haba ki la ia dep bam lut baroh ki 
paitbah, u la mih sa u nongpyrta shnong u la 
ong, “Phi ki samla shynrang baroh, phin ia 

shong ryntih lang baroh bait ia beit bad ia ryntih, 
namar ban pynkyhting ia u kpieng ^ 
bynta ka khun nyngkong u patsha. Kat uba 
iathoh nusip un hap ha lita.” 

U myntri rangbah u la ieng bad u la ong 
“Ha khmih kein.kat ha uba -la iathoh ka nusip, 
un hap une u kpieng“. U la kynting thoin shalor 
haduh bym lah ban iohi. 

Hangta u khun patsha u la ong, “Ha ka nam 
u sylar bneng, u kpieng un wan hap beit ha nga”. 
U Kpieng u la ieit hap shisha ha ka ryndang jong 
u, ym don ba iohi, u la kdup khop da ka jain 
kup. Hangta uta u myntri rangbah u la kylli, 
“U kpieng ksiar u la hap hano kein, to iathuh?” 
Hynrei ym shym la don ba jubab baroh lai sien 
ba u la kylli. Hangta ka la wai noh ka jingshad 
ka jingkmen. U khun patsha ruh, u la mih 
pynsted, bad u poi shuwa ma u ha ling. U leh 
kumba ioh thiah lyngngai, kata ka puri ruh ka la 
wan poi ha ling, bad ka la leit peit ia u, hynrei 
ka iohi ba u dang iohthiah. Ka la kren ia u, 
“Phi iohthiah bha ?” U ong, “Em phi, ngam 
shym iohthiah naduh ba phi dang mih ma phi 
kumto, nga pang eh u ryndang”. Haba u ia 
kren bad ka ruh, u la bat da ka kti na u ryn- 
dang, kumba la pang eh. K& la ong, “Hato 
n^n peit u long kumno ?” U la ong, “Yn nai 
peit ,phi, ieh un sa jem”, namar ba u sfaeptieng 
ioh ka tip ba u don u kpieng ksiar ha u. 

Ha kata ka miet kaba ar ruh kumjuH, ka la 
6ng ia u, “Mynta ka miet ruh ngan leit shad 
biang, namar ba ka rukom shad ki puri shisien shi 
snem, ka long laitmiet lynter. Wat sngew ei ei 
kein ia nga, namar ba n^m bit ban pep’’. Ka 
la leit shad, u la leh kumjuh, bad u la ong, “Ka 
nam u syiar bneng, to pynkylla khong pong biang 
ia une u khiew.” Kumta u la kylla khongpong 
bad u la tyllun kham pajih na ka khyrdop. 

Kane ka jingjia ka la pynngeit ia ki ba u dei 
u riewhok shisha, bad u la rung da ka jingsuk 
shata sha lympung. Hangta u la leh kum ki 
nongtem nongput, u la shim ka ksing u la tem. 
Nangta pat de u ia shim sa ka tangmuri, u la put 
bad ki ia sngewtynnad ia ka sur jingput jong u. 
Uta u khun patsha u long uba nang lut ban lem 
ban put bun jaid. 

Ynda ka la wai kata ka jingshad bad ki la ia 
dep ka bam ka dih, u myntri rangbah, u la 
ieng bad u la pyrta kumjuh, u la ong, “Mynta ka 
sngi ka long kaba ar ka jingpynkynting kpieng 
ksiar na ka bynta ka khun patsha kaba ar, ka dei 
kaba pdeng. Ha khmih kein lada uno uno uba 
iathoh nusip bad ka, un wan hap u kpieng ha u”. 
Hangta u la kynting thoin shalor suin bneng, 
haduh ba ym don ba iohi shuh ia u. U khun pat- 
sha u ia kyrpad u la dwai ka nam u syiar bneng, 
ba un wan hap biang ha u. Kumta uta u kpieng 
ruh u la wan hap biang ha u kumba mynshwa 
hynrei ym shym don ba ia iohi ba u la hap ha 
ryndang jong u. U la tap pynstet da ka jain, u 
la kli bha mlon. 

Hangta u myntri rangbah, u la kylli u hap 
hano uta u kpieng jong ka khun kaba ar jong u 
patsha. U khun patsha u shu sngap ia ki paitbah 
ba ki ia ong, “Ngim iohi ba u hap hano hano nih. 
To ngin ia pra noh ngin sa ia kylli pat lashai”. 

Kumta uta u khun patsha, u la mih noh 
nangta napoh lympung, bad u la iaid stet bran 
bran bad u la poi shuwa ma u ha iing. U ia 
thiah khop. Ynda ka la wan ka puri, u la ud 
pang bad ka la kylli ia u, “Phi sngew kumno uta 
u ryndang ?” U la ong, “Mynta lei lei u la nang 
kham at bad nga sngew ba ka la nang kham jur 
ka jingpang.” Hangta ka puri ka la ong, “To 
shah seh ba ngan peit u long kumno eh, ngan 
pynkyllan dawai". U la ong, “la ngi u rangbah 
te phin peit kumno ? Nga sngewbieit te !” K-umta 
ka shu sngap noh. 

Ha kata ka miet ka ba lai ruh ka la ong ia 
u, “Mynta ka miet ruh ngan leit shad biang, 
bad ka la kut artad sa tang mynta ka jingshad”. 
U la ong, “N^ te nga la sngew kynjah sat ban 
shong marwei ha iing.” Ka puri ruh ka la ong, 
“Nga ruh nga la sngew synei kein ban shu iai 
iehnoh marwei ia phi bad khamtam lei lei ba phi 
don hapdeng ka jingshitom kumne ! Kumta da 
ka jingbym banse kein ba ka dei ka niam jong 
ngi ki puri ngadei ban leit”. 

Ka puri ka la khreh bad' ka la riam la beit. 
Ka jingbhabriew jong ka ka la kham palat ban ia 
kite baroh armiet. Kumta ka dur jingbhabriew 

bad kata ka jingriam jong ka te, .kaba la i phub 
palat eh ha kata ka miet kaba lai. Kumta 
ka la dep riam ka la leit $ha kamra thiah u khiin 
patsha ban leit kren ia u, ka la ong, 'To ho» nga 
la leit shad ! Sa tang mynta ka miet” U ruh li la 
ong, “To.” 

U ruh mar kumta hi u la mih bad u la bud 
nadien jong ka, u leh hi kumjuh, bad u la leit 
shong sha ka liang kaba ki ia shong ki shynrang. 
Hynrei ka puri ka la iohi ia u, hynrei tang ba 
kam ithuh ba u kyllain Jain bad kam shym la 
poi pyrkhai ei ei ruh ia u ba un wan poi shata. 
Na baroh ki nongshad te ka la jop eh ma ka, 
naduh ka jingnang shad, haduh ka jingbha* 
briew. Ynda la wai ka Jingshad, bad ki la dep ka 
aija ai doh ia ki paitbah baroh, u myntri rang- 
bah u la ieng bad u la pyrta, u la ong, “Ngan 
kynting sa une u kpleng ksiar Jong ka l^un khad- 
duh u patsha. Ha khmih k^in lada uno uno uba 
iathoh nusip bad ka, un wan hap u kpieng ha u.” 

Hangta u myntri rangbah, u la kynting ia 
uta u kpieng kumjuh bad u la hap ha u khun 
patsha, hynrei ym shym la don ba iohi bad u la 
deng ia kita ki kpieng baroh lai tylU, ki jong ki 
baroh ki lai ngut shi para bad u la kli jain naduh 
khheh. U myntri rangbah u ia ieng bad u la 
kylU kumjuh, “U kpieng jong ka khun khadduh 
u patsha u la hap hano ?” Hynrei ym shym la 
don ba jubab. Kita ki paitbah' ki la ia ffiigew- 
lyngngoh, kirn ia tip bad iohi baroh laisngi lynter; 
Kumta ka'^la wai noh kata ka jingshad. 13 khun 

patsha u la poi shuwa ma u ha ling, u la thiah 
khap. U la ioh sngew ba ka la wan ka purl, u 
la ud pang haduh katta kata. Kumta ka la ioh 
sngew ia kata ka jingud jingshitom jong u, bad 
ka la loit pynsted ia kita ki jingriam jong ka. 
Ynda ka la dep, ka la leit sha kamra thiah jong 
u ka la kylli, “Balei ba phi ud, pang eh u 
ryndang ?” U la ong, “Hooid, nga pang u 
ryndang haduh ba nga la sngewshitom shisha 
bad ba u ktha ruh artad.” 

Hangta ka puri ka la sngewsih ba u pang na- 
Tcm ba ka la ieit eh ia u. Sa kawei ka jingsngew- 
sih bad ka jing&ngewdiaw jong ka ka long na ka 
bynta uta u kpieng jong ka. Un leit hap hano 
kein? Haba une uba ka ieit ruh u la nang don ha 
ling? Kara sngew nang ioh thiah shuh ba ka la 
jur eh ka jingpyrkhat sngewsih har rukom. Kum- 
ta ynda la shai ka la ong ia u, ‘To shah ba ngan 
pynpeit ia u ryndang jong phi, u la long kumno 
ba phi la ud pang baroh lai sngi ?” U la ong, 
“To peit kein, tang ba phi dei ban da loit raian 
mian ho ia ka jain, namar ba nga la pang eh”. 
Ka ruh ka la leh don akor bad ka la law raian- 
mian. U la ong, ‘‘Da leh biang biang namar 
ioh u bthei, ba u la at eh.” Hamar ba ka dang 
law kumta, ki la riewkynsan kita ki kpieng khrak 
khrak, bad ka la iohi ia kita ki kpieng ksiar baroh 
lai wat. 

Hangta ka la sngew kmen eh haduh katta 
katta bad ka la kylli, “Phi ioh naei kine ki 
kpieng ?” U la iathuh, “Nga ioh na kato ka jaka 




ba phi la shad ma phi kein”. Ka la ong, 
no kein ngam shym iohi ia phi ba phi wan ruh ?*’ 
Ka la sngewshaiong ngain. Ka la ong, “Da 
kumno te ba piy lait ban rung hapoh lympung 
namar ba u don uto u nongap khyrdop ?” U la 
ong, “Hynrei ia nga pat de um shym la khang ei 
ei ruh, bad u pyllait ia nga ba ngan rung.” Ka 
purl ka la sngewbha eh ia u, namar ba ka la 
mon, bad ka la ieit eh ia u, ba u long u briew 
uba hok. Hangta mar mar ka la leit iathuh 
ha u kpa ka la ong, “Ki kpieng jong ngi ba- 
roh shi para la ioh da uwei u briew pyrthei, 
uba nga la wan ialam hi ma nga ia u ba un wan 
shane, na ka bynta ba u wan wad mawkordor ba 
u phah wad u patsha jong u. Nga ia kynduh bad 
u ruh ha ka por ba nga leit sum sha pyrthei bad u 
la buhrieh ia ki Jain phong Jong nga hamar ka 
por ba nga dang leit sum. Hynrei ynda nga la 
dep sum, nga peit ki Jain kim don shuh ha kata 
ka jaka ba nga buh. Kumta nga la kular kat 
uba shim ia ki Jain jong nga lada un ainoh, un 
pan kat kaba u kwah ngan ai. Kumta nga la 
wan ialam ia u shaduh ^ane". Hangta u kpa 
jong ka u la ong ia ka, “Khie wan ialam ia u 
ha khmat jong nga. Un wan rah lang bad kita ki 
kpieng ba u la ioh baroh laiwat”. 

Kumta ka puri da ka jingkmen bad ka 
jingsngewbha, ka la leit ialam ia u ha khmat u 
kpa. Uta u khun patsha u la nguh ia u laisien. 
Uta u patsha puri u tang shu peit lieb ia ka 
khmat jong u ruh u la ithuh ba u dei u briew uba 
hok bad u don ruh ka akor khun jaid ba- 

khfaw. U ia kylli ia u, “Phi dei ma phi uba la 
ioh lut ia ki kpieng ki khun jong nga baroh lai 
wat ?” U la ong, “Hooid”. U Patsha, u la pan 
noh ia u kpieng jong kaba nyngkong bad kaba 
pdeng, u la ong, “Phi dei ban shim ma phi tang 
ia u kpieng jong ka khaddnh, kaba la iathoh 
nusip had phi, wat lada phi dei u briew nba sha 
pyrthei ruh”. U patsha puri u la don hi 
ka jing-sngewsih ba dei u ’riew pyrthei, hynrei 
da. ka jingbym banse shuh, ba ki ia leit hap lut ki 
kpieng baroh lai wat tang ha u, u la pynbnc, ban 
pynkyntiew kurim noh shuwa ia ka khun khad- 
duh. “Ia ka khun nyngkong bad ia ka khun 
pdeng, ngan sa pynkynting kpieng patsa shis^em,” 
u la ong. 

Hangta u la pynkyntiew kurim ia ka khun 
khadduh bad u khun patsha, u la ai ka jingkha- 
wai kaba heh kaba khraw, la khynwin hi jrain 
ki jingtem jingput jong ki puri, ka bam ka dih 
kyrhai, ka tamasa kaba kat kata te ym pat ju 
don. Ka jingshad sngewbha jong ki kaba itynnad 
tarn, bad kaba i phylla. Kata ka jing khawai 
ka la neh da ki taiew. Hangta ynda la dep kata 
ka jingkhawai shongkurim, u khun patshr. u la 
hap ban sah tang khyndiat sngi namar ba u dei 
ban leit wad ia kita ki mawkoidor. U la iathuh- 
khana lut ha u kthaw kurim ia kiei kiei baroh ki 
jingshem jong u. 

Hangta ki kmie ki kpa jong ka puri ki la ai 
shibun ka spah ka hajar ia ka khup khadduh, 
hynrei kam treh. Ki la ia kylli ia ka, “Phi kwah 

eh da kaei kein khun, ng^n ai ia phi ?” Ka la 
ong, “Ko Mei ko Pa baieit eh jong nga, lada phi 
sngewbha te to ai noh ia nga da ka sati na ka ’ti 
duh jong phi kein pa, kaba phi deng ha ka kti 
kachang jong phi”. Kumta u patsha, namar ba u 
la ieit lung mynsiem eh ia ka khun khadduh, u 
la loit ia kata ka sati bad u la pyndeng ha kti 
duh jong ka bad u la ong, “Phi baroh arngut 
phin iaieit hok. Phin ialeh hok, bad ialeh 
kumjuh kumba phi ialeh ha khmat jong nga”. 
Ki la ia kohnguh ia ki jingsneng u kpa. 

Ki kmie ki kpa, ki la ia sngew kynjah eh ia 
ka khun khadduh bad ki la ia duwai bad kyrkhu 
kyrdoh ba kin ia shem bha shem miat. Kita ki 
hynmen ruh ki la ia sngew kynjah eh, ki la ia doh 
ia dait bad ka, namar ba ki ia ieit eh ia la ka 
para khadduh, bad ki la ia iam pangnud. Ki 
ong, “Ngi sngewbynnud namar ba ngim iohi 
shuh ia phi.” 

Hangta ki la ia riam iabeit kum ha ka sngi 
shong kurim bad ka la ong ia u khun pat^a, 
“Phin bat skhem bad phin snoh bha na ki jain 
jong nga”. Hangta ki la ia hiar sha pyrthei, ki la 
ia poi hangla hi ha ka juh ka jaka ba ki ia sum. 
Kumta u la Ieit ialam shala ling, ki ia poi ynda la 
miet bha, namar ba u sheptieng ioh ki iohi Hi 
briew. Ynda ki la ia rung hapoh iing, ka aia ka 
tang shu iohi ia u khun patsha, ba ka la kmen 
eh, ka la iap ler shiphang. Namar ba u la jah 
baioh shibnai ka nang tharai ba u la iap bad 
ynda ka la kyndit bynriew, ka la nguh ka la dem. 

bad ka la doh ka la dait ia u haduh ba kan da hun 
ka mynsiem jrut bad ka la nang pat ban kren. 
Ka la ong, “Ko kynrad jong nga, haba phi shu 
jah khiem da iathuh”. Hangta u la iathuh ha ka 
ala, u la ong, “Ko Mei baieit, nga la wan ialam 
lang bad ka lok jong nga, ka dei ka puri”, Ka 
puri ka nang ieng ha bar. Hangta ka aia ka 
ong, “Khie leit khot in wan rung ha iing”. 

Ynda ka la wan rung ka puri ha iing, ka aia 
bad kata ka tymmen ki la ia peit lyngngoh bad ki 
la iap bieit ia ka jingbha briew Jong ka. Hangta 
ki la iaroh bad ki la kynjik kynjak baroh arngut 
namar ba kim pat ju iohi ka briew kaba bha 
briew kat ka. Ki la ia khublei ia ka puri bad 
ki la ia ong, “Ko khun, phin pynshong ia ine 
i pyrsa kura ha kane 1^ iing Jong ngi ?” 
Hangta ka puri ka la Jrbab bad ka la ong, 
“Ngam lei lei, nga suk kumjuh ban shong ban 
sah hangne ruh, tang haba i don ryngkat i Khun 
Patsha.” 

Hangta ka puri, ynda ka la shong ryngkat 
bad ki, ka leh ieit bad leh burom ia ki, ka khot 
kiaw ia ki baroh arngut. Ynda ki la ia shong- 
kai, u khun patsha u la iathuh khana bad u la 
ong, “Haba nga la poi sha bneng, nga dap da 
ka Jingsngewtynnad ka mynsiem bad ka Jingsuk, 
nga sngewjuh eh ban sah shatei. Hynrei tang 
ba nga sngew sahnud eh tang ia phi te, Mei.” 

Hangta ka aia ka la iathuh khana 
ha ka puri, ia ki Jingshem JingJynJar u khun 

patsim baroh. Ka puri ka la ong, “Nga sngaw* 
synei sat hi ia i bapli. Tang to ym ju lei lei 
kein haba laid beit iaid hok ha ka lynti. U 
Blei Un iarap ia I.” Nangta ka aia ka la ai 
bam ai dih ia ki baroh arngut. Hangta ka puri 
ka la ong, “Nga bang ka bam ka dih ba i ai 
i Meiaw Ko kiaw, to wat shet pynshitom shuh 
ka bam ka dih na ka bynta jong ngi baroh 
shi ling, ngan sa pynbiang hi ma nga nadong 
shadong.” 

Nangta ka puri, ka la duwai ha kata ka sati 
kaba u ai u kpa jong ka, ka la pan ba kin 
mih ki jingbam kiba bang bad ki^ shngiam 
haduh katta katta bad ki la ia bam sngewbha 
baroh sawngut, Ka la pynpher bun jaid ki jaid 
jingbam, kum kiba ka ju bam sha bneng. 
Kumta ka aia bad kata ka tymmen ki la ia 
im suk bad ki la dap da ka jingsngewlyngoh 
ba kita ki jingbam baroh ki la shu mih hi 
khlem da iohi ba ki wan mih naei naei ruh. 
U khun patsha, u la khang bad u la ong, “Ko 
Mei, phi baroh arngut phim bit ban iathuh 
briew s^phang ka puri ho ! ’’ Namai ba u shep- 
tieng ioh u tip uta u patsha, uba runar. U 
la ong ia ka puri ruh, ba kan nym mih mynsngi 
shabar ioh ki ia iohi ki briew ia ka. 

Hangta ka la dei ka por ba u khun patsha 
un leit wad noh ia u mawkordor. Ka puri ka 
la iathuh bad ka la batai ba un bud sha arted 
jong kata ka wah. Ynda ka la lah batai lut 
ia u, ka aia ka la ai ki jingbam ba un bam ha 

lynti. Shuwa ba un mih u la doh u la dait ia 
ia purl, ka aia bad ka tymmen ki la ia khublei 
ia u khun patsha. 

Hangta u la mih bak bad u la leit sha 
kata ka wah kaba u la ioh ia kita ki maw- 
kordor mynshuwa bad u la iaid sha arted jong 
kata ka wah la bun sngi. Hadien u la leit 
poi ha kawei ka nongbah kaba heh bad kaba 
itynnad. U la leit shapoh shnong, ka long kaba 
sngewkynjah bad kaba sngewtmang jar-jar, kaba 
ym don briew don mrad bad u la iaid 
baroh sawdong kata ka shnong. Hynrei la katta 
ruh um don jingsheptieng ei ei ruh. Haba u 
la iaid bad u la rung lyngba ia kata ka shnong, 
u la leit poi ha kawei ka ung kaba itynnad, 
bad kaba heh. U la rung shapoh iing, um 
iohi briew. Kumta u la shu peil lyngngoh la 
kata ka ling, kaba la itynnad haduh katta katta 
ba ki pynriam bad ba ka khuid ka phyrnai 
khrik da ki tiar ki tar kiba don hangto hapoh, 
kiba i kordor suda. Hangta katba u ^ng 
iaid sngewthuh marwei raarwei. u la leit poi 
shi kper kaba itynnad kaba dap da ki soh bad 
ki syntiew kiba phuh har rukom. Ynda u la 
iaid kham pajih nangta u la leit lap ngong ia 
ka khlieh briew kaba la sieh ha ka waitlam. 
Hangta u khun patsha, haba u la iohi ia ka, 
u la itriem bad u dap da ka jingisynei. ‘U la 
peit 'bniah ia kata ka khlieh, u la Ithuh ruh 
ba ka Ittog kaba bha briew palat liam bad u la 
ieit nth 7a ka. 

Kumta u la shim ia kata ka khlieh bad u 
la leit wad ia ka met jong ka, ka don laei 
bad XL la shem ba ka don ha ka palong ksiar. 
U la pyndait lang kata ka khlieh bad ka met 
bad u la iohi ia u luta ksiar halor jrong almari. 
U la shim biang biang, ka don ka urn ksiar, 
u la pynjaw na ryndang jong ka. Han^ ka 
la ia dait bad ka la ia snoh biang kumjuh ka 
met bad ka khlieh. U la ap dngong bad u la 
peit ia ka, bad ka la sdang ruh ban pynkhih ia ki 
kjat ki kti, bad ka la peit ia u. Ka la iohi ba 
u la ieng ha Jan Jong ka. Kumta da ka jing- 
kyndit kynsan ia u, ka la khie joit naba thiah, 
ka la kylli ia u, “Phi dei uei? Da kumno kein 
phi wan poi shane ?“ U la jubab bad u la ong 
“Nga la wan wad khnang ia phi” Ki la ia 
khublei, bad ka la iathuh ha u, “Kane ka 
shnong ka dei kaba la bam duh lut ka rakot 
ia ki briew baroh. la 1 mei I pa jong nga 
ruh ka la bam duh lut bad ka la ri pynim sa 
tang ia nga marwei. Phi la iohi hi da la ki 
jong ki khmat, ba ym don briew shuh ha kane 
ka shnong kaba heh kat kane ruh.” Ka la 
kylli ia u “Phi pat de phi dei uei kein ?” U 
la iathuh, “Nga dei u khun patsha. Ka hima 
jong nga kaba sha jngai bah. Nga shu wan 
poi wir namar ba ka kmie jong nga ka la 
mut ban pyniap ia nga namar ba ka la klim 
ia u myntri. Mynta te nga shong shnong sha 
kawei ka hima jong uwei pat u patsha. Kumta 
u la phah wan wad ia nga ut^ kum une u 
mawkordor ut« nga la ioh na slia wah, ba nga 
tarn maw siat sim. Hynrei u la sah sa tang 



42 


une uwei. U la phah wad biang ruh hynrei 
ngam shem shuh. Kumta nga la hap ban wan 
wad shaduh shane.” U la kylli ia ka, “Phi 
pat phi dei kaei kein ?’’ Ka la iathuh, “Nga 
dei ka khun patsha jong kane Jca hima, hynrei 
mynta pat de nga sah sa tang marwei, ha ka 
jingsumar jong ka rakot. Ha ka por mynsngi 
l^mne baroh shi sngi kam don Ting. Ka wan 
Ting ha ka por Janmiet”. U khun patsha u la 
ong ia ka, “Nga kyrpad ia phi ba phin pynioh 
ia nga uba kum une u mawkordor shi khiew, 
namar ba u phah u patsha. U ong ba lada 
ngam lah ban pynioh uba kum une hi thik 
ban pyndap hangne shi khiew, un pyniap ia 
nga.” Ka la peit bniah bha ia u mawkordor 
bad ka la ithuh ba u dei uba na ka snam jong 
ka. 

Kumta ka la tong um shi khiew bad ka la 
slum da ka tari bad ka ot na ka shympriah 
’tiduh jong ka bad ka la pynjaw tang lai jaw 
ka snam ha u khra, kata ka snam ka la kylla 
long mawkordor baroh shi khiew. U la shu 
peit lyngngoh ia kata ka jingiohi jingphylla 
jong u, u la iohi ba ki kham itynnad bun 
shah ban ia uta uba u la wan rah nuksa. U 
la sngew lyngoh haduh katta katta, tang da 
ka jingjaw jong ka snam jong ka, ka lah 
haduh ban pynkylla mawkordor ia ka um! 

Hangta u khun patsha u la sngew kmen 
eh bad u la ong ia ka, “Khublei shibun eh 
ia phi bad nga dap da ka jingsngewnguh kaba 

khruw ia phi, ba phi la lah ban pynioh ia nga katne 
ki mawkordor, kiba la long na ka snam jong 
phi”, Ka la iathuh ha u. “Une u mawkordor 
uba phi la wan rah nuksa ma phi ruh, leit dei 
ha ka por ba hap slap, ka snam kaba la jaw hapoh 
ka khyndew ka la leit tuid beit belt sha kata ka 
wah bah bad ki ia kylla mawkordor”. Hangta 
ka la shet ka la tiew bad ki la ia bam baroh 
arngut. Kumta kine batch amgut ki la dap 
da ka jingsngewkmen bad ka jingsngewbha 
hapdeng jong ki bad ka jingieit ka la sdang ban 
kcah ia ki baroh arngut. Hadien katto katne 
por ka la ong ia u, ‘‘To khie leit rieh noh kein, 
namar ba ka sngi ka la jan sep, ka rakot ruh ka 
la jan wan”. Kala batai ia u, “Phi dei ban 
jam ia kane ka wah bah, phin leit ha trai jong 
katai ka kshaid khnang ba kan nym sma briew 
shuh ka rakot. Phin sa wan pat lashai mynstep.” 

Shuwa ba un mih ka la ong ia u, “To pom 
biang ia nga, bad sa leit sieh biang ia ka khlieh 
jong nga kurajuh”. Hangta u khun patsha, u 
la ong, “Ani wow nga te nga sngewtieng bad 
ngam nud da lei lei ban pom”. Hangta ka la 
ong ia u, “Shim da une u dieng rupa, sa shu 
buh ha u ryngdang jong nga bad un shu dkut 
hi”. U la ^im ia uta u dieng rupa bad u la 
buh ha u ryngdang jong ka. Mar kumta ka 
khlieh ka la dkut. Da ka jingsynei, bad ka 
jingsngewshyrkhei, u la shim ia kata ka khlieh 
tmd u la leit sieh diang kumjuh ha ka waitlam. 

Hangtti u la mih noh nangta bad u la leit 
rieh iala^ sha kata ka kshaid. Ynda ka la wan 

ka rakot ka la byrthen ka la ong, *‘Ak sma 
bru!” Ka la pynim kumjuh ia kata ka briew, 
ka la kylli ia ka, “Mano ba wan hangne khun, 
namar ba nga sma bru phylla?” Ka khun patsha, 
ka la ong, “Ko Mei nga te ngam tip ei 
ei ruh haba phi la pyniap ia nga.” Hangta ka 
rakot ka shu sngap noh bad ka la ong, “Ko 
khun ngan thiah noh ho namar ba nga thait 
eh! To khem noh kein khun ia nga ba ngan 
jah thait”. Kumta ka ia shim da u dieng synrei 
bad ka la pduh phok-phok na kpoh namar ba 
ki shon ki shyieng briew shyieng mrad. Ka 
rakot ka la ong, ‘‘To kein noh khun nga la 
sngewjem hi jai”. 

Hangta ka ia ioh thiah ngai bad ka la 
ring mynsiem bad pyrsad mynsiem la kumba 
kyrhuh bad tied u pyrlhat. Kata ka briew ka 
la shet la tiew ia lade. Ynda ka la lah bam ka 
la thiah noh. Kumta tang shu kynih u syiar 
nyngkong ka rakot ka la khie bad ka la pyniap 
biang kumjuh ia ka badka la mih de bak. Ka 
shu mareh stet ka la khynwin ka khyndew ir-ir 
kura ban khyllem ka lum ka wah. U khun 
patsha, u la ioh sngew ba ka la leit ka rakot, 
u ruh u la mih na^a naba rieh. U la leit 
sha ling u la shim ia kata ka khlieh bad u la 
pynim biang kum juh ia ka. Ka jingia-sngew- 
kmen Jong ki haba ki la ia shem baroh arngut. 
Ki la ia shet ia tiew, bad ki la ia bani bad ka 
jingsngewkmen. Kaba khamtam eh ka jingsngew- 
bha Imd ka jingsngewshngain ka m3m&iem Jong 
kata ka khun patsha, ka bapli kaba im bad 

kaba la sah marwei la bun snem. Hangta ki 
la iathuhkhana lut la ki jong ki jingiashem 
jingjynjar baroh. U khun patsha, u la kylli 
ia ka, “Phi kyrteng iei kein ?’’ “Nga kyrteng 
ka Hiramoin Manik’’ ka la ong, “la nga la ri 
koina kane ka rakot la bun snem, naduh ba 
nta dang khynnah. Ngam ju iohi shuh ia ki 
briew, Dei lang ia phi mynta ba nga iohi 
hynrei tang ia ka sngi kaba long kumno nih 
Agam ju iohi, tang ia ka miet kaba duiti, bad 
ia u bnai uba ai jingshai, bad ia ki khlur 
kiba rit ba ki phyrnai khrik-khrik. Ha kaba 
kut ka Jingim jong nga, dei tang ba ngan iohi sngi 
bad dei tang ma phi ba la wan ban pyllait im ia 
nga bad ba nga la iohi ka jingshai ka pyrthei. 
Ka dei ka bor jong U Blei ba IJ la phah ia phi 
ba phin wan iarap ia nga.” 

Hangta u khun palsha, u la ong, “Phi kwah 
ban im noh kumne man la ka sngi?” Ka la 
ong, “Hooid nga kwah eh ban im, bad nga sngew 
shitom bad jynjar eh, ban shu iai iap man la 
ka sngi da ka jingjaw ei ka snam, haduh ba ka la 
pynsngewtlot ia ka met, ngam biang shuh ka 
bam ka dih, tang ban sum ban sail ruh ngam 
ju ioh satia.” 

U la ong, “La shibit ynda ka la wan ka 
rakot sa ong Immne, Ko Mei baieit to wat pyn- 
iap shuh seh ia nga namar ba nga sngew jynjar 
eh ? i^da phi iai pyniap kumne te, ka la bha 
ba phin shu bam hi noh ma phi kein Mei namar 
tang ba ngan sum ruh ngam ju ioh”. Kumta 

lada phi kren ia ka da kine ki ktien k^mne 
kan sngew bynnud, namar ba ka ieit eh ia phi 
ba ka la ri la sumar ia phi naduh ba phi dang 
rit. Hangta ka la kohnguh ia Wta ki jingbatai 
jong u, ki la ia bam dang shai bad u la leh 
biang kumjuh ia ka bad u la leit rieh biang sha 
kshaid. 

Ynda la janmiet ka rakot ka la wan biang 
bad shuwa ba kan pynim biang ia ka, ka la shu 
peit shoh bieit ia ka dur ba bha briew jong ka. 
Hangta ka la pynim ia ka bad ka la kylli ia ka, 
ka la ong, “Ko khun, ym ju don ba wan mano 
mano hangne T Ka la jubab, “Ko Mei baieit 
haba phi la pyniap ia nga man la ka sngi te 
kumno kein ngan iohi hi wat tang ia ka jingshai 
jong ka sngi ruh ngam juiohi.” Hangta ka la 
pynkhem ia ka rakot, bad ka la kren artad, ka 
la ong, “Ko Mei baieit, nga kyrpad ia phi 
ba phin sngewsynei ia nga ka khun. To wat 
pyniap shuh seh ia nga mynsngi, namar ba nga 
sngewshitom eh. Nga kwah ban sum ban sleh, 
ban sad ban khyllong. U shniuh khlieh ruh u 
la sohsat lut. Ko Mei baieit imat phim ieit 
phim isynei ne Mei ia nga, ba phi iai pyniap 
man la ka sngi ?” Ka la iam ruh artad suk suk 
bad ka la jaw ummat. Ka la ong biang, “Ko 
Mei, kala bha ba phin shu bam noh ia nga.” 

Hangta ka rakot ka la ong, “Em khun, wat 
ju kren kumta! Hynrei ba nga sheptieng kein 
khun lada ngan pynim ia phi ruh, ioh don 
uba wan pah wan phon ia phi, ioh phi ia phet 

bad u, te ngan duh khun ei! Na kata ka daw 
nga pyniap ia phi man la ka sngi”. 

Ka Harimoin Manikka la kylli biang, “Ko 
Mei, tharai lada don uno uno u briew, un shim ia 
ka l^lieh jong nga, un bret lane un thang ha 
ding, phi dang lah ban pynim biang ia nga ?” Ka 
rakot ka la ong, “Ko Khun ngam lah shuh ban 
pynim. Khun, nga la kular naduh lashai ka 
sngi te ngan nym pyniap -huh ia phi.” Kumta 
ka la ong, “Hooid Mei baieit nga la sngewbha 
eh ba phi la pynim noh ia nga.” Ka rakot 
ka la ong, “Ko khun, da kynmaw ia ki jing- 
sneng jong nga, ioh u don uno uno uba wan 
pah ia phi wat ju ngeit. Sa iathuh ia nga ho 
khun, wat ju mih ju shang shabar ioh u don uba 
iohi ia phi”. Ka Hira ka la ong, “Hooid Mei 
baieit, ngan kohnguh ia ki jingsneng jong pW 
baroh.” Nangta ka rakot ka la ong, “To ngin ia 
thiah noh.” Tang shu kynih u syiar nyngkong ka 
rakot ka la kyrsiew, “Ko Khnn, to peit ka ling ka 
sem ng^ la leit wad bam noh”. Kuinta kat 
naba dei iaid ka rakot te la khynwin hi jling. 

U khun patsha, u la wan la dangstep, bad u 
la sngewbha eh haba u la shem ba ka la im. 
Ki la ia iaid kai pangngad ia ka kper ka phrah. 
Ka bapli ba kam ju iohi shuh ia ka sngi ka 
la shu peit lyngngoh ia ka ling ka sem t^d la 
ki jong ki mar ki mata kiba itynnad, ka la 
pynkhuid ia ka ling ka sem. 

Kumta ka la sum la sleh, ka la sad ka la 
khyllong bad ka la nang kham bha briew shuh 
shuh. U shniuh khlieh jong ka, u long rong 
ksiar, ki ngab jong ka ki la saw hi hoin, ki 
khmat kiba phyrnai, ki rymmiang shyntur ki ba 
saw phyrnai hoin hoin. IG la ia bam iadih sngew- 
bha da ka jingkmen. Hangta ki la ia shong- 
kai bad ki la ia pyrkhat ban wad lad da 
kumno ban tip haei ka buh mynsiem kata ka 
rakot ? U khun patsha u la ong. ‘"‘Nga tang 
shu tip haei ba ka mynsiem ka don, ngan 
pyniap ma nga. Kumta phin lait da kaba suk 
ban mih noh nangne.” 

U la ai buit ia ka ba kan kylli kumne 
Ynd? la wan ka rakot phin ong, “Ko Mei 
baieit, lashai la shisngi, ynda phi la iap ma 
phi mano pat ban peit bad ban bsa ia nga, ? 
Nga te nga la sah khunswet sa tang marwei. 
Lada kam iathuh ruh, phi dei ban iai kylli 
haduh ba kan da iathuh.” Ka Hira ka la 
kohnguh ia ki jingaibuit jong u khun patsha 
bad u la leit noh shala ka jaka rich. 

Hangta ka rakot, ka la wan bad ka la ong 
“Ak sma bru! Ak sma bru!” bad ka la kylli, 
“Mano ba wan hangne khun.” Ka la jubab, 
“Ko Mei, imat phi sma phylla ia nga ba nga la 
khuid namar ba nga la sum la sleh.” “Oh Hooid, 
shisha kein khun, phi la i phuh itynnad ka 
dur ka dar mynta.” Ka la rkhie sngewsammut 
artad kek-kek. Ka rakot ka la ong, “Ko 
khun, to khem noh kein ba ngan jah thait !” 



49 


Katba ka dang khem kuipta, ka la ong, 

Mei baieit, ngan kylli ia phi, lada pin iap 

ma phi ei ban ri ban sumar bad ban bsa 

bad ai bam ia nga ? Nga sngew sheptieng 

eh ioh phi iap.” Kumta ka rakot ka la ong, 
“Ngi ki rakot te ngim ju iap, bad ba ngim 
juh buh mynsiem ha ka met.” ‘‘0 ! kumta phi 
buh mynsiem ha ei ?” Ka la kylli pat. “Ban 
lei ka phi da kwah eh ban tip ?” la kylli ka 
rakot. Kam iathuh ei ei bad ka la iohthiah 
noh. Ha ka miet kaba ar ruh kam iathuh. 
Ha ka miet kaba lai ka Hiramoin ka kylli 
biang, ka la ong, “Ko Mei, baieit, imat phi 
te, phim ieit ia nga ka khun! Haba nga pat 
de nga ieit ia phi ka kmie”. Ka la iam pang- 
nud artad bad ka la ong, “Haba nga la im 
kumne te ioh nga kum Ieit ktah ne leh ei ei, 
namar haba ngam tip haei phi buh mynsiem. 
Kumta nga da sngew sheptieng eh haduh kat- 
ta katta ioh phi iap ma phi te Mei baieit.” 

Ka rakot hangla ynda ka la ioh sngew ba 
ka iam ka la kren da ki ktien ieit jong ka, 
ka la ong, “Ko Khun baieit to wat iam shuh. 
Ngan iathuh noh ia ka jingkwah jong phi. Nga 
buh mynsiem ha uwei u klong, u ba don halor 
katei ka diengjri. Kumta lada don uno unO 
uba shim ia uta u klong, bad un thang hap* 
deng ka la war ding, ngan sa iap. Shuwa ba 
un thang u dei ban da pynpait shuwa ia u 
klong bad hopoh uta u klong i don iwei i sim 
iba dangrit eh bad i bym pat mih sner, ypdn 
ki la ing lut khoit bad klong bad sim, kumta 
nga ruh nga la iap duh. Namar kata ka daW 

'ko khun baieit, to da sumar, wat ju leh thala, 
bad wat ju iathuh briew ho! Phi dei ban tip 
tang ha la ka Jong ka mynsiem. Nga iathuh 
khnang ia phi ruh, namar ba nga tip ba phi dei 
ka khun kaba ieit eh ia nga.” Hangta ka la 
ong pat, “Ko khun, ngan Ihiah noh ho.” Dang 
kynin syiar, ka la khie bad ka la ong, “Ko khun, 
to da ap bha ka ling ka sem, kynmaw wat Ju 
mih shabar, ho !” 

U khun patsha, u la ioh sngew ba ka 
rakot ka la mih u la wan, u tang shu poi ha 
ling ka rakot u la kyili, “Ka rakot, ka la ia- 
thuh ei ei ia plii ?” Ka khun patsha ka la ong, 
“Hooid ka la iathuh hynne mynmiet, ba ka buh 
mynsiem ha uta u klong u ba don halor katei 
ka diengjri, Hapoh u Wong i don iwei i sim 
iba dangrit eh, i bym pat mih sner. Lada uno 
uno un shim ia uta u klong, kumta shuwa ba 
un thang hapoh ka la war ding, u dei ban da 
pynpait ia uta u klong un shim ia ita i sim bad 
un bret lang baroh hapoh kata ka lawarding. 
Ynda ki la ing khong, kumta kumta ka ruh 
ka la iap duh.” 

Hangta u khun patsha u la lum ki diengiap 
baroh shi sngi, arsngi kynthih, u la tei kat u lum 
rit. Hangta u la ai ding. Haba ka la meh bha 
kata ka ding buk, u la kiew kloi Ian halor ka 
diengjri kaba heh bah bad u la shim ia uta u 
klong, u la rah biang biang. Ynda u la poi hamd 
ka lawar ding, u la pynpait ia u klong bad u 
la shim ia ita i sim iba rit, u la bret ia u klong 

shapoh ka ding. Kata ka ding ka la nang meh 
nangkiang shuh shuh la kumba theh umphniang 
namar ba ka mih khlein na uta u klong, kala ieng 
ka ding haduh ba la i shyrkhei. la ila i sim pat u 
la kdiah ia ki thapniang. 

Hangta ka rakoi ka la wan beh haduh ba 
khynwin ir-ir bad ka la byrngem byrsit haduh ba 
la sngewtriem hi nger da ka jingdom bad ka jing- 
bitarkaba haduh ba kam tip briew shuh. Ka la ong, 
“Ngan da bam, ngan da bam ia pha ka khun ka kti, 
ngam khein shuh kumba pha la mut ban pyniap 
ia ngd”. U khun patsha, u la iohi ia ka rakot ba 
ka la wan, u la kdiah iwei i kjat sim, kumta ka 
la laid dkoh soh tyngkoh, nangta u la kdiah pat 
sa iwei i kjat, hangta te kam nang shuh ban iaid, 
bad ka shu tyllun da ka met. Kumta u khun 
patsha, u la bret ia ita i sim hapoh pdeng ka la- 
warding. Kumta ka rakot ruh ka la tur beit beit 
hapoh ding bad ka la noh iap hapoh ka lawar 
ding. Hangta lei lei kata ka ding ka la nang- 
kiang shuh-sliuh ba ka mih khlein ka rakot bad 
ka la ingkhong khait hangta. 

Kumta kita baroh arngut haba ki la iohi ba 
ka la iap ka rakot ki la dap da k.\ iingsngewkmen 
kaba khraw, ba ki la la.t im da ka ba suk na ka 
kti jong ka rakot. Kim don jingsheptieng shuh 
bad ki la ia shong suk, ka jingiaieit jong ki batch 
arngut kaba haduh katta katta. 

U khun patsha, u la dei ka por ban leit kloi 
noh bad u la ong, “Ngan leit noh, nga la dei ban 
leit ai noh ia kine ki mawkordor sha u patsha” 

Hangta u Ja kylli pat ia ka “Khun patsha, kumno 
phi pat de haba phi la sah sa tang marwei mynta, 
phin leh kumno ?’’ Hangta ka Hiramoin Manik 
ka la ong, “Haba I mei 1 pa la bam lut ka rakot, 
mynta nga la sah sa tang marwei bad ngam don 
lad shuh. Ngan leit shano pat de ? Sa tang ma 
phi kein u ban isynei ia nga kumba phi la pyllait 
im ia nga na ka kti ka rakot. Mynta te ngan leit 
lang bad phi, bad ngan bud kat shaba phi iaUim 
ia nga ka khun swet marwei”. Kumt? katba ka 
dang kren ia kine ki ktien ka la iam bad ka la 
sngewsynei ia lade bad ia la ka jong ka nusip 
kaba la shem jingjynjar sat hi. Hangta katba 
ka nangiam ka Hiramoin Manik kumta, kita ki 
ummat jong ka ruh ki la kylla mawkordor kiba 
lieh sn^r bad kiba phyrnai khrik-khrik bad 
kiba itynnad haduh katta katta. 

Hangta u khun patsha, u la i lyngoh ba ki 
ummat ruh ki kylla mawkordor, na ka snam jong 
ka ruh kylla mawkordor. Hangta u la shu peit 
lyngoh ia ka bad ka jingbha briew jong ka kaba 
la palat liam ka la pynshoh bieit ia u. 

Hangta u la ong ia ka, “Ngan iathuh hok 
la phi, ba nga don la ka lok trai jong nga, ka dei 
ka puri, phin leh kumno kein?” Ka Hiramoin 
Manik ka la ong ia u, “Tang ba phin ialam ia 
nga, ba ngan leit bad phi, ai ba ngan long ka 
shakri jong ka, ngan long rah kaba kham hapoh 
jong ka, tang ba kan suk mynsiem ia nga ba nga 
ngan sah lang im lang ryngkat l«d phi.” Hangta 
u khun patsha, urn banse shuh, u la ia poi kha 
noh bad ka. Ki la iateh kmen bad ialeh sngewbha 

haduh katta katta baroh arngut bad ka la nang 
kham bhabriew shuh shuh; ki khmat peit jong jk;a 
ki phyrnai, ban peit pyrshah ia ka ruh ym i nud 
peit shuh ba ki tyngshain kum ki mawkordor, ki 
ngab mh ki la nang saw ih hoin-hoin, ki rym- 
miang shyntur ruh kiba rit bad kiba saw wan dur, 
bad ka jingbha briew jong 1^, kaba la biang lut 
baroh shi rynieng. Hangla ki la ia khreh ban ia 
mih noh Kunita ka ka la rah ki mar ki mata kiba 
kordor ki jong ki kmie ki kpa ba kan ioh buh 
jingkynmrw ia ki. 

Hangla ki la ia mih noh nangta na ting ka 
rakot. Ynda ki la ia poi ha ting ba shong u khun 
Pwtsha u la phah ieng shuwa habar ia ka Hiramoin 
Manik, u la rung shapoh ting, u la doh la daiit ia 
ka puri, ka f ia ruh ka la sngewbha eh ba u la wan 
phai. 

Hsngtr u la iithvh lut ia kiba jia baroh, 
kumno u la pyniap ia ka rakot bad ba u Id 
pyllait im ia ka l^un patsha bad u la ong* 
“Mynta nga la wan ialam lang ia ka, nga dang 
phah ieng shuwa habar". Hangta u la pan map 
na ka r an, u la nguh u la dem ia ka ba kan 
nym sngewsih ia u. Ka puri ka la ong, ‘*Lada 
kan kohnguh ban long hapoh jong nga te ngan 
suk ia ka." Ka Hiramoin Manik ruh ka la 
kular ha khmat ka puri ka la ong, “Ngan 
kohnguh bad ngan long ka shakri kaba hapoh 
ka jingpyniaid jong phi tang ba phin shah had 
ba phin suk ia nga ba ngan ia im lang sah iang 
ryngkat bad i khun patsha”. 

U khun patsha u la sngewbhr. haduh katta 
katta haba u la iohi br. ki i?, shopgsuk shong- 
sain. Hangta u khun patsha u la pyni h i Va 
puri ia kita ki mawkordor kiba long na ka snam 
jong ka Hiramoin Manik bad u la iathuh ba 
ka la pynjaw tang lai drop ka snam bad ka um 
shi khiew hangta. Ka aia bad ka tymmen ki 
la ia peit lyngoh ia kita ki mawkordor kiba ityn- 
nad. Hangta ki la ia bam iadih sngewbha ba 
u la wan poi u khun patsha. 

La dang step u khun patsha u b ia leit 
lang bad ka aia sha iing u patsha ban leit 
ai ia kita ki mawkordor. Tang shu poi u la 
nguh ia u patsha bad u la ai ia kita ki 
mawkordor shi khiew bad. u la ai uta de uba 
u rah nongmuna. U patsba u la sngewbha 
shibun eh ba u la ioh ia kiba kham itynnad 
bun shah ban ia uta uba mynshwa. U la kylli 
ia u, “Me ioh naei kine ki mawkordor.?” U 
khun patsha u la jubab, “Nga ioh na kato 
ka juh hi ka jaka, kaba nga la ioh mynshuwa.” 
Hangta u patsha u la ai tyngka mar shi kit 
ia u khun patsha bad ia ka aia bad ki la ialeit 
noh shala i'ing. 

U patsha ba u la sngewbha eh ba u la 
ioh ia kita ki mawkordor u b phah shna jing- 
deng ia kita ki mahadei jong u baroh laingut. 

Kumta u khun patsha u la sngewbha ba 
u la lah ban pyndep ia la ka kamram bad 
u la sngewsuk ka mynsiem. Ka puri bad ka 
Hiramoin Manik ruh ki ia ieit phylliew baroh 
arngut bad ki ia im lang sah lang kynjai. 

Kumta ynda la dap katto katne bnai, u 
myntri rangbah jong u patsha> u la pynshoi 
ia u patsha ba un phah wad sa ia ka dud kaba 
dap ha ka nan bad u tympew uba tang shisla 
uba tap ia kata ka nan kaba don ka dud. Kata 
ka nan ka dei ka jong u pukir. 

Hangta u patsha u la sngewkwah eh ban 
ioh ia kata ka dud. U la phah khot da ki shakri 
ia uta u khynnah- Kumta u la iathuh ha 
ka aia u la ong, “Ko Mei, ngan leit ba u 
phah khot u patsha ia nga ho”! Ka aia ka 
la kyndit eh bad ka la sngewdiaw, namar ba ka. 
la tip lypa ba u patsha u dei uba sniew eh bad 
ka la ong, “To khie leit kein khun.” 

Ynda u la poi ha khmat u patsha, u la 
nguh. Hangta u patsha, u la ong ia u, “Nga la 
pha ia me mynta ba men leit wad sa ia ka dud 
bad u tympew uba tap ia ka dud ha ka nan 
jong u pukir bad me dei ban wan rah sha 
nga, bad ngan theh ha ka nan jong nga. 
Ngan ai por ia me hynriew bnai thik naduh 
mynta ka .sngi. Lada mem lah ban ioh ia ka 
ngan pyniap ia me”. Hangta u khun patsha 
shiphang um sngew nangkren shuh bad u la 
thangiong ngain. U la sngew synei ia lade, ba 
u patsha u la ban bein bad u la phah da ka 
jingshukor ia u, uba la shem jingjynjar sat ha 
uta u patsha runar bad uba donbor. U patsha 
u la ong, “Nga la kular ia me lada me lah 
ban pynioh ia kine ki jingkwah jong nga barph 
artylli, ngan ai ia me shiliang hima. Kata 1^ 

dud kaba kin ia dih ki khun ki hajar baroh 
kawei ka hima ruh kan nyiii hit. Uta u tympew 
uba tang shisla ba kin ia bam baroh kawei ka 
hima nih .un ym lut shuh.’- 

Hangta u khun patsha u la ong, “Ngan 
kohnguh ia ka hukum jong phi, hynrei ma rtgi 
kiba rit haria, ngi ia wan khnang ban wan rich 
tngen ha .krung jong phi u syiem u patsha, ba 
plun. sngew synei ban pyllait na ki jingshem 
jing-jynjar ki • jingshitoip. Hynrei haba phim 
sngew synei Hi te ngin leh kumno.” Hynrei 
u patsha, urn -shah shkor ei ei ia kita ki ktien 
ba u kren. Kumta li la ong ia u, “Khie leit 
noh me, mem dei ban kren bun ktien ei ei ruh.” 

Hang>a u khun patsha u la mih noh bad 
U la leit sha ling. U tang shu poi ha ling, 
u la iathuh ha ka aia, u la ong, “Ko Mei» 
U patsha u la phah biang ia nga, ba ngan leit 
wad ia kata ka dud kaba dap ha ka nan bad 
uta u tympew shisla uba tap ia kata ka dud, 
kata ka dud ka dei ka jong u pukir. Ngam 
tip te ba ka don sha kano ka jaka ruh ?” Ka 
aia, bad kita ki lok jong u baroh arngut ki la 
ia sngewsih bad sngewsynei eh ia u ba u la shah 
ban bein ha u patsha runar, uba shukor bad u 
bym ju hun ia kiei kiei baroh. Hangta ka 
Hiramoin Manik, ka la iathuh ha u, “Kata ka 
dud bad u tympew ki don ha ka nan jong u 
pukir u ba la rah tuh ia ka hynmen jong 
nga, ka Lar Manik. I mei jong nga 
nyngkong im shym ioh khun. Uta u pukir u 
la ai da u sohpieng ba in bam, bad ba in ioh 

khun. U la pynkular nih ia I Pa ba lada i iah 
khun i Mei i del ban ai noh ia u iwei. fCumta 
I Mei i la kha synrop ia ngi baroh arngut. 
Ynda ngi la ia jan samla, u pukir u la wan- pan 
na I Pa, ha i dei ban ai noh ia kawei kawei 
napdeng jong ngi, namar ba i la ia kular bad 
u naduh mynshuwa. Namar ba i Pa, i la kwah 
khun eh, im banse shuh ban kohnguh ban 
iateh gular bad u pukir, lada kha khun da ka 
kynthei ne shynrang ruh kumjuh. Hynrei i Pa 
jong ngi i la bynnud eh ban ai ia ngi ba ngi 
ia bhabriew eh. I la pan map na u pukir katno 
katno ruh um sngap shuh. Kumta u la rah tuh ia 
ka hynmen jong nga, u shu her shalor suin bneng. 
Hynrei kin leit iabeh pat shaei kirn ia shem shuh. 
Kumta i Pa jong ngi i la phah wad kylleng, 
hynrei shaei shaei ruh kirn shem shuh. Ki la 
ia iam sngewsih haduh katta kalta ba ki la 
duh ei ia ka hynmen jong nga. Hadien khyn- 
diat snem ka la wan poi ka rakot, ka la bam 
duh lut ia ki briew baroh shi shnong. Hynrei 
i Pa ruh i la ialeh haduh katta katta ia ka 
rakot. Katba i nang pom ia ka da ka wait Id 
la nang mih shibun ki rakot haduh ba im tah 
shuh ban ia leh bad ka. Kumta ka la pyllait 
im sa tang ia nga marwei, k ’ la ri ka la sumar 
bha bad ka la ieit eh ia nga, ka leh kum ia la 
ka jong ka khun. Kumta U Blei hi u la phah 
ia phi, ba phin wan pyllait im ia nga na ka kti 
jong ka rakot. te baroh arngut shi pafa 
kiba la ia shem jingjinjar sat hi haduh katta kat*> 



58 


Kumta katba ka dang iathuh khana, ka 
la iam artad namar ba ka sngewsih bad sngew- 
sangsot ia lade bad ia ka hymmen. Ka la ong, 
“Ngam tip shuh i kong i dang im, ne i la iap ?” 
Ka iam pait dohnud. U khun patsha bad ka 
puri ruh ki la jaw ummat lang. Ka H ramoin 
Manik katba ka dang iam kumta kita ki ummat 
Jong ka ki la kylla mawkordor kiba lieh sngur, 

Hangta ka puri ka la peit lyngoh haba 
ka la iohi ia kita ki mawkordor ummat Jong 
ka Hiramoin Manik. U khun patsha bad ka 
puri la ia khroh bad pyntngen ia ka bad ki la 
ia sngew synei eh ia ka bapli ka khun patsha. 

Kumta u khun patsha u la khreh ban 
leit wad noh ia kata ka dud bad u la ong ia 
ki baroh arngut, “Da kynmaw ba phin nym 
ia mih shabtir h** ka por mynsngi, namar ioh 
ki iohi ki briew ia phi bad kin leit iathuh ha u 
patsha.” Kumta baroh arngut ki la ia kohnguh 
ia u. U la .ong, “Haba phi ia kwah ban mih 
shabar ruh phi dei ban ia mih mynmiet mynmiet 
ynda la kynjah briew ho”. U la ong ruh ia ki 
ba kin ia kit khia bha baroh arngut. U la ong 
ia ka aia bad ka tymmen ruh ba kin ia sumar 
bha ia ki. Ka aia ka la pynkhreh ki j’ngbam 
jong u baroh shimiet ba un rah sha lynti. Dang 
step phyrngap u la khie u la bam la dih. U la 
doh ia ki lok baroh arngut, u la khublei ia kita 
ki kmie baroh arngut bad ki la ia kyrkhu kyrdoh 
ia u. 

Ka Hiramoin Manik, ka la batai ia ka lynti 
ba u dei ban iaid. Ka la ong, “Phi dei ban 

jam hi na kato ka wah bah ba ngi ia laid ha 
kuto ka ba ngi dang ia wan. Phi dei ban leit 
shaphang sepngi, bad phin sa leil poi ha lai lad 
lynti. Phi dei ban iaid na ka lynti kaba 
shaphang kamon. Phi del ban ioh siat 
shuwa kawei ka skei shuwa ba phin poi hangta, 
namar ba u don uwei u khia uba la ap lypa 

hangta ha lynti. Kumta phin ai ia u da kata 

ka skei ba un bam bad un sa pyllait lynti iaphi 
ba phin iaid suk. 

“Nangta phin sa poi ha kawei ka them kaba 
bun bha ki jakoid bad phin kern lupa ki 
jakoid shi iarong. Ynda phi la iaid la iaid, 

phin sa ia shem la u bsein uba heh. Kumta 

phi dei ban theh lut ia kita ki jakoid baroh shi 
pla iarong ai ba un bam u bsein, ba un pyllait 
bad un nym pynmynsaw ei ei ruh ia phi. Katba 
u bsein u d^ng byrngta ia ki jakoid, 
phin lait na u bad phin ioh ‘aid belt la ka lynti. 
Phi dei ban kynmaw lada rhi siat ia ka skei, 
haba ka kyllon shaph^'ng sepngi, te u khla un 
ym bam da lei lei ruh. Kumta phi dei ban 
leit ai 'a u khla da kaba kyllon shaphang mih- 
ngi te un bam. Kane k^wei ngan pynkynmaw 
ia phi, phi dei ban ia’d husiar bha, ynda phi 
la poi ha kata ka Jaka ba. u shong u pukir. Lada 
phin nym lap ba iohi ia u, un sa kynrup ei 
ia phi bad un leit set ia phi shapoh ka along 
ling byndi jong u, kaba u la set lypa ia ki 
briew kiba un krlia. Kumta ynda phi ia shem ia 
u ruh wat ju sheptieng, wat ju konguh ei ei 
ruh ia kaba u on^ ma u. Tang katta phi la 
sngew thuh hi.” 

Hangta u khun patsha, u la mih na iing, 
u la laid bran, la bun sngi. Katba u dang laid 
kumta, u la iohi kawei ka skei ba ka bam phlang, 
u la siat shi khnam ph?k ka la kyllon kxam 
shaphang nuhngi. U la bah ia ka ha ka tyr- 
peng, namar ba u long uba khlain haduh katla 
katta ym i dap rah. Haba u la rang Jaid 
kumta, u la leit poi ha ki )ai lad lynti. Hang- 
ta u iohi shisha ia uta u khla uba heh bad uba 
ishyrkhei u ap hangta hapdeng lynti, u la thmu 
ruh ban kynrup ia u. Hangta u la bret kynsan 
da ka skei. U khla u la l^nnip ia ka skei, u 
khun patsha u la lait im bad u la laid beit la ka 
lynti. Katba u dang iaid kumta, u la leit poi 
ha kawei ka jaka kaba bun ki jakoid bad u la 
kem ia ki shipla iarong. Ynda u la iaid nangta 
sa tang shiphang u la iohi ia u bsein uba heh bad 
uba. ishyrkhei. Kumta ynda u la poi hajan 
jong u, u la mut ban kynrup ia u khun patsha, 
u la theh shaid ia ki jakoid, u bsein u la ieh noh 
ia u bad u la kynrup ia ki jakoid. 

Hangta u la iaid -suk la ka lynti. Ynda 
1? poi ha kata ka jaka u pukir, u la iohi kawei 
ka ling bad u la leit rung shapoh kut ling. 

Hangta u la iohi shibun ki briew kiba la 
ia shah set byndi. U la iohi ba ia uwei pa 
uwei u briew la teh na ki kti bad na ki 
syngkai, u la iohi ia kawei ka kynthei kate 
bha briew haduh katta katta. Haba u ia peit 
bniah bad peit shin ia ka, ka don_ ka jingia 
syriem thik kum ka Hiramoifl Manik. Katba 

u dang ieng pelt iyngoh ia ka, ka la pyrta ia 
u, ka ong, “Phi la wan poi lei shane ? To 
khie leit phet noh ko Rangbhabriew, nga 
sngewsynei ia phi! Phim iohi la kine ki briew 
ba ki la shah pynshitom ha u pukir bam briew ?“ 
Tang ka ktien ruh ym pat kut, u pukir u la wan 
mih naei naei ruh ym iohi. Ani wow uba 
la i shyrkhei sat hi ban peit ia ka dur jong u, 
kaba la i ngiew kumno re kumno. U phong 
ruh da u shniuh khlieh, u bat ha ka kti da u 
dieng tangon uba da u nar. 

Kumta u la shim niat ia u khun patsha 
bad u la rah ia u kumba rah ia i khunlung 
bad u la leit set kyrpang ia u ha kawei pat 
ka kamra, namar ba u la ithuh ia u ba u dei 
u khun bakhraw bad uba bhabriew. U la ai 
dud ia u shi luta bad uwei u kpu bad ia kita kiwei 
kiwei ruh u ai kumjuh. Kumta ynda u la dep ai 
jingbam ia ki baroh, u la ong ia u khun patsha 
“Ko Rangbhabriew, bad me mynta ki la dap 
shispah ngut”, bad u la shu jah noh shaei shaei 
luh um iohi shuh ia u. 

Hangta u khun patsha, u la sngew khu- 
slai haduh katta katta namar ba u la shah ^t 
byndi hangta ruh haduh laibnai ei ei. Une u pukir, 
ynda u la dei ka por ba un kfiia, u la leit 
pynsum lut uwei pa uwei u briew baroh shi- 
spah ngut ha kata ka Nan Dud, kaba dap 
bad kaba la sdilei hi miar da ka dud suda, ted 
ia ka la tap bha da u tympew tang shisla 
baroh kawei ka nan. Ynda u la dep pynsum lut 

ia kita baroh, u la leh biang ia ki ha trai u wei 
u t^'engbah uba heh, uba don ha phyllaw iing 
jong u. 

Hangta u la ieit lalain ia u khun patsha 
ha kata ka jingknia jong u, ki.ba u la siang sla 
knia lypa shispah tylli. Hangta hapdeng u la 
pynmeh ka ding kaba heh, bad u la liew halor 
ka ding, uwei u khiew dek uba heh bah bad 
uba ngiam bad uba biang ban thep lut ia kita 
ki khlieh briew baroh shispah ngut. U la 
pynthnam lypa da ka khi shikhiew. 

Uia u I ukir, u la bat ha ka kti kamon 
jong u ka wait kaba phyrnai khrek-khrek 
kunua u la phah ia u khun patsha ba un 
iaid lawiar sawdong laisien laiwat ia uta u 
khiew. U la ong ia u ba u dei ban nguh ia 
ka khlieh ha uta u khiew. Hynrei uta u khun 
patsha, ynda u la iaid tawiar tang arsien u la 
ieng noh. U pukir, u la ong ia u, “Kam 
dei ba men leh kumto, me dei ban iaid tawiar 
laisien-laiwat ia u khiew bad men nguh ha une 
u khiew”. 

Hangsa u khun patsha u la ong, “Ngam 
nang te ban leh kumla, to hikai shuwa ma phi 
seh ba ngan ithuh, namar ba ngam pat ju iohi”. 
Hangta u pukir, u. la sieh ia kata ka wait 
ha lAyndew bad u la hikai ia u. U la iaid 
tawiar laisien ia uta u khiew dek, u la nguh 
ngon ka khlieh ha u khiew. Hamar kata ka por 
u khun patsha, u la shim ia kata ka wait, u la 

pom bhat na ryndang u pukir bad u la dkut 
ka khlieh jong u moin ly-moin bad ka la hap 
hapoh uta u khiew. U la shim sa ia ka met jong 
u, u ihep lang hapoh u khiew dek. Hangta 
ba ka la thiiam ka khi te la i shyrkhei. Kumla 
kita ki briew baroh khyndai phew khyndai 
ngut, haba ki la iohi ba u iap uta u pukir, ha ka 
jingiasngewkmen bad la jingsngewblia, kila ia 
risa shar slii shar, ba ki I? la lait im na ka kti 
jong u pukir. 

Hangta u khun palsha, u la law lut ia kita 
ki kynjri nar na baroh khyndai phew khyndai 
ngut kiba u la leh u pukir. Ynda ki la lait 
ki la ia ong, ‘‘Ngi te ngin ia bud lut la phi 
u nongpyllait im jong ngi”. U khun patsha, u 
la ong la ki, ‘‘Phim dei kein ban wan bud ia 
nga, namar ba ngrm shym la wan khnang shane 
ban wan pyllait im ia phi baroh. Hynrei nga 
la poi shane ruh na ka bynta la ka jong ka kam. 
Kumta phi baroh, phi dei ban ia khreh ban ia 
leit phai noh sha la Ting la ling. Ngin sah 
tang ka jingieit bad ka jingkynmaw katba dang 
ia im ha kane ka pyrthei”. 

Hangta ki la ia khreh ban ia mih noh, ki 

la ia khublei ia u bad ki la ia kyrkhu kyrdoh ia 

u, ba un shem bha shem miat* ki la nguh 

la dem ia u. Kumta ki la ia leit phai lut sha 

la shnong la jong. 

Hai^ta u khun patsha, u la leit rung shapoh 
kamra ba set ia kata ka kynthei bad u la iathujh 

ha ka ba u la pyniap ia upukir ksuid runar. ^ta 
ka briew ruh ka la ong, “Nga dap da ka jing- 
sngewnguh bad ka jingsngewkmen kaba khraw 
ba phi la pyllait ia nga na kane to iing byndi, 
da to bor U Blei, Uba la ai jingstad ia phi. Phi la 
jop ia une u pukir uba bam briew bad uba 
runar bad u bala rah tuh ia nga na ling syiem. 
1 Mei 1 Pa ruh kim ia tip ei ei bad u la wan buh 
ia nga hangne la bun snem. Kumta nga long ruh 
kaba sniew nusip, kaba la shem jingjynjar. 
Nga la shong la bun snem hangne, tang ba ngan 
mih habar ruh urn ju shah bad u shu set byndi 
sah ia nga.” U khun patsha, u la kylli ia ka, 
‘•Phi kyrteng iei kein?” 

“Nga kyrteng ka Larmanik, bad ka para jong 
nga ka kyrteng ka Hiramoin Manik. Ngi dei kiba 
kha synrop. Kumta la slem bah bad la bun snem 
mynta ba nga la ia khlad na ki jong I Mei I Pa 
bad ka para, ngam tip ki la ia long ia man kum- 
no mynta ?” Ka la iam bad ka la jaw ummat 
katba ki nang jaw ki ummat jong ka ki la kylla 
mawkordor kiba lieh sngur. 

U khun patsha u la siigewthuh shai ba ka 
ia dei shi para bad ka lok jong u. Hangta u la 
ong ia ka, “Phim dei ban sngewsih ei ei ruh 
namar ba i para jong phi ruh i don ha to jingsu- 
mar jong nga bad i shait i koit bha. Ia I ruh 
kumjuh, nga la pyllait im na to kti ka rakot”. 
Ka Larmanik ka la ong, “Nga ruh ngan bud ban 
ialeit ryngkat bad phi ba ngin ia shem lang baroh 
shi para.” 

U khun patsha, u la ong ia ka. “Phin 
sngewbha ban leit iaJam biang la nga sha kato ka 
jaka, ha kaba don ka Nan Dud bad u tympew ?” 
Kumta ka la leit ialam ia u bad u la iohi shisha 
ia kata ka dud ba ka shlei ha ka nan bad uta 
u tympew uba tang shi sla, uba la tap bha ia 
ka nan baroh kawei. Hangta u la tong ia kata 
ka dud shi luta bad u la ong, “Ko dud, kumba 
nga la tong ia phi ka dud shi luta, to wan bud 
lut sha kata ka jaka ba ngan leit buh ia phi”. 
U la kheit ia u tympew bad u la ong, “Ko 
tympew kumba nga la kheit ia me to wan bud 
lut ha kata ka jaka ba ngan leit thung ia me.” 

Hangta ki la ia mih noh nangta, bad ki la ia 
iaid bran. U la kylli ia ka Larmanik, “Ngin ia 
iaid na kano ka lynti ?” U la iathuh ia ka ba 
ha kato ba u dang wan shata u la iaid na ka lynti 
kaba ap u khia bad u bsien. Ka la ong ia u, 
“Kito, u khla bad u bsien ki dei ki mynsiem 
jong u pukir, hynrei mynta te kim don shuh ba u 
la iap.” 

Kumta ki la ia iaid bun sngi bad ki la ia poi 
ha ling ynda la miet bha. Ki la ia rung baroh 
amgut ha ling. 

U khun patsha u la iathuh ha ka puri ba u 
la pyniap ia u pukir. “Ine ruh i la sah sa tang 
marwei ym don ba peit ba khmih ia I. Kumta 
nga la hap ban wan ialam lan^ nbh ia I. I dei 
sm para bad i Hiramoin Manik tod i kyrteng, i 
Larmanik.” Kita torch amgut ^i para ki la ia 

doh iadait, bad ki la ia kdup khop bad ki khlera 
nang ia kren shuh tang shi kyntien nih. Ki la ia 
iam pangnud pangnam haduh katta katta, namar 
ba ki la ia sngewpang mynsiem bad ki la ia sngew 
|)aitdohnud eh, ba ki la nang tharai ba kin nym 
ia shem shuh junom. 

Kumta katba k* dang ia iam kumta ki um- 
mal jong ki, ki la kylla mawkordor kiba lieh 
sngur bad kiba phyrnai. Kita baroh arngut shi- 
para, ki la ainguh ia U Blei U Trai Kynrad, ki 
ong, “U Blei hi U ba la aibor bad U la phah ia 
u khun patsha ba un wan ban pyllait im ia ngi 
baroh arngut shipara, ba ngin ialait na ki jingia- 
shem jingjynjar sohsat. Ngi ai nguh ia U Blei 
U Trai No^thaw da ka jingisynei ia ngi, haduh 
ba ngin da ia shem pat baroh shipara”. 

Kita ki lok u khun patsha, baroh laingut, ka 
jingiaieit phylliew jong ki, kaba la itynnad sat hi, 
ki ia shongsuk, ki ia im suk kyrhai. Ka jingbha- 
briew jong kita baroh arngut shi para, haba ki ia 
shongkai hapoh ba dum mynmiet ruh, phi lah 
ban iohi ia ki khmat ba bhabriew jong ki namar 
ba ki dei ka snam mawkordor. 

Ka puri ruh ka long kaba bha briew palat 
liam, hynrei ki la jop hi kita. Ka aia bad kata 
ka tymmen ki la shu ia peit lyngoh ia ki bad ki 
la shoh bieit ia ki jingbhabriew jong ki. Haba 
ki dang iohi nyngko^ ia ka puri ruh ki la 
iaroh ia ka jii^bhabriew jong ka, hynrei ban 
ia pyrshang hi bad kita te kam kot haei had ruh. 

Ha kawei ka miet, u khun patsha u la iathuh 
kihana lut ia ki jingshem jong u, naduh ba u dang 
phet na namar ba ka kmie jong u bad u 
kpa nah ki la mut ban pyniap ia u, bad kumno 
ba u la pyniap ia ka rakot bad ia u pukir. 

U khun patsha, u la ri bad u la sumar lai^ 
ia ki baroh lai ngut, kim ju ia kajia ne sngewsih 
ei ei ruh, ki dap tang ka jingiakmen bad pgew; 
bha bad ki jingiaieit khuid mynsiem. Kita ki 
khun patsha baroh arngut shi para ki long kiba 
ialeh nt bad ki ia burom ia ka puri haduh katta 
katta. Hangta ynda Ja dap kata ka ia ba u la 
buh por u patsha, hynriewbnai, uta u patsha u la 
sngewkwah eh ia kata ka dud bad u tympew bad 
u ia phah wad da u shakri sha ling ka tymmen 
ban leit kylli la u la wan ne em uta u khynnah, 
Uta u shakri u la rung ha iing ka tymmen u la 
kyndit kynsan ba u la iohi ia ka jingthaba khlek, 
u la kyllon kram. Ynda u la kyndit bynriew 
nangta, um nud tang ban peit ruh ia ki lok u 
khun patsha bad um lait tang ban kren ruh. U 
shu phet noh sha iing u patsha bad u la iathuh 
ha u patsha ia kaba jia baroh. ‘‘Hamar ba nga 
dang rung ha ring ka tymmen,” u la ong, “nga la 
iohi ia ki briew ha kyndong Ting ka tymmen, kiba 
bhabriew bad kiba phyrnai haduh katta katta, 
haduh ba nga da kyllon kram. Shiphang ngam 
tip briew shuh, bad nga tang shu kyndit nangta 
khlem kren iano iano ruh, phet bran bad nga 
khlem da kylli shuh ia u Imun ka tymmen ruh. 
Kgam nud wat tang ban peit ia ki ruh !” 

Hangta u patsha, u la sngewkwah eh ban 
iohi sa ia kita ki briew kiba kumno eh, u la ong 
ia u, “Me del ban leit iaiam ia nga iing ka 
tymmen”. U patsha u la iaiam laingut ki shakri. 
U patsha u la rung ha iing ka tymmen, hynrei 
kita ki lok u khun patsha ki la ia rieh. Namar ba 
ka iing ka long kaba rit eh kirn ialah shuh ban 
ia buh rieh ialade. U patsha u la iohi, u la kylli, 
“Ki briew aiu kitai kiba thaba na kyndong ?“ 

U khun patsha bad kita ki tymmen, ki la sah 
sa ka lyngngoh, ba ki la ia kyndit eh, kirn nang ia 
kren shuh ia u patsha, kyndit-kyndit ba u la wan 
rung ryngkhat kat u patsha ha iing jong ki. 
Khamtam eh ka jingsngew jong ki ba u la iohi 
ia ki lok u khun patsha ba kim shym la poi pyr- 
khat ei ei ruh ba un wan. U la kynhied ia u, 
‘‘Balei mem jubab haba nga kylli ia me?” Da ka 
jingbym banse shuh, ba u la sheptieng eh u khun 
patsha u la ong, “Ki dei ki tnga jong nga baroh 
laingut.” 

U patsha ula kwah eh ban iohi, u la ong ba 
ki dei ban mih shabar. Kumta ki la iamih lang 
baroh laingut. Hangta u patsha u la shu peit 
lyngngoh ia ka jingbhabriew jong ki bad um nud 
ban peit pyrshah ia ki, ba ki phyrnai bad ki thaba 
kum ki mawkordor. Hangta ka mynsiem bishni 
ka la rung hapoh u patsha, u la pyikhat ha lade 
“Da ma nga u patsha ruh ngam ioh Id mahadei 
kum kine, hynrei kum une u khynnah u ioh !” 
U patsha, u khlem nang kren shuh ia ki baroh,. 
u la shu phet iam rem sha la ling. 

Ynda u la poi ha ling, u la phah khot da ki 
shakri ia uta khynnah. U khun patsha u la kylli 
ia ki, “Ban lei pat de u da phah khot ia nga”. 
Ki shakri ki la ong, “Ngim tip”. Hynrei tang 
kumta u la sngewthuh ia ka jingshun bad ka 
jingbishni u patsha, u la sngew khuslai ha lade 
na ka bynta kita ki lok jong u. 

Kumta u khun patsha u la leit rah ka dud 
bad u tympew, u la poi ha khmat u patsha, u la 
nguh ia u, bad u la ai ha u ia ka dud bad u 
tympew. U patsha u la sngewkmen eh ba u la ioh 
ia ki bad u la phah ia u ba un leit theh ia ka dud 
hapoh ka nan. Mar kumta kumta hi ka la shlei 
ka dud miar ha kata ka nan kaba heh. U la thung 
sa ia u tympew harud ka nan. U la tap ia kata 
ka nandud baroh kawei, ba kin ia dih dud kin 
ia bam tympew ki khun ki hajar u patsha. 

Ynda u la dep ia kita baroh u patsha 
u la ong ia u, “Nga phah khot ia me mynta, 
ba men ai noh ia nga kawei napdeng ki lok 
jong me, namar ba ki ia bhabriew eh te. Nga 
sngewkwah eh ban ioh lem kawei ia nga. Men 
pyrkhat kumno ! Men ai ne em ia ka jingpan jong 
nga?” 

Hangta u khun patsha la kumba dung ngang 
ha u klong snam jong u, haba u la ioh sngew 
ia kita ki ktien u patsha, haduh ba urn nang 
jubab shuh. U la thangiong ngain bad u la 
ring tyrkhong khait. U ia ong, “Ko patsha 
kynrad, da ma phi u syiem u patsha, uba long 

u nongbishar bad u nong synshar ia ka hok bad 
ia ka pop, phi la tip bha ba ka long ka bym bit 
eh bad ba ka long ruh ka kam kaba sang iap 
sang im ban i kwah ia ka Inga u briew, ne ia 
u tnga ka briew! Kumta da lei lei ruh ngan 
nym ai ia la ki jong ki tnga”. 

U patsha haba u la sngewthuh ia kata ba 
urn ai da kaba suk u la ong ia u, “Haba mem 
ai da kaba suk, to ngin ia leh noh da ka thma, 
da ka wait ka stieh, bad ngan shu knieh da ka 
bor ia ki.” U khun patsha u la ong, “Ngan 
da leit pyrkhat shuwa sha iing.” U patsha u la 
ong, ‘‘Me dei ban wan poi sha nga lashai dang 
step.” 

U khun patsha u la leit noh sha ling da ka 
jingsngewsih kaba haduh katta katta. U la iathuh 
ha ka puri, ba u patsha u la pan ban ai noh ia 
u kawei napdeng jong ki baroh laingut. Kita 
baroh laingut ki la ia sngewsih bad ki la ia 
sngewdom bad sngewbitar eh ia u patsha. U la 
iathuh ha ka aia ruh bad u la ong, “Ka pop 
aiu eh te Mei, ba nga la leh ? Da u syiem u 
patsha ruh u la pan sa ia ki tnga jong nga bad ba 
u la leh ban bein ia nga haduh katne! Lada 
ngam ai ia u kawei napdeng ki lok jong nga te, un 
ialeh da ka thma. Ko Mei, haba kumne nga 
don tang marwei, te kumno ngan leit ialehthma 
bad u, uba don bun ha jar ngut ki shipai ki 
swar ?” 

Hangta u la si\gewsynei eh ialade had u la 
jaw ummat, na ka bynta ka jingiashem jing- 

jynjar eh joo^ u. Kita ki lok Jong u baroh 
laingut ki la ia ong, ‘*Ia ka ban jah burom hi 
te, la khambha ba ngin iap”. Ka aia lei lei ka 
bapli ha la ka jinglong tymmen ka la sngewsih 
eh bad ka la iam pangnud, ba ka la sngewsynei 
eh ia u khun patsha, u bapli uba khlem ioh 
jingsuk tang khyndiat ruh. U la iathuh ba u 
patsha, u la ai por ia u tang shimiet ba un pyr- 
khat. U la ong, “Sa tang u syiar bneng fcin 
u ban ai lad u ban iarap ia nga.” Kumta u la 
duwai, “Ko Blei Trai Nongthaw to iarap bad 
to aibor ia nga, to iada ia nga. Ko Syiar Bneng^ 
to iarap ia nga bad to iada ia nga, ba ngan lait 
na ka jingsniew baroh, ba ngan lait na u nong- 
shun uba thorn bor ia nga.” 

Hangta ka puri ka la ong, “Wat sngewsih 
ei ei ruh, natnar ba nga don kane ka sati, ba 
i ai i Pa ia nga. Ngan duwai ba kan iarap ia 
phi. Kumta phi dei ban ieng skhem ha la ka 
jong ka hok kum u rangbah ban iada ia ka 
mynsiem bad ka burom. Khie leit ong ia u 
patsha. ba phim lah ban ai ia ki lok jong phi, 
namar ba u pan ia ka bym dei hok. Lada phi 
ong ban ialeh da ka thong ruh ngin ialeh.” 

Dangstep phyrngap u la leit sha ling u 
patsha bad u la kylli ia u, “Me pyrkhat 
kumno ?” “Nga te da lei lei ruh ngam lah ban 
ai ia la ki jong ki tnga.” p patsha, u la 
ong, “Namar kata te ngi dei ban ialeh noh 
da ka thma. Lada me lah mame, nga kulaf 
ban ai lut ia ka hima jong nga baroh kawet/’ 

Hangta u khun patsha u la ong, “Phi ki 
bakhraw batri baroh, kumno, phi ia mynjur ia 
kane ka jingkren jang u patsha ?’’ Hangta 
ki bakhraw batri baroh ki la iakren bad ia pyni 
bad ki la khang arti arjat ia u patsha ba un nym 
i kwah ia ka tnga u briew ba ka long ka bym 
dei bad kaba sang iap sang im. 

Hynrei u patsha urn kohnguh ba ki khang 
ki bakhraw batri katno katno ruh. Hangta 
ki la ong, “Haba u patsha u ba la kwah eh 
ia ka tnga u briew, te ai ba un leh katba u ion 
hi shato.” Hangta u patsha, bad u khun 
patsha, ki la ia smai soskular bad ki la ia teh 
jutang ba kin nym ia kylla shuh. Lada u jop 
u patsha, u dei ban ioh lut ia ki tnga jong u 
baroh laingut. Lada u jop uta u khun patsha, 
un ioh lut baroh kawei ka hima, Kumta ki 
bakhraw batri baroh, ki la ia smai soskular bad 
ki la teh jutang hok, ba kin nym ia kylla jutang. 
“Ngin long ki sakhi ia ki arliang mamla”, ki 
la ong. 

Hangca u patsha, u la ong, “Men sdang 
ma me, ne ma nga ?” U khun patsha u la ong 
“Ko Patsha, phi dei ban sdang ma phi kein 
uba kwah thma eh”. U patsha u la ong, “Ngan 
siat shuwa ma nga ia me laisien laiwat. Lada 
ngam lah ban pyniap ia me, te la dei sa ka kylla 
jong me, ba men siat ia nga laisien laiwat. 
Namar kata lada uno uno uba jop un ioh ia 
kaba ngi la ia kular. To da ia sngap bha phi 

Jd bakjiraw batri bad ki khun ki hajar baroh 
ia ki jingiakular bad u khun ka tymmen.” 

Kumta u khun patsha u la leit shuwa sha 
ling ban leit Khreh ban leit ialeh thma bad u 
patsha. Hangta ka puri, ka la duwai ha ka sati 
koina, ba kin wan ki shipai ki swar jong ka, da 
ki laiphew mrad baroh-ki khla, ki hati, ki 
dngiem, ki suri, ki myrsiang, u ngap, u dkhi, u 
kyieng u dkhan. Kumta ki mrad her, ki la ia 
wan haduh ba ka la dum ka bneng ka khyndew 
tiaw, la khynniuh sa ka khyndew, ka la khie ka 
eriong erngit. 

Hangta u patsha, u la siat ia uta u khun 
ka aia laisien laiwat, hynrei um dei. Hangta ka 
puri, ka la phah shuwa tang da ki mrad her, ba 
kin leit dait ia u patsha bad ia ki shipai jong 
u baroh. Ki la ia khynthah ia kita ki shipai ialeh 
thma, haduh ba ki la lynniar bad ki la ia 
phet kim ia tip briew shuh, khamtam lei lei haba 
u la ioh dait ioh kynthah u kyieng, u dkhi, 
u dkhew. Kumta kita ki shipai baroh, ki la ia 
bret lut ia ki suloi ki man, ia ki khnam ki ryn- 
tieh bad ki la ia phet bad ki la ia leit kat Imba 
don u patsha. Hangta u patsha u la sma tieng 
ka met bad v la sheptieng bad u la kyiuh haba 
u la iohi ba ki la wan phet lut ki shipai. Kumta 
u la pynbor ia ki shipai ba ki dei ban leit ialeh, 
ba tang ban ioh pyniap noh ia uta u khun ka 
tymmen. 

Kumta ki shipai ki la ialeit bad ki la her 
shaid shaid ban ia leh. Ki la ia wan mih sa 

Id khla, Id hati, ki dngiem, ki suri. Hangta ki 
la ia siat katno katno ruh kim lap. Kumta kita 
ki mrad ki la ia tur shaid s^id bad ki la ia iuh» 
ki la ia niom naphang. Kumta haba ki la iohi 
ba Idm lah shuh ban ialeh, bad ban ia kyrshan 
te ki la ia phai dien biang. 

Kumta u patsha, ha kata ka jingsheptieng 
eh, u la ong, “Kane te ngi la dei ban ia leit pan 
map noh, hynrei ngi la iap lut. Haba ngi la 
shah dait ha ki miad her, ki ngap ki kyieng bad 
kiwei de. sa ki mrad sawkjat pat de kin bam 
bad kin iuh kin thorn naphang !” 

Hangta u myntri rangbah, u la leit bad u 
la ong, “Me la jop ma me, ko khynnah, to 
pynsangeh noh ia ka thma.” U khun patsha u 
la ong, “Haba nga la jop ma nga ha ka Jing- 
ialeh, kumno phi ia bat ne em ia la ki Jingiateh 
kulai, ba ngan ioh ma nga ia ka hima Jong phi 
baroh kawei ? Nga ngeit skhem ia phi ki 
bakhraw batri baroh, phin nym ia kylla jutang 
shuh.” 

“Kumba ngi la ia mynjur lang baroh arliang 
mamla, shuwa ban ialeh thma, kumta ngi ki ba- 
khraw batri baroh, ngi long ki sakhi ia ki 
arliang mamla. Kumba me la jop hok ha ka 
jingialeh thma bad u patsha jong ngi, kumta 
ngim lah shuh ban pynkhein ia ka jingiateh 
kular. Mynta me la dei ban leit shimti noh ia 
ka hima, na u patsha rim. Ma ngi ki bakhraw 
batri, bad ki khun ki hajar baroh, ngi dei ban 

thung patsha thymmai noh ia me. Namar ba 
ia une u patsha rim te ngim ia mom shuh, ba u 
long uba sarong, bad uba runar, bad uba dukhi 
haduh katta-katta, u bym ju don jingisynei iano 
iano ruh bad um ju don ka jingpyrkhat bad ka 
jingisynei ia kiba rit baria, ia ki rangli ki juki. 
Kane kawei kaba ngi la ia sngewsih eh ia ka 
jingleh bym hok bad ka kam bymman jong u 
ba u la kwah jubor eh, ban knieh da ka bor ia 
ka tnga u briew. Kumta ia kino kino ki kam 
ruh, ym ju khein briew ia ngi ki bakhraw batri, 
u leh katba u mon hi. Na kane ka daw ngi 
ruh ngim mon shuh ia u ba un long patsha.” 

Hangta ki bakhraw batri, ki la lum ka dorbar 
bah, baroh kawei ka hima. Uta u myntri rang- 
bah u la ieng bad u la pyrta da ka sur ktien 
kaba jam ba kin ioh sngewlut ki paidbah. U 
la kylli, ‘‘Ko khun ko hajar jong ka hima 
baroh, kumno phi ia sngewbha bad sngew- 
hun lang ban ia mynjur lang kawei ka 
buit kawei ka bor, ba ngin ia thung patsha 
thymmai ?” Kita ki paidbah ki la ia ieng bad 
ki la ia mynjur, bad ki la ia ong, ‘‘Ngi ki khun 
ki hajar, ngi la mon da ka jingsuk mynsiem, ban 
thung da u patsha thymmai.” Kila ia ieng bad 
Id la ia risa shar shi shar. Ki paitbah baroh ki la 
ia leit tur sha khmat u patsha thymmai bad ki la 
ia nguh ia dem burom patsha ia u. Kumta ruh 
Id bakhraw batri baroh ki la ia nghh patsha ia u. 
Kumta ki la ialeh ka niam ka rukom ban pyn* 
skhem ka jingthung patsha. Ki la slat kt suloi 

ki man. Ka la long ka jingleh kmen leh ngew- 
bha bad ki jingtem jingput har rukom. Ka puri 
ka la pynriam da ki jain phong syiem ia u patsha 
thymmai. U ruh u la kren ha khmat ki paidbah 
u la ong. “Nga dap da ka jingsngewnguh kaba 
khraw, ba phi !a ia ai bad ba phi la ia kyntiew 
burom ia nga, kumba nga la jop hok, ki 
jingiakular bad u patsha rim ryngkat bad phi ki 
bakhraw batri baroh. Da ka jingiarap U Blei 
Uba stad U la pyllait ia nga na ka kti u 
nongshun ba riMiar tam.” U patsha thymmai, u 
la ai ka jingkhiiwai ia ki khun ki hajar, ka neh 
bun taiew. 

U patsha thymmai u long uba nangbha bad 
uba stad ban kren ki ktien ieit ia ki khun ki hajar, 
u long uba nangbha ban pynbeit bad ban pynhun 
ban pynsuk ia ki khun ki hajar. U don hi ka 
sap syiem ka snam baheh, u long uba sbun bad 
uba isynei ia kiba duk kiba rangli. Ki khun ki 
hajar ki ia ieit bad ki sngewbha eh ia u. 

Ki myntri bad ki bakhraw baroh kim ju ia 
don ka jingiabishni hapdeng jong ki, u la ai la ka 
jong ka jong ka bynta ba kin trei ^m. Kumta 
ki bakhraw batri baroh ki ia im suk, shongsuk ha 
ka jingsynshar thymmai jong u. Ki la ia sngew- 
nguh ia U Blei if Trai Nongthaw, ba u la ai 
ha ki u patsha, uba stad bad uba hok. Kumta 
ki khun ki hajar jong u, ki rangli, ki juki, kiba 
duk kiba raitoi, ki la wan nguh patsha ia u. U 
la ai jingiarap ia ki da Id jingkyrkhu kyrdoh ba 
kin bha kin miat. 

Ki mahadei jong u patsha thymmai baroh 
laingut ki dap da ka jingsngewbha ka jingsngew- 
hun mynsiem, ba ki la lait na ka kti u patsha 
ba runar u nongshun jong ki. Ki la dap da ka 
jingsngewnguh ia U Blei U Trai Kynrad Uba dap 
da ka jingisynei, bad U bym ju iehnoh bad U ba 
la pyllait na ki jingjynjar baroh. 

Ia uta u patsha rim ym don ba leit kren leit 
mih mano mano ruh namar ba ki la ngiah bad 
ki la isih eh ia u. 

Da ka bor jong kata ka Sati Koina, u la thaw 
ka iing paki dulan da ka ksiar nylla bad ki maw- 
kordor bad u la buh bun n^t ki shakri shakor 
ba kin ia sumar ia ki mahadei. Ka aia ruh ka la 
tymmen bha bad u la buh ki shakri ba kin ia su- 
mar ia ka. U ieit ia ka kum la ka jong ka kmie. 
U patsha, u la ai ia ka ba kan leh l^tba ka mon, 
namar ba ka la long khyllung ha ka jingim tym- 
mem jong ka. 

U khun patsha haba u la long patsha u 
la im pahuh pahai bad ka shembha sbemmiat. 
Hynrei um ju klet ia la u jong u kpa, u iai kyn- 
maw ieit dik dik ha lade. U la p^khat naduh 
dangrit, u dang dap shiphew snem ka ryta, ba u 
la ia khlad bad u kpa. Katba la nang kham 
slem lei lei ka por, ka jingsngew kynmaw ieit, ka 
la nang khamjur. U la sngewsih u la sngewpisa 
mynsiem haduh katta katta na ka bynta u kpa» 

mimr ba um ju ioh jingtip ei ei ruh shaphang 
jong u, tip u la iap ne u dang im ! Ka aia ka la 
ithuh ba u don ka jinglehdiaw, ka khmat kaba i 
sngewsih. Kumta ka aia, ka la kylli ia u, 
“Balei khun, phi long kumne? Phi don ka khmat 
kaba i sngewsih.” Kumta u la iathuh ha ka, 
‘‘Ko mei, nga sngewsih bad sngewkhuslai eh 
haba nga pyrkhat na ka bynta I Pa. Naduh ba 
i la leit sha dkhar haduh mynta ngam ju iohi 
shuh ia i. Ngam sngewhun ka mynsiem jong 
nga, tip i la iap ne i dang im ruh !” 

Ka aia, ka la ong, “Ko khun baieit, ka la 
bha shibun eh haba phi la ioh ia kata ka jingmut 
bad ka jingpyrkhat babha, na ka bynta i kpa 
nongkha, khamtam eh haba phi la shembha shem- 
miat bad ba phi la long syiem long patsha haduh 
katne, kyrhai ha ka jingsuk jingsain halor ka bu- 
rom, kumta wat ju pynkhuslai ialade. Ka la bha 
ba ngin ia leit wad hi noh ia I kpa jong phi.” 

Kumta ki la ia khreh kyrkieh ban ia leit noh. 
Hangta u patsha, u la iathuh ha ki myntri bad ki 
bakhraw ba u kwah ban leit peit noh ia la u jong u 
kpa. Ki myntri ruh ki la ia mynjur ba un leit 
wad ia u kpa, ki la ia lum da ka dorbar ban 
pynbeit ia kata ka jingleit jong u patsha. Ki la 
la pynkhreh ki shipai ki swar, ki shakri ki shakor 
bad ki la pynkit ka bam ka dih bad ia ki jing- 
donkam baroh ha ki hati. Hangta u patsha, u 
la aiti ha ki myntri ba kin ia peit t:»d pyniald 
lang ia ki kam hima baroh haduh ba un da tran 

phai pat. la ling syiem ruh, ki la ap pahata 
da ki shipai ki swar. la kata ka tymmen tiai 
shnong u la buh ba kan ap ia ka ling sy-em. Ka 
long hi kum ka kmie u patsha, u la buh bun 
ngut ki shakri ki nongsumar ia ka. Ki la pyn- 
khreh bun tylli ki hati ban shong ki briew bad ia 
u hati u ban shong u patsha, bad ki mahadei. 
Ka puri ka la pynriam da ka palong ksiar ban 
buhhalor ka met u hati, ka jingitynnad haduh 
bym nang shuh ban iathuh bad ban batai. Ki 
khun ki hajar ki la ia wan poi na kylleng ban wan 
ai khublei ia u patsha bad ki la sngewkynjah eh 
haduh katta katta namar ba ki ieit ia u. IJ la ai 
khublei ia ki bakhraw batri bad ia ki khun ki 
hajar baroh. 

Hangta u patsha bad ki mahadei bad ka aia 
ki la ia shong halor ki hati. Ki khun ki hajar ki 
la shu la peit lyngoh, haba ki la iohi ia kita ki 
mahadei, kiba bhabriew haduh katta katta baroh 
laingut, namar ba kim pat ju iohi ia ki ba kin ia 
mih tang habar ruh. Ki la ong, “Pleng u patsha 
tymmen u bapli uba dakait uba runar, u la dei 
ban bishni bad ban ikwah shisha ia kine ki ma- 
hadei kiba la bhabriew palat liam ha kane ka pyr- 
thei.” Ki paitbah ki la ia peitkai khlem ngiah 
shuh ia kita ki mahadei. Hangta u patsha, u la 
mih bak na ling syiem, ki paitbah ki la ia pyrta* 
“Ko patsha thymmai baieit jong n^ to wan phai 
kloi ba ngi ia kynjah eh ia phi u syiem uba bha.” 

Kumta ki la ia leit, hjmrei kim ia ithuh lynti, 
had ki la pynthom da ki hati ia ki khlawbah^ ba<* 

kin shna lynti bad ki ia sah miet tang ha ki jaka. 
ba don um. Hangta u patsha, u phah sawngut 
ki shipai shong kulai ba kin leit ai khubor ia u 
patsha, u kpa jong u. Kumta ki la pynher stet 
bad ki la ia poi bad ki la ia leit ia kynduh ia u 
patsha ha kawei ka shnong rit bad ki la iathnh 
ba u wan kai sngewbha uwei u patsha ri dkhar 
uba na sha jngai. Hangta u patsha tymmen u la 
ong, “Nga sngewbha shibun eh ba un wan uta u 
patsha bad nga pdiang sngewbha bad sngew bu- 
rom ia u. Khie leit iathiih sha u.” 

Kumta kita ki shipai ki la leit iathuh ha u 
patsha. Kumta ki la ia mih bad ki la ia poi ha 
ka shnong rit kaba shong u patsha, u kpa u 
patsha ri dkhar. U patsha tymmen u la ong, “Nga 
la wan ban pdiang sngewbha ia phi”. Hangta u 
khun patsha, u la hiar nalor u hati, bad u la leit ia 
kynduh ia u kpa jong u, u la khublei bad u la nguh 
la dem ia u laisien laiwat na ki kjat bad u la bat 
ruh na ki kjat jong u. Hynrei u patsha tymmen, 
u la sngewlehrain, bad um shah ia u ba un leh 
kumta. Hangta u la ieng burom ha khmat u pat- 
sha bad u la dap da ka jingisynei bad isangsot ia la 
u jong u kpa baieit namar ba um ithuh shuh ia la 
u jong u khun ba u la jah naduh ba u dang rit. 
Hangta kita ki mahadei baroh laingut ruh ki la ia 
nguh ia dem na ki kjat u patsha, ka aia ruh ka la 
nguh ka la dem na la kjat u patsha. Hynrei um 
shym la ithuh ia ka ba ^ la tymmen eh. Ka aia 
kam sngewlah shuh ban buhrieh ba ka la sngew- 
pangnud eh ia u patsha, ka la iam jawummat. 

Ynda ki la ia rung ha ling u patsha, ki la ia 
shongkai bad ki la iathuh khana ia kane katai 
Hangta u patsha, u la kylli ia ki “Hato phi la 
ia wan lei kein shaduh kane ka ri kaba jngai ? 
Phi ia wan donkam aiu sha nga ?” 

Hangta u khun patsha u la ong, “Ko Pa ba- 
ieit, nga la wan khnang ban wan peit ia phi bad 
ba nga kwah ba phin tip bad ba phin ithuh ia 
nga ba nga dei u khun jong phi.” 

Hangta u patsha, u la kyndit haduh ba u la 
paitdohnud, u la kynrup ia la u jong u kliun baieit 
bad ki la ia kdup baroh shi khun shi kpa, ki la ia 
doh ia dait bad ki la ia iam pangnud haduh katta 
katta. Ka aia ruh ka la iam pangnud haduh 
katta katta, kita ki mahadei baroh laingut ruh 
ki la ia iam lang hangta. Ka Hiramoin Manik 
bad ka Larmanik katba ki nang ia jaw ummat 
kumta ki ummat ki la kylla mawkordor kiba 
lieh ki la hap hapohmadan. 

U patsha tymmen u la lyngngoh haba u 
la iohi ia kita ki mawkordor umm£.t bad u 
la sngewphylla haduh katta ba ki ummat jong 
ki ba ki la kylla mawkordor. Hangla u khun 
patsha u la ong, “Nga la wan khnang ban wan 
peit ia phi te pa bad nga kwah eh dik dik 
ban iohi ia phi. Ka mynsiem jong nga ka 
la pang, haba nga iai pyrkhat bad iai kyn- 
maw ieit ia phi, namar ba ngam tip khubor 
ba phi long phi man kumno kumno ruh. Nga 
sngew sahnud eh bad nga da kwah eh ban 
ia shem bad ban iohi ia phi da la ki jong ki 

khmat.” U la iathuh ba u la ioh bam nyngkong 
ia uta u Syiar Bneng. 

Hangta u la iathuh khana lut ia ki jingjynjar 
baroh naduh ba sdang haduh ba ula long patsha 
mynla. U patsha tymmen haba u la tip kaba 
thikna ia ka jingjia kaoa shisha, ba u la iathuh 
khana d^ u khun la jong ia ka jingjia baroh kiba 
la jia halor jong u, u la sngewkyndit kumba tied 
u pyrthcil jrain, u la pait dohnud bad u la sngew 
pangnud ka mynsiem na ka bynta u khun baieit. 
U patsha, urn shym la poi pyrkhat shuh ba un 
dang im bad ba un ia shem pat bad la u jong 
u khun baieit eh. 

Hangta u patsha u la iathuh ha u 
khun, u ong, “Naduh ba nga la wan na 
sha ri dkhar, nga la tip ia ka khubor ba phi 
la jah ma phi bad ka aia na iing syiem, 
kumta ngam shym la leit rung shuh hapoh iing 
syiem, bad nga la wan phet ban shong noh 
Shane ha kane ka nongrit.” Hangta u khun pat- 
sha, u la pynithuh ha u kpa ia kita ki mahadei 
jong u baroh laingut. Ki la ia khublei bad u 
kthaw kurim bad kita ki pjrjsa kurim ki la leh 
burom haduh katta katta ia u kthaw kurim. 

U patsha, u la dap da ka jingsngewbha 
bad jingsngewkmen kaba khraw bad u la sngew- 
im biang ka mynsiem ha ba u ia shem lang ia la u 
jong u khun Imieit eh bad kita ki pyrsa kurim. 
Haba u la peit lei lei ia la u jong u khun uba 
bhabriew ka dur bad ka main jong u, kaba i ba- 

Jchraw haduh katta katta u la sngew tngen 
mynsiem. La u peit sa ia kita ki pyrsa kurim 
ruhkiba la ia bhabiiew palat liam hd ka pyrthei, 
u patsha u la sngewhun ha la ka jong ka jingim, 
ba ka la khie im biang ka ouroin jong u. 
Kita ki pyrsa ruh kiba ia ieit bad kiba nang ban 
leh burom ia la u jong u kthaw kanm, ki 
long kiba ia donakor. 

U patsha, u la ong, “Ko khun baioit 
nga uap da ka jingsngewnguh ia U Blei ba IJ la 
pyllaii im ia phi na ka kii jong ka kinie jong 
phi bad u myntri. U Blt-i uba ieit bad iiba la 
kyrkhu ia phi haduh ba phin da ioh long 
patsha, bad ba phi la ioh ka burom kaba 
khraw haduh katne katne, peit ia ka dur bha- 
briew jong ki baroh laingut.” 

Hangta u khun patsha, u la iathuh ha u 
kpa jong u, u la oug, “Ine i mahadei iba 
nyngkong i dei i khun u Patsha Puri bneng. 
Kiue baroh arngut slupara ki dei ki khun 
patsha,” bad u la iathuh khana lut ia ka jing- 
shem jingjynjar jong ki baroh arngut shi para. 
U patsha, u la ong, “Ko khun baieit mynta 
te nga la klet lut baroh ki jingshem jyiyar 
jong nga, bad nga la dap da ka jingkmen bad 
ka jingsngewbha kaba palat, haduh ba ngam 
nangshuh ban batai ! Ka mynsiem ka la sngewhun 
ba phi u khun ruh, uba kat u khun shisha. 
Ki pyrsa kurim ruh kiba nga da i hun, kumba 
da thew naduh ka ktien ka thylliej, ka burom 
bad ka akor jong ki baroh laingut khlem 4o^ 
jingduna shuh.” 

Hangta, u patsha. u la phah pyntip lut ia ki 
bakhraw batri bad ki khun ki hajar baroh kawei 
ka hima ba kin ia wan. Haba ki la wan iapoi lut 
baroh, u patsha u la ai ka jingkhawai kaba heh bad 
kaba khraw, na ka bynta u khun, ba u la wan 
phai pat, ba u la jah la bun snem. Kumta ki ba- 
khraw batri bad ki khun ki hajar Jong u ki la ia 
sngewbha bad ki la ia sngewkmen lang baroh, ba u 
la wan phai pat u khun patsha. Nangta u patsha, 
u la lum da ka dorbar hima bad u la phah wan 
ia u myntri bad ka mahadei Jong u bad ki la 
ialam ia ki baroh arngut ha khmat ka dorbar. 
U patsha u la aiti ha ki bakhraw batri bad ka 
dorbar ba kin ia bishar ia ki kam sniew kam 
dakaid Jong kita baroh arngut. Hangta u myn- 
tri rangbah u la ieng hajan u patsha, ba un 
bishar ia ka mahadei bad u myntri na ka daw ka 
jingjah u khun patsha bad ka aia na iing 
syiem la bun snem naduh ba u dangrit, u dang 
dap kumba shiphew snem ka ryta Jong u. 

Baroh shi katta ki snem, u patsha, urn pat 
kwah ban kylli bad ban Ijishar, namar ba um 
pat ioh ka sabut kaba biang. Mynta te ka la 
dei ban kylli ban tohkit bniah, ban shem ia 
ki jingshisha baroh shaphaiig ka jingjah u 

khun patsha bad ka aia. U la kylli ia ka 

mahadei bad u myntri, “Mynta ki don shano 
bad phi buh hangno ia ki ? Pha dei ban ia- 
thuh hok kloi kloi, namar ba pham lah da 

lei lei ruh ban len bad buhrieh ia ki kam pop 
bad ki kam runar kiba sniew tarn ba pha la 
leh ia la u jong u khun.” Hynrei kim ia phla 
baroh arngut. 

Hangta u myntri rangbah, u la dom bad u 
la bitar u la kynhied bad u la byrngem ia 
ka da ki ktien kiba eh. Ka mahadei ka la 
sheptieng, ka la thangiong ngain, la kum- 
ba dung ngang na u klongsnam jong ka. Ka 
la kyiuh that-that baroh shi rynieng kam i don 
pyrthei shuh, namar kam shym la poi pyrkhat 
shuh ba la bun snem ka la shongsuk mynsiem 
bad u myntri. Hynrei mynta ka la ngat ha ka 
jingshah bishar, haba ki la ioh ka sabut kaba 
la biang bad ba ki la lap ia ki kam sniew, kam 
runar jong ka ba ka la mut ban pyniap ia la 
u jong u khun, uba la kha uba la pun hi, ia la 
ka jong ka doh ka snam, tang ba un sngewbha 
u myntri u tnga klim jong ka. 

“Mynshwa pha long ka mahadei, kaba bha bad 
kaba don burom kynjai. Hynrei naynta ha 
kane ka khyllip mat, ka la paw shai ba pha 
long ka nong pyniap briew kaba shyrkhei, kiba 
pha la leh runar kaba sniew tarn. !^roh artylli 
ki kam sniew ki kam bymman jong pha, kiba pha 
la iaieh pyrshah ia ka burom u patsha, uba bha 
bad uba hok bad uba lah ruh ban iai shah ia ki 
jingeh baroh bad ba u long uba jynsur mynsiem. 
U long u briew uba pyrkhat ban ri ia la ica jong 
ka burom ban sah ka jinglong babha. U patsha 
u long uba iai neh ka jingpyrkhat ba bha baro- 
bor,” la ong u myntri. Hangta u la kynhied 
da ka ktien kaba eh ia ka mahadei hynrei iam 
phla bad ka la jaw sa tang ki ummat. Hangta 
u myntri rangbah, u la shim jubab sa na u myntri 
dakaid uba runar, u la ong, “Shano me la buh ia. 

u khun patsha bad ka aia,” u la kynhied ia u da 
ka ktien kaba eh. “Lada mem phla kumne haba 
Qga dang kylli da ka ktien kaba ia kien, nga la 
hap ban pynshitom jur ia me, da ki kam kiba eh. 
lathuh kloi kloi na ka daw aiu ba u la jah u khun 
patsha bad ka aia na ling syiem. lathuh hok ki 
don haei mynta.” 

Hangta u la jubab bad u la ong, “Sha- 
phang ka jingjah u khun patsha bad ka aia 
te ngam don jingtip ei ei ruh.” Hangta 
u myntri rangbah u la sngewdom u la sngew- 
bitar u la ong, “Kumno mem tip mame 
bad ka mahadei, mano pat ban tip? Mam6 
uba don ha ling syiem, bad mame u ba trei 
bad pyniaid ia ki kam hima sima bad ki l^m ling 
kam sem ruh kun\juh. Kumta me dei ban tip mame 
bad ka mahadei shaphang u khun patsha bad ka 
aia ba ki la jah.” Kumta u myntri runar um shym 
la phla ei ei ruh. U myntri rangbah u la byrngem 
eh ban pynshitom ia u, uta u myntri u la shep- 
tieng eh bad u la (hangiong ngain bad u la 
ring tyrkhong khait ka shynlur Jong u, imat ban 
ot shiwait ruh ym i mih snam shuh, bad ka 
jingsngew lehrain, kaba kat kata ka khlemrain, ba 
u la ieng ha khmat ka dorbar, bad kita ki para 
bakhraw batri Jong u bad ki khun ki hajar baroh 
ki shu ia peit khmat pyrshah tang ia u. Ki la ia 
sngew lyngngoh ia uta u myntri ba u long uba 
dakaid bad nba runar. Ha kata ka khyllipmat 
ki la iatip ba u long u non|pyniap briew bad 
ba u la nud ruh ban kltm pj^shah* kat ia 
ka mahadai u patsha. MyashuWa u la long 

u briew uba bha, bad u la long ruh uba ialok, 
bad uba ia ieit bha bad u patsha, u patsha mh 
napdeng ki myntri baroh te, u kham shaniah eh 
tang ia uta u myntri runar. Ka la paw shai mynta 
ba u long uba sniew tarn ha khmat ka pyrthei 
baroh kawei. 

Kumta u patsha, haba kim ia phia baroh 
arngut, u la hap ban bishar hi noh da lade 
ia ka mahadei bad u myntri. U la ong, “Haba 
mem ia tip ei ei shaphang ba u la jah u khun 
jong nga, bad ka aia, mynta ngan pyni noh ma 
nga uba tip ia la u jong u khun bad ka aia.” 
Hangta u patsha u la khot ia la u khun bad ka 
aia bad ki la ia wan ha khmat ka dorbar ban 
shim jubab sa na ka liang jong ki. Hangta u 
la kyUi na u khun bad ka aia, “Na ka daw, 
aiu kein ba phi ia phet na la ka jong ka ling 
syiem la bun snem mynta?” 

Ka aia ka la jubab bad ka la iathuh 
ba ka mahadei, ka la ialeh runar bad u 
myntri. U myntri u la iathuh ha ka mahadei ba 
ka spah ka hajar ka la ring kjit bad ka la ring 
rngai lut baroh, katba ka jingmih ka long kaba 
bun, bad ka jinglut ruh kaba tang khyndiat. 
Hangta ka mahadei bad u myntri ki la phah 
khot ia uwei u pandit (riewstad) ba un batai na- 
ka daw aiu to ka spah ka hajar ka la shu 
ring ryngai lut torch. Hangta u pandit u la 
totai ba u la ring kjit hit uta u syiar bneng uto 
ri ha fing. Ka husip to bha torch ka dbn 
lut to uta tt syiar. Kumta u la totai to dei baa 

pyniap noh ia uta u syiar bad u dei ban bam 
nyngkong u myntri ia ka doh jong u, hangta ka 
spah ka hajar kan nangroi bad kan nangbun 
bun shah. 

“Hangta ka mahadei ka la wan kem ia u 
syiar bneng, ha ka por ba u,dang leit skul u khun 
patsha bad nga don tang marwei. Kumta ka la 
pyniap bad ka la shet doh ia u. Nga la antad ka 
por ba ka la ih kata ka jyntah doh syiar la dei 
ruh artad ka por ba la wan skul i khun patsha. 
Nga la phah ba in leit pan ja na ka mahadei, 
bad nga la hikai ruh ba in shim tang shi dkhot 
ka doh syiar. Nga la iathuh ha i, ba ka mahadei 
ka la pyniap ia uto u syiar bneng jong i. Kumta 
i la leit pan ja na ka mahadei, bad i la lap hamar 
ka por ba ka dang bun kam bha ba ka la khreh 
jingbam ia u myntri,” la jubab ka aia. 

Hangta u patsha u la shim jubab sa na u 
khun. “Hangta me la leh kumno ha kata ka por 
ba me leit pan ja na ka kmie jong me ?” 

U khun patsha u la ong, “Nga la leit pan ja 
na I mei hynrei i la ong ba im pat kloi ban ai ja, 
hynrei ngam shah. Nga la ong ba nga la thngan 
ja oh, i la bitar i la ong me la thngan ja eh 
haduh katno ba mem lah ap shuh ba ngin ia bam 
lang ruh bad i la phah ia nga ba ngan leit bam hi. 
Nga la leit bad leh kumba nga la bam ja, hynrei 
nga la lit tang ia ka doh syiar bad nga la lap 
ba i la buh halor jrong almari. Nga la shim tang 
shi dkhot bad nga la bam. I mei te im tip ei ei. 
Ynda lah bam nga la phet noh sha iiing ka aia.” 

Nangta u patsha, u la kylli biang ia ka aia, 
“‘Kala jia aiu hadien kata?” Ka aia 1^ la jubab, 
“Sa tang khyndiat taiew, u myntri u la phah khot 
biang ia u pandit bad u la ong, “Balei ka spah 
ka hajar ka la nang kham ring kjit shxih-shuh?” 
Hangta u pandit u la peit kti biang ia u myntri 
bad u la ong, ba ia ka doh syiar um shym la 
ioh bam nyngkong hynrei la bam nyngkong cia 
kiwei pat. Hangta u myntri u la kylli ha ka 
mahadei mano ba la wan ha iing ha kata ka 
sngi? Hangta ka mahadei ka la iathuh ba u la 
wan bam ja hi tang u khun jong ka, hynrei ym 
shym la don mano mano ruh ba la wan rung ha 
iing. Hangta u myntri u la kylli na u pandit ba 
nn leh noh da kumno ba u kwah eh tang ba kan 
bha noh ka kam. U pandit u la ong im kan sa 
bha ka kam jong u tang lada u bam doh ia uto u 
briew uba la ioh bam nyngkong ia u syiar bneng. 
Kumta ki kam Jong u baroh kin sa bha pat lada 
u leh kumta. Ynda u la leit noh u pandit 
u myntri u la kylli ia ka mahadei la ka bynnud 
ba un iap u khun ne ka lah kaba iap ma u ? Ka 
mahadei ka la ong, ba ka bynnud ia u myntri. 
Hangta ka mahadei bad u mjmtri, baroh arngut 
ki la ia kren pynbeit ba kin ia leit pyniap ia u 
khun patsha ha kata hi ka miet ha ka por kynih 
syiar. Ka la ong ia u myntri ba un pom ia u 
khun ka pat kan pom ia nga. Haba nga la ioh 
sngew kumta ia ka jinglong mynsiem ba runat 
jong ka mahadei, nga la sngewtriem la suh jer ka 
met rem baroh shi rynnieng namnr ba ka la nud 
haduh ban pyniap ia la u jong u khun, uba k 
kha uba k mih na k ka jong ka snain. 

Hangta la pyrkhat ban wad lad noh da 
kumno kein tang ba in lait im i khun patsha 
na ka kti ka mahadei bad u mynrti. Ha ka por 
janmiet nga khreh lypa ki jingbam jingdjh baroh. 
La dang miet shen nga la ong lypa ia u sei knlai 
ba un teh jin artylli ki kulai kiba shait tarn bad 
nga la phah ba Idn wallam ia ki kulai ha khmat 
baranda. Ha ka por shiteng synnia ei ei ngi la 
mih bak na iing syiem. 

“Hynrei i khun patsha, i bapli ba i dang rit 
eh, ba im pat ju shong kulai, i la syier bad i la 
sheptieng ioh hap. Ngi shu ia pynhef khyndiat 
khyndiat, namar ba ngi la sngew sheptieng ioh 
wan beh dien ka kmie bad u myntri. Ynda la 
dap shiteng sngi shisha ka mahadei bad u myntri 
ki la ia wan beh dien ia ngi bad Id la Jan lap. Ka 
mahadei naduh jngai ka la mai bad ka la byr- 
ngem ia ngi, ka ong ba kan pyniap ia ngi; i bapli 
i khun patsha i la sheptieng ym don pyrthei Shuh 
ia la ka kmie. Nga la ong ia i ba in shu duwai noh 
ia U Blei bad ban nam ia u syiar bneng ba un 
iada ia ngi bad ban pyllait im ia ngi. Mar kumta 
hi ka la ang ka khyndew hiep u la mih u hati 
iong uba heh. Hangta u la beh krad ia ka 
mahadei bad u myntri. Kumta ngi la ia lait im 
da kaba suk bad ngi la ia iaid suk baroh shisngi 
bad ngi la leit iapoi ha kata ka nongbah kaba 
i long patsha mynta.” Ka aia bad u khun 
patsha ki la ia ong, ‘Tang katta ngim don ei ei 
shuh ban iathuh.” 

Hangta u patsha, u la aiti ha ka dorbai ba 
kan rai kat kumba shong ka ain. Hangta ki 
ba khraw batii bad ka dorbar ki la ong, “Kat 
kum ka jingleh runar ka mahadei bad u myntii, 
ka la dei ia ki ban shu ia shoh tangon lymban 
haduh ba kin da iap. Namar ba ki la teh artylli 
ki kam sniew kam bymman jong ki, kaba 
nyngkong kaba klim kaba ar kaba pyniap 
briew. Kane ka long ka rai ka dorbar, ka shong 
pat sa ka jing pyrkhat bad ka jingrai jong phi u 
patsha.” 

U patsha u la ia kren bad u khtin. U khutt 
patsha u la pyrkhat bad u la ong, “Nga sngew 
eh bad nga sngew sang, ban shu pyniap eh ia la 
ka jong ka kmie nongkha, nga sngew synei keirt. 
Khamtam lei lei haba nga la iohi ia i mei ba 
i ieng ha khniat ka dorbar.” U la shu um ka 
mynsiera isynei hin lynhin ia la ka kmie. U la 
ong, “Wat lada i mei jong nga i la leh bein ia 
nga haduh katto ruh rigam sngew ei ei namar ba 
nga dang im bad nga la klet noh. Hynrei nga 
isynei eh ia i i bapli sangsot in sngew kumno ha ka, 
mynsiem jong i haba i iohi ia nga. Khamtam ba 
nga la shembha shemmiat haduh katne bad nga 
la long patsha, nga ini suk kumjuh. Namar kine 
kiei kiei baroh ki jingsniew ki ba ha i mei. Id 
dei tang na ka bynta ba i la ieit eh ia d 
myntri, i la ngeit katba u ong ma u, i sngew ba 
ka long kaba dei lut.” U khun patsha u ia phai 
sha u kpa u la ong,^“Ko Pa, phi sngew iadei bad 
sngew iahap jingmut ae em ia kata kaba ong ma 
nga, n khun jong phi T 

U patsha u la ong, “Kan khambha 
ba ngin shu pynryngkang par noh ia ki 
baroh arngut shabar hima bad ym nym shah 
rung shapoh ka hima jong ngi, ki ar patsha”. 
Ka dorbar ruh ka la ia mynjur lang bad la rai 
pynryngkang par. 

U patsha u la ia shongsuk shongsain ryngkat 
bad la u khun baieit, ha ka jingkmen bad ka 
jingsngewbha bad ki pyrsa kurim baroh laingut. 
U khun patsha u la ong, “Ko Pa baieit eh 
jong nga, to ngin ia thaw iingsyiem noh da 
kawei, da ka dug paki dulan.” U Patsha u la 
ong, ‘‘Ko khun baieit, to leh ma phi katba 
phi mon, katba phi i bit. Nga lei lei te ngam 
nang pyrkhat shuh te khun baieit, katba phi 
b nang sngewthuh lei lei ma phi ia la ka 
jong ka burom nga dap da ka jingsngewkmen bad 
sngewbha kyrhai”. 

Hangta u khun patsha mynmiet u la 
■duwai ha ka nam ka sati koina, ba kan mih 
ka iing paki dulan, kaba da ka ksiar nylla 
bad ki mawkordor, kaba heh bad bun phew 
kamra; kaba itynnad bad ka baithiang ki 
jingpynriam ryngkat ki shakri shakor, kynthei 
bad ki shynrang. Ynda mynstep u khun 
patsha, u la ong, “Ko Pa, ia ngin ia leit 
sah noh ha katai ka iing syiem kaba thyramai, 
kaba nga la shna bad nga thaw ia phi ba phin 
shong ma phi.” 

Hangta u kpa u la sngewlyngngoh bad u 
la ong, “Ko khun, phi shu kloi thaw iing 

mynno? Haba phi dang eng la nga hynne 
mynmiet ban thaw, hynrei mynta pat de phi 
ong ba jka la dep? Nga dip da ka jing- 
sngewlyngngoh, nga long kumba phohsniew.” 

U khun patsha u la ong. “Ko Pa baieit, 
ka del ka jingai jingstad U Blei kein, nga lah 
ban ioh katba nga mon, katba nga kwah nga 
ioh lut.” Hangta ki la iaieit lang baroh shi 
khnn. U patsha, u tang shu iohi na phyllaw, 
ka ling kaba la phyrnai khrek ban rung ym 
i nud shuh, um nang jam shuh. Kumta u 
khun patsha, u la ialam ia u kpa bad ki la 
ia rung shapoh. U la iohi ba ki la sbi a da 
Id ksiar ba nylla bad ki mawkordor kiu, bun 
rong. Ka jingthaba te ka bym i nud peii shuh. 
U patsha u la peit lyngngoh bad u la shoh 
bieit ngain, ban rung ban mih na kawei ka 
kamra sha kawei pat ruh um ithuh lynti shuh 
ban iaid namar ba ka la phyrnai bad thaba 
khlek khlek. Ki shaKji kynthei bad shynrang 
ruh ki la don lypa, kiba ia bhabriew la i kum 
kijuh kijuh ki dur jong ki. Ka riam ka belt 
Jong ki ruh kiba itynnad. Haba ki trei jing- 
trei ruh ka jingilbit nadong shadong. 

Hangta u khun patsha u la ong, “Ko Pa 
baieit, ngin ia shong noh ha kane ka ling syiem 
kaba thymmai, namar ba ngam i dei ia phi ba 
phin shong ha ka tai ka iing syiem kaba la rim 
eh.” U la ialam lut ba un rung un peitkai 
man la ki kamra. Kumta u ^ haba u 
la iohi ia ka jing-itynnad man la ki kamm 

jong kata ka King u kynjik kynjak bad u la 
ong, “Ani wow, haduh katne katne ba u 
khun u lah ban thaw ling kaba kat ka iing 
syiem ia nga u kpa.” 

Hangta u khun patsha, u la hukum bad 
u la phah ia ki shakri shynranij ba kin ia 
pynsum noh ia u kpa, u la ong. “Phin ia 
pynphong pynkup da kine ki jain syieju kiba 
la buh lypa ha almaci.” Hangta u patsha 
ynda u la dep sum u la phong da ki jain 
phong syiem puri. Kumta i> la iohi ia u 
kpa ba u la i samla biang, u la bhabriew 
kynjreng bad u la wiat phuh sam rykhio ieit 
ia la u Jong u kpa, u la ong, “Ko pa, kumno, 
phi sngewbit ne em ba ki ia sumar kine ki shakri 
Jong nga.” 

U kpa u la ong, “Wow ka jingstad Jong 
phi te khun, kaba ym don shuh ha ka pyrthei. 
Ka jingtbit ki nogtrei jong phi haduh katta 
katta, ngam pat lap ba sngewthuh ei ei ki 
lah da dep? Ko khun baieit eh jong nga haba 
phi la ai ia nga kiba haduh ka.t kine ki jingriam 
nga la dap da ka jingsngewhun ia phi ko khun 
baieit. Kumta nga la klet lut baroh ia kiei kei 
ki jingshem jynjar jong nga baroh shi katta.” 

Kumta u khun patsha u la leit ialam ia 
ki mahadei l^roh lai pgut ha kata ka ling 
paki dulan kaba u dang lah thaw thymmai ba 
kin leit shong noh hangta. U la ialam lang ia ka 
aia jong u bad u la bun ka kamra ba kan shong 

bad ki shakri ki ban sumar ia ka baci u la ai 
ia ka ba kan leh katba ka moD ym ban pyji- 
thul ia ka. la u patsba lymmen rub u la bub ka 
kamra kaba pyngugad ba un sbong un ibiuh bad 
ia ki mahadei mb u la bub ki kanira kiba itynnad 
Jdba pyngngad. U khun paisha u la sngew- 
bha bad sngewhun ka mynsienj ua u la loU ban 
thaw ling tbynu.iai ban pynsbong ia u kpa jong 
u. Kumia ki la ia shongsuk shoug-sam mynsiem 
baroh shi kpa shi khun ha kaia ka ung syiem 
kaba itynnad, 

U khun patsba u la shong ba kata ka ling 
syiem bad la u kpa ba ieit eh jong u 
kumba san snem ei ei, kumta ki mahadei jong 
u baroh lai ngut rub ki la ia ioh khun. La 
ioh khun shuwa ka pun. Ka la ioh khun da u 
khun shynrang. Ka Uiramoin Manik ruh ka ioh 
da u khun shynrang bad ka Larmanik ruh ka 
ioh da u khun shynrang h . Kine ki khun syiem 
baroh lai ngut ki long kiba bha bricw bad kiba heh 
kiba plung kiba sngaid. Ki heh shimied shimied 
kum u bnai. Kumta u patsha lymmen, u la dap 
da ka jingkmen ka bym lah ong shuh namar 
ba u la ioh khun ksiew da ki shynrang baroh lai 
ngut bad ba ki long kiba bha briew suda! U 
la sngewbha bad sngew hun mynsiem, u la shoi^ 
suk bad la u khun marwei jong u ba u la ieit 
thep mynsien bad u long u khun uba ieit kpa 
uba burom kpa haduh katta kata, u iale)i 
tang fcumno ban pynhun bad pynsngewbha ia 
la u kpa bad um ju pynthut ia u. U 1 pa u la 
Idet hit ia ki jingsQgewsih ki jingkhuslai 

u kiba baroh shi katta phew snem. U la 
sngewbha pat bad u la khie samla biang sa 
shisien. Kumia a kpa u la aiti noh ha u 
khun ia ka hima sima baroh ba uo shong 
thait noh. U la iarap trei lang bad u khun 
rangbah jong u ryngkal Jang bad kiba khraw 
batri baroh ban pynbha ia ka hima sima baroh 
kawei. 

U khun baieit jong u, u la kohnguh ia ka 
hukum u kpa ba ieit eh jong u ban pynsuk 
ban pynsngewbha ia u. Kumta u khun patsha 
u la pyniaid ia ka hima u kpa da ka jingsuk 
ryngkat bad ki bakhraw batri ban f^ynbha ia 
ka hima bad ban pynsuk ruh kumjuh ia la 
ki khun ki hajar. U la hikai kumno ba kin 
ia pyniaid ia ka hima sima baroh da kaba 
hok, ba kin ia pyntrei ka rep ka riang ia ki 
khun ki hajar bad ban rep u kba, u krai, 
u soh, u pai, ka kait ka shriew, ban iarap 
ia ki khun ki hajar ba kin ioh bam pahuh 
pahai ba kin ia im suk im sain baroh kawei 
ka hima pyllun, ban heh ka iew ka hat ka pahuh 
pahai ha ka dwar, ban heh ka khail ka pateng, 
ban nang khraw ka khrong ka musul. Kumta 
da ka jingpyniaid hok une u patsha thymmai 
ki khun ki hajar baroh kawei ka hima ki la 
long kiba riewspah suda. Ka khrong ka musul 
ruh na ka hima ka roi ka mih bha ka 
spah ka hajar ban pyntrei kam ia ka jingroi 
hima. 

U la ieit ia ka aia^kum la ka kmie la jong na- 
ma r ba ka la sumar ia u palat ia ka kroic. Mynta 

lea la tymmen bad ka la long kum i khyllung. Ki 
la ai la ka ba kan leh katba ka mon bad ka la 
del ka por jong ka ba kan khJad noh na kane ka 
pyrthei. U patsha bad u kln«n ki la m sngewsih 
kthang ia ka jingiap noh ka aia tymmen. Ka 
la long ka shakri bahok ia u patsha bad kum- 
juh ia u khun jong u. Baroh shi khun shi kpa 
ki la iam sngewsih kthang la ka jingiap jong 
ka. Kumta ki la thang bha thang miat. U 
patsha u kpa jong u ruh u la im tymmen 
bha haduh ba un da shong prah shong shang 
da ka jingsumar u khun baieit eh jong u. 

U khun patsha ha kawpi ka sngi u la ong, 
“Ko Pk baieit jong nga, ngk la jah la slem na 
la ka hima, nga la shu ieh tang ha ki myntri» 
tip ka hima ka long kumno ngam tip shuh! 
Ka long ruh ka hima kaba nga dang ioh kynd 
th^mai, kiba khraw batri ruh ki dang long 
kiba nga dang thung th;^mmai suda baroh. Na-* 
mar kata lada phi pnah ia nga da ka jingsngew- 
bha jon^ phi te Pa baieit jong nga, ngan leit 
suk mynsiem sha la ka hima.” 

Haba u la ong u khun kumne u kpa v la 
ong, ‘‘Ko khun ba-ieit jong nga, ka jingkren 
jong phi ka long kaba dei bad kaba shong- 
nia shisha. Ka dei kein khun ba phin leit 
peit leit khmih ruh ia la ka jong ka hima 
kaba la ai bor da U Blei ia phi ba phi 
la ioh kynti da ka jingialeh shitom jong phi 
bad ba phi la jop ia uta u patsha runar u ba 
la ban ^r halor jong phi> ba phi la da 

ka jingialeh hok jong phi kum ba phi la ia kular 
hok. Ko khun baieit eh jong nga, haduh katno 
ba nga sngew sarong ma nga u kpa jong 
phi naba nga la ioh u khnn uba hok bad 
nba stad haduh katne? Nga sngewphuh mat 
phuhmut ia la u jong u khun uba stad 
bad uba pawnam, uba la pyndonburom ha- 
duh katne ia nga u kpa, phi la pynhun phi 
la pynsngewbha phi la ai ia nga da ka jinghun 
bad jingkmen suda, ia nga u kpa ba ieit eh 
jong phi. Phi dei kein khun ba phin leit peit 
leit khmih noh ia la ka jong ka hima ia kaba 
U Blei U la ai ia phi da ka jingieit bad Uba ri 
Uba da ia phi na kiba sniew baroh, U la pyllait 
im ia phi U la ri bad U la sumar, U la pyllait 
ruh na ki jingsniew baroh kiba ker sawdong 
ia ka jingim jong phi. U Blei U la ai ka hok ia 
ka jingshah shitom jong phi haduh ba phin da 
ioh long patsha. U patsha dakaid u la phah 
bein sha kiba sniew ia phi, U Blei U la iada 
bad U la ri la sumar ia phi ba phin lait na ki 
jingsniew baroh ha kane ka pyrthei ba kin tip 
bad kin iohi ia ka jin^ai bad ka jingtrei, shitom 
jong phi bad ia ka jingiai-shah jong phi ha ki 
nongban bein ia phi bad ba phi la trei pynd^ 
lut baroh ki kamram kiba u la phah baroh 
halor jong phi. Kumta U Blei U la ai ka 
jingkhraw halor jong phi bad halor ka ting jong 
phi phin shem bha shem miat bad ha ki ^un 
Id ksiew pateng jong phi, ko khun baieit 
eh jong nga!” Kumta u patsha u kpa jong u 
u la phah da ka jingsngewbha ia u khun 

ba un left peit aoh ia la ka jong ka hima kaba 
u dang ioh thymmai. 

U khun patsha u la khreh u la khrum 
ba un leit peit noh ia la ka jong ka hima. 
Kumta u la ai hukum ia ki shipai ban 
pynkhreh ia ki had bad ba kin pynkhreh. 
ia ka ling Jain, ki shakri ki shakor 
kin pynkit ia ka bam ka dih baroh ba^ 
ki had kiba un shong u patsha bad ki 
mahadei jong u bad ki khun jong ki barbfi 
lai ngut. 

Nangta u la buh ia ki bakhraw batri ba kid 
ia shong shngain bad u kpa ba kin ia don 
ryngkat bad u barabor ba kin pynshngain ia u 
patsha, u kpa jong u. 

Kumta un da lah khreh bad la ki shipai 
shong kulai ki ban ia leit ryngkat bad 
u, u khun patsha u la ai khublei bad u la 
doh ia la u kpa ba ieit eh bad u ong, “To .shong 
suk ko pa ba ieit eh jong nga, wat tmah|| 
wat kynjah ho pa baieit, ngan wan kham 'kloi 
shaphi. Ngan tang lah ban pynbeit pynb^ ia 
la ka ka hima ngan wan kloi sha phi, U 
Blei ruh Un nang ri nang sumar ia phi bad ia 
nga.” 


U la doh u la n^h ia la u kpa naduh 
ki kjat jong u bad lata ki mahadei, ki pyrsa 
kurim jong u ruh ki la khublei ki la 
ia la u kthaw kurim naduh Id kjat, Kita ki 



100 


khun ks'ew jong u patsha baroh lai ngut 
ki la doh ia u patsha u kparad jong ki. 
U patsha u la sngew tmang eh ia kine ki 
ksiew jong u lai ngut ba kin leit noh. U khun 
jong u, u la o^. “Ko Pa wat sngew tmang, 
ko Pa baieit ngin sa ia wan kloi. Nga nih nga 
sngewtmang ban shu ieh ia phi roarwei ko Pa 
baieit. Ko Pa baieit to shong suk bad ki bakhraw 
batri jong phi, U Blei nih Un nang pyntngen 
pynshngain ia phi ko Pa baieit jong nga!” 

Kumta u khun patsha, u la mih bak 
na ling syiem jong u kpa bad u la leit sha 
la ka jong ka hima. Kat haba ki lap ka 
miet ki la thaw dara bad ki la ia sah miet 
ha ka jaka kaba don um, dang step ki la ia 
bam ia dih bad ki la ia leit lynti bun sngi bad ki 
la ia leit poi suk sha la ka hima. Kita ki bakhraw 
batri baroh ki la ia kmen bad kin da ia tip sa ki 
khun ki hajar baroh ki la ia wan poi wan 
khublei ia u patsha thymmai jong ki uba ki ieit. 
Da ka jin^kmen ki la ia wan ai khublei ba u la poi 
suk ha ka jingrisa shar shi shar ia u, ba ki la ia 
sngewbha ba u la poi pat u patsha thymmai jong 
ki ba u long uba bha bad u1^ leh hok leh sbun 
mynsiem ia la ki khun ki hajar. U la phah bet da 
ki muhor ksiar ba kin ia knieh sngewbha ki 
paitbah. Ia kiba khraw batri jong u baroh 
u la ai sngewbha da ki muhor ksiar naba u 
iohi ba ki la ia trei hok ia ki kam hima sima 
baroh, ba ka iaid beit ka kam ka jam 
ka hima. Hangta u patsha u la ai ka jingkha- 
wai kaba khraw ia la ki khun ki hajar 
bad ki la dap da ka jingngewbha su^. 

Ki bakhraw batri baioh ruh ki la ia dap 
da ka jingkmen ka jingsngewbha kaba palat 
liatn ba u la wan pliai u patsha thymijiai. 
Ki bakhraw batri baroh ki ieit ki burom da 
ka mynsiem ba khuid ia u patsha thymmai 
jong ki. Kata ka tymmen trai shnong ruh 
ka ba la buh ia ka ban ap ia kata ka ling u 
patsha thymmai ka la tymmen eh. Kumta yn da 
la poi u patsha kumba katto katne bnai kata ka 
tymmen trai shnong ruh ka la poi ka sngi jong ka 
ba kan khlad noh. Ka la iap suk. Kumta u 
patsha thymmai u la ai hukum ia ki shnong ki 
thaw ia ki shakri jong u baroh ba kin ia thang 
bha thang miat ia ka namar u burom ia ka ba 
ka la ai jaka shong ryngkat ha ling jong ka bad 
.ba ka la ri la sumar ia u ryngkat bad ka aia. 

U patsha u la pynbeit bha ia la ka jong ka 
liima ba kan belt kan bha kan miat bad ba ki Ichun 
ki hajar jong u baroh kin ia Suk ia sain. Ki 
ruh ^ la ia sngewhun mynsiem bha bad u 
patsha thymmai. Nangta ryngkat bad ki bakhraw 
batri u la lum da ka dorbar hima ba un pyn>‘ 
tip ba un Wan iathuh bad ba un pynbna ba 
nn pynia-bynta lypa noh ia ka hima thymmai 
jong u. U ong, “Ngan bynta noh ia kane 
ka hima ha u khun la Hiramoin Manik bad 
ha u khun ka Larmanik. Kine ki khun shynrang 
jong nga baroh arngut shipara kin ia synshar 
lang da ka jingiasuk lang baroh shipara. Kumno 
phi ki khun ki hajar baroh phi iasuk bad phi ia 
mynjur lang ia ka jingong jong nga u patsha 
ihymmai?*’ 

Hangta kiba Ichraw batri bad Id kbun ki 
hajar baroh ki la ong, “Hooid, ngi ki bakhravr 
batri, ngi ki khun ki hajar ka hima, ngi ia 
mynjur lang ia ka jingbynta hima Jong phi u 
patsha,” Kumta ki la ia risa shar ki khun ki 
hajar ka hima. 

U la ong pat u patsha thymmai, “Nga pynia- 
bynta lypa ia kane 1^ hima jong nga u kpa, naba 
ngan suk lashai hadien habud. Kine ki khun. 
shymang jong nga kiba dei ki khun na ki maha- 
dei jong nga baroh arngut shi para, kiba dei ki 
khun patsha.” 

U patsha thymmai u la sah shi snem ha la 
ka jong ka hima namar ba u la bun kam ban 
pynbiet ban pynbha ia la ka hima ban pynsuk 
ban pynhun ia la ki jong ki khun ki hajar. 
Baroh ki dap da ka jingsuk ka jingsngewbha 
suda namar ba u long uba stad bha ban pyn- 
iaid ia la ka hima bad l^amtam ka dei ka jingleh 
hok jong u ia la ki khun ki hajar bad ia ka iew ka 
duwar. la ka khrong ka asir ruh u phah ba kin 
ai hi ki khun ki hajar katba ki sngewlah bor, ba 
kin ai da ka. jingsngewbha. 

Kumta u patsha thymmai ynda u la lah pyn- 
*beit pjmbha lut baroh ia ki kam hima u la iathuh. 
ha la ki bakhraw batri bad ha ki khun ki hajar 
jong u ba un leit noh shuwa sha ka hima u kpa 
jong u namar ba u la jah stem. “I Pa i la lym- 
menmynta in sa sngewtmang bad sngew kynmaur 
eh ia nga. I Pa jong nga i la shu tymmen bym p^ 

4lei por da ka jingjah jong nga. Naduh kata ka 
por ba nga la phet na img syiem I Pa, ba u 
myntri u thmu ban pyniap ia nga bad ia ka 
mei aia kaba la ri bad sumar ia nga, i la 
angewsih kthang bad i la ring tymmen, ba 
im tip nga im ne nga iap. Mynta pat ba nga 
Ja leit poi pat ma n^ i la shu bha met bad i kum- 
ba i la khie samla biang,” u la ong u patsha thym- 
mai. “Mynta ba nga wan shane ruft ngan nym- 
jah slem namar ba nga sngewsynei eh ia i Pa. 
Kumta nga kyrpad jur ia phi kiba khraw 
batri baroh bad la phi ki khun ki hajar jong 
nga baroh, ba phin map ia nga ba nga la sngew- 
synei eh la u jong u kpa, u ba la kha la pyn- 
long ia ka long rynieng jong nga haduh katne. 
Ngam sngew dei shnh ban shaniah hano hano ruh 
bad ban shu ieh bein ia i marwei bad khamtam eh 
ha ka jinglong tymmen, ba in im tymmen im suk 
im sain da ka jingsngewbha ka mynsiem katba U 
Blei U dangri pynim ia i bapli. Shane sha ka hima 
thymmai jong nga ngan shu wan khmih hi teng 
teng ban ia shem ia phi ki bakhraw batri bad ia 
phi ki khun ki hajar jong nga.’’ 

Haba u la iathuh hok u patsha thym- 
inai kumne ha la ki bakhraw batri bad ha la 
ki khun ki hajar ka hima, ki la ia sngew synei 
lem ia ka jingshem pap u kpa jong u. Kumta 
kt bakhraw batri bad ki khun ki hajar da ka 
jingsngew-bha lang pyllung baroh kawei ka hima 
Jd la ia ong “N^ phah da ka jingsngewbha 
ia phi u patsha jong ngi ba phin leit phai biang 
sha ka hima u kpa jong phi bad ngi kyrpad ia v 

Blei Un ri ia phi ba phin leit da kaba suk sha la. 
ka jong ka hima u kpa. To leit bha to leit suk 
ko Patsha jong ngi bad sa wan khmih pat ia 
ngi ba ngi sngewtmang ia phi.” 

Kumta u patsha thymmai u la khreh ban leit 
noh sha ka hima u kpa. Ki shipai ki swar jong. 
u ki la pynkhreh ia ki hati ki ban kit jingkit 
ki ban kit jingbam jingdih bad ia u patsha bad 
ia ki mahadei bad ia ki khun shynrang jong u 
baroh lai ngut. Ki bakhraw batri ki la iaroh ia ka 
jing bhabriew ki khun u patsha. Kumta ki khun 
ki hajar baroh ki ieit ia kine ki khun u patsha 
kumba ki ieit ia u patsha thymmai ba ki long 
kiba tipsngi bad kiba don akor. Ki khun ki hajar 
ki sngewsarong ia ki ba ki dei ban mih longbteng 
pat hadien ia u patsha thymmai, u kpa jong ki. 
U la aiti biang ia ki kam hima sima baroh ha ki 
bakhraw batri ba kin ia pyniaid bha bad pyniaid 
hok ia ka hima ba kin suk kin bha ki khun ki 
hajar. U ai kam ia ki myntri ba kin ia trei mar 
la ka kam ka kam. Ia ka jingmih bad ia ka jinglut 
baroh kaba mih na ka hima ki dei ban da ia buh 
jingkhein. Un da lah bthah lah sneng ia ki ba- 
khraw batri baroh, u la khreh ba un leit noh. 
Kumta u la ia khublei bad kiba khraw batri baroh 
bad u la ia khublei bad la ki khun ki hajar kiba 
u ieit sngur mynsiem. Kiba khraw batri bad ki khun 
Id hajar ruh u la ia khublei ia u patsha thymmai 
da ka jingieit ia u bad ka jingsngewtmang mynsiem 
ia u ba u long uba hok ul» bha. Ki ong, "‘Ko 
patsha ba ieit, lano i^t phin wan phai? Lano phin 
wan khmih pat ia ngi ki khun ki hajar Idba itit 

eh ia phi? K.o patsha thymmai joi^ ngi,.ngi 
tmang eh ia phi !” Ki ia jaw ummat jingieit ia la 
u patsha. Kumta u patsha ruh u la sngewsymn 
ia la ki khun ki hajax ba ki ieit ia u da k^ 
mynsiem bad u ong, ‘*To ia shong suk baroh 
phi Jd khun ki hajar ba ieit Jong n^, ngan 
sa wan khmih ia phi teng tengi, To ia shong 
suk baroh, U Btei Un pynstogain ia phi.” Kumta 
u patsha bad ki mahadei bad ki l^un Jong u 
baroh laingut ki la ia shong halor ki hati ryn^t 
bad ki shakri kynthei bad ki shakri shyniang 
ki la mih bak na ka ling syiem la Jong. 

Ynda la poi u khun patsha ha ling syiem 
u kpa, u kpa u ia kmen u la sngewbha eh um don 
pyrthei shuh. Ki la ia doh ia dait baroh shi 
kpa shi khun, ki la ia piam ia kdup haduh ba 
kin da ia hun ia sngewbha lang baroh amgut 
shi kpa shi khun. U kpa u la ong, “Haduh 
katno nga sngewbha ka mynsiem haba nga la 
iohi pat ia ka dur ba bhabriew u khun ba ieit 
thep mynsiem Jong nga ! Ngam don ei ei ha pyr- 
thei, hynrei nga ieit bad nga khein kor eh tang 
ia phi, ko khun marwei ba ieit jong nga.” 

U khun ruh u la ong, “Ko pa baieit jong 
nga, ngan iehnoh marwei ia phi ruh> nga sngew- 
synei eh ba phi la tymmen mynta. Ngan kharn* 
jah slem sha la ka jong ka. hima ruh nga 
sngew sahnud eh tang ia phi ko pa baieit” 
Hangta u kpa u la* ong, **Nga sngewhan, ka 
mynsiem, ko khun haba phi d<^ ka mynsutiB 
ha bha !»■ ieit Iqpa” 

Kumta u khun patsha u la ia shong suk 
shoQgsain bad la u kpa la bun snem bad u ju 
leit peit teng teng ia la ka jong ka hima namar 
u sngew sahnud ba u shu ieh noh tang ha ki 
myntri jong u. U Ju leit khmih shi sien shi snem 
ne arsien shi snem katba u lait namar ba um 
nud ban ieh noh marwei ia la u kpa. U kpa u la 
im tymmen bha ha ka jingsuk jingsain tod la 
u khun uto la leh hok sumar hok ia la u jong 
u kpa ba ieit eh jong u. Kumta kan da la dei ka 
por, U Blei U la shim da ka jingsuk ia u patsha 
tymmen. Ynda la iap noh u kpa u khun 
patsha u la iani da ka jingsngewsih kthang. 
Kita ki khun ksiew jong u bad ki mahadei 
baroh lai ngut ki pyrsa kuiim jong u patsha 
ruh ki la ia iam sngewsih ia u kthaw kurim, 
ki bakhraw batri baa ki khun ki hajar ruh 
ki la iam sngewsih ia ka jingiap noh u patsha 
to hok ba bha jong ki. 

Ynda la iap u kpa, la long patsha pat u 
khun. Kumta u patsha thymmai u la p^mi thuh 
ha ki bakhraw batri bad ha ki khun ki hajar jong 
u baroh bad u la ong, ‘‘Kine ki khun jong nga 
kito nga la ioh mynta lai ngut, u to nyngkong 
u dei u khun i Mahadei Puri, i khun u syiem 
puri bneng, une u to ar u dei u khun i Maha* 
dei Hiramoin Manik i khun patsha une uba lai u 
dei u khun i Mahadbi Larmanik i khun patsha. 
Kine baroh lai ngut Id long ki khun shynrang 
jong nga.” U patsha u la ong biang, “la ka hima 
thymmai jong nga, nga la bynta hapdeng u khun 
i Mahadei Hiramoin Manik bad u khun jong I 

Mahadei Larmanik. Ki khun ki hajar, ki ba- 
khraw batri jong kata ka hima ruh ki la suk ia 
belt ia kane ka jingpynbeit. Mynta ia kaae 
ka hima I pa jong nga pat nga kwah ban ai ha 
u khun shynrang jong i Mahadei Puri. Ki 
mahadei baroh lai ngut ruh ki ia beit bad ia hun 
ia kane ka jingpynbeit. Mynta nga kwah ban 
ioh jingmut pat sa na phi, ki bakhraw batri 
bad ki khun la hajar jong kane ka hima, phin 
ia pyrkhat kumno ia kane ka jingpynbeit jong 
nga ? Nga kwah ban pynbeit ia kane namar ba 
ngan suk lashai hadien habud ban nym don 
ka kynrum kynram ha ka hima lada phi ki 
bakhraw batri ki khun ki hajar baroh, phi ia 
suk bad phi ia mynjur ia ka jingpynbeit jong 
nga u patsha thymmai?” 

Hangta ki bakhraw batri, ki khun ki hajar 
baroh, shi sur ki la ia ong, “Hooid, ngi M 
bakhraw ki batri, ki khun ki hajar ka hima 
u kpa jong phi, ngi la ia mynjur lang ia ka 
jingbynta hima jong phi u patsha.” Nangta 
ki khun ki hajar ki la ia risa lang baroh shar 
da ka jingkmen. 

Ka hima baroh kawei ka la shong suk 
shong sain kynjai ha ka jingsynshar hok bad 
jingsuk mynsiem u patsha thymmai kumba la 
ju shong suk ha kaba dang synshar u patsha 
tymmen. 





Shi kyntien Ar Kyntien Shaphang 1 Nongthoh 


La kha ia 1 Shortimai Syiem, I Syiem Sad ka Hima 
Khyrim ha ka snem 1892. La ringkongor ha ka snem 19^ 
haba I la dap 20 snem ka rta bad I Sorendro Singh Jaid 
Diengdoh na Sohra. I la shimti ia ka jinglong Syiem Sad 
jong ka Hima Khyrim ha ka 19 tarik u bnai February jong 
ka snem 1919. 

Ha ka por ba I dang khynnah, I ju sngewtynnad ban 
sngap ia ki jingiathuhkhana puriskam bad ia ki khana pateng 
na ki kinie ki kpa bad ki riewtymmen shaphang ka 
jingseng ia ka Hima Shillong, ki jingeh bad ki jingjop kiba 
ka Hima ka ia kynduh. 

Ynda I la san la long kmie, I ju iathuhkhana pateng pat 
ia kine ki khana ha la ki khun bad ki khun ki hajar sawdong 
ka lyngwiar dpei. Ym tang bi I shu iathuhkhana, hynrei 
I sngewbha ban da buh ia ki ha ka jingthoh. Haduh mynta, 
ha ka jinglong tymmen ruh I dang sngewbha ban iathuh ia 
kine ki khana ha la ki khun ksiew khun miaw. I sngew- 
tynnad ruh ban thoh ki poetry bun jait. 

Ka leit kai lum Icit kai wah ka long kawei kaba 1 ju 
sngewtynnad eh ha ki snem kiba I dang shait dang khlain. 
I ju sngewtynnad ban leit ialam bam khana ia ki khynnah 
bad I ju sngewtynnad ruh ban leit kheit tit sha khlaw ha ka 
por ba I lait. Kumne haba I ioh por I ju kham pynlut por 
sha lum sha wah, ryngkat ha ka Mariang. 

Mynta wat la I la dap 93 snem ka rta, ka jingmut 
jingpyrkhat jong I ka dangshai, ka bor kynmaw ka 
dang khlain bad I dang lah ban khmih bad pynbiang ia ki 
dah ki dong bad ia baroh ki jingdonkam ha kaba pyndep 
ia ka niam Hima shi sien sbi snem ha ka shnong syiem 
ka Smit. 

